
ANĐEO 


Uvijek kada umre koje dobro dijete spusti se anđeo 
Božji na zemlju, uzme mrtvo dijete na ruke, raširi bijela 
krUa, preleti preko sviju mjesta koja su djetetu za života 
bila draga, ubere tako pun bokor cvijeća i ponese ga 
Bogu da u nebu cvate još ljepše negoli je cvalo na zemlji. 
Dobri Bogo prigrli svaki cvijetak srcu, a onaj koji mu je 
između svega cvijeća najdraži poljubi. Cvijet u taj čas 
progovori i stane pjevati hvalospjev sreće Bogu. 

Sve je to pripovijedao anđeo Božji nekom mrtvom 
djetetu na putu u nebo. Dijete je pričanje anđelovo slu¬ 
šalo kao kroz san, pa u tome preletješe ponad sviju mje¬ 
sta njegova zavičaja, ponad svako mjestance na kome se 
dijete sigralo, pa i preko vrtova divnog cvijeća. 

— Koje cvijeće da uberemo i ponesemo u nebo? — 
upitao je anđeo. 

Vitka umiljata ruža uzrasla je na tome mjestu, ali neka 
surova ruka slomi joj stabaljce, pa su svi napola propu¬ 
pali pupovi na granama povenuli i klonuli. 

— Uboga ruža! — reče dijete. — Uzmi je, neka cvate 
u Božjem vrtu! 

I anđeo uze ružu, poljubi pri tome dijete, a ono je na¬ 
pola otvorilo oči. Ubraše cvijeća s najljepših ružinih 
busena, no ne prezreše ni ubogi maslačak ni divlju ma¬ 
ćuhicu. 

— Dakle, cvijeća imamo! — reče dijete. Anđeo potvrdi 
zamahom glave, no oni još ne upraviše.u nebo. Bilo je 

noću. Tišina svuda unaokolo. Njih dvojica ostala su 
lebdjeti nad gradom i to upravo nad nekom tijesnom uli¬ 
com pretrpanom slamom, pepelom i smećem. Bio je to 
dan seobe. Razbijeni komadi tanjura, sadre, prnja i starih 
cipela, sve je to ležalo unaokolo, sve je to bilo tako tužno. 

Anđeo pokaže djetetu sav taj nered, pa onda na cre- 
povlje nekoga razbijenog vrča za cvijeće i na grudu ze¬ 
mlje koja je ispala iz njega pa se okupila oko korijena 
nekoga uvenuloga cvijeta. Cvijet baciše ljudi na cestu, 
jer im nije vrijedio. 

— I njega ćemo ponijeti sa sobom! — rekne anđeo. — 
Pripovijedaću ti kad se dignemo na više. 

I poletješe, a anđeo poče pripovijedati djetetu: 

— Tamo, u onoj tijesnoj ulici stanovao je neki siro¬ 
mašan i bolestan dječak. Od svoje najranije mladosti 
mnogo je poboljevao, a kad se osjećao najzdravijim jedva 
je mogao na štakama prošetati nekoliko puta po sobici 
uzduž i poprijeko. I to je bilo sve! Tek ljeti sunce je je¬ 
dva nekoliko dana po pola sata prodrlo u njegovu so¬ 
bicu, pa 'kad je on vidio pridržavajući dlan ruke nad 
očima da se odbrani od svijetla, kako mu ispod providne 
kože struja krv, znalo ga obuzeti veselje, snaći sreća kao 
da je išetao u prirodu. Šumicu i njeno bujno zelenilo 
poznavao je samo po bukovoj grančici koju mu je donio 
susjedov sin. On je onda znao podići grančicu povrh 
glave i uobražavao si, da sjedi u divnoj bukovoj šumi, u 
koju zalazi sunčana zraka i u kojoj pjevaju ptičice. 

Jednoga proljetnog, dana donese dječaku susjedov sin¬ 
čić poljskoga cvijeća, pa se našao u tome cvijeću slučajno 
jedan cvijet s korijenom. Dječak taj cvijet posadi u lonac 
i metne ga na prozor kraj kreveta. Bijaše srećne ruke, 
jer se cvijet razgranio, potjerao nove pupove i svake go¬ 


dine rodio bogato cvjetovima. I taj cvijet bio je ubogome 
dječaku jedini vrt i jedino bogatstvo na zemlji. Dječak 
je cvijet zalijevao, njegovao, brinuo se,oko njega kako 
mu ne bi ni jedan tračak sunca izbjegao ulazeći kroz nje¬ 
gov onizak prozor. Cvijet je bio jedina sreća bolesnome 
dječaku; njegov jedini san; on je jedino njemu mirisao, 
cvao samo za njega, pa se dječak pred samu smrt i obratio 
posljednjim pogledom cvijetu. 

Dječak se- eto već prije godinu dana preselio Bogu; 
godinu dana stajao je cvijet na prozoru zaboravljen od 
sviju, uvenuo je i eto zbog toga ga baciše na cestu. Eto, 
to je taj uvenuli cvijet što ga nosimo sa sobom. On je u 
svijetu učinio više radosti, negoli najdivnija ruža usred 
kraljevskoga vrta. 

— Otkuda ti to sve znaš? — upita dijete u anđelovu 
naručju. 

— Znam otuda, — odgovori anđeo, — jer sam upravo 
ja bio onaj mali ubogi dječak na .^takama. A ja svoj cvi¬ 
jet dobro poznajem. 

Dijete posvema otvori oči i zagleda se u sjajno i blago 
anđeosko lice. U tome stigoše već i u raj, mjesto vječnoga 
blaženstva i vječne radosti. Bog prigrli mrtvo dijete, pa 
mu taj čas porastoše krila pa postade jednako ostalim 
anđelima. S anđelom koji ga je dopratio u nebo prođe 
nošen krilima po svim Božjim dvorovima. Bog međutim 
privine uz srce i sve ostalo cvijeće dok uveli cvijet po¬ 
ljubi. I cvijet zapjeva s anđelima koji se okupiše oko Go¬ 
spoda. Jedni posvema blizu, drugi podalje. Njihov je 
skup prelazio u beskrajnost, no svi su bili sretni. I mali 
i veliki, a s njima i dobro dijete, i uvenuli cvijet iz tamne 
i uzane ulice, pjesmom slavili su Boga. 



NAJDIVNIJA RUŽA SVIJETA 

u neko doba živjela je moćna kraljica koja je imala u 
svome vrtu u svako godišnje doba najljepšega cvijeća iz 
sviju krajeva svijeta. Međutim najviše je voljela ruže, pa 
joj je vrt upravo bio prebogat ružama svake vrste. Po¬ 
čevši od šiparke kojoj lišće miriše jabučnim mirisom do 
najljepših provensalskih ruža. Sve su rasle uza zidove 
kraljičinih bijelih dvorova, vijugale se, splitale oko Stu¬ 
pova i okvira prozora, pa po hodnicima i pružale se uza 
svodove kraljičinih dvorana. Ruže svakovrsna mirisa, 
oblika i boje. 

Međutim dvorom se razastre tuga, sve zaokupi žalost, 
jer je kraljica oboljela, a liječnici joj prorekoše skoru 
smrt. 

— Međutim opet ima nešto što bi kraljicu moglo spa¬ 
siti! — reče najmudriji između liječnika. — Donesite joj 
najdivniju ružu svijeta, ružu najčišće i najuzvišenije lju¬ 
bavi — i ona će, čim je ugleda, ozdraviti! 

I staro i mlado, iz sviju krajeva kraljevstva nagrnulo 
u dvor, donosilo najljepših ruža iz najljepših vrtova, ali 
prave niko nije donio. Pravu ružu valjalo je ubrati u vrtu 
ljubavi. No koja je ruža cvijet najčišće i najviše ljubavi? 

I pjesnici su počeli da pjevaju o najljepšoj ruži svijeta, 
hvalili su ljepotu svoje ruže, pa je najposlije pošao glas 
od usta do usta u kojih bijaše ljubavi, u sve staleže, do 
mlada i stara, o najdivnijoj ruži, ne bi li se možda ipak 
tkogod našao tko bi znao za takvu ružu. 

— Niko još do danas nije rekao kako se ta ruža zove! 
— opazi neki mudrac. — Niko nam do danas ne prikaza 
put koji vodi do nje! Svakojako nije to ruža koja je nikla 
na ljubavi mladića i djevojke, na grobu poštena čovjeka, 
iako takve ruže vječno mirišu; nije ona nikla ni iz krvi 
sveca ili krvi junaka, koji dadoše svoje živote za svoju 
domovinu, iako nijedna ruža nije rumenija od krvi ju¬ 
načke prolivene za slobodu domovine! Nije najposlije 
ni ona čudesna ruža, ruža znanja, zbog koje čovjek nje¬ 
gujući je dane i dane, noći i noći probdije u teškoj besa- 
nici usred svoje usamljene sobe! 

— Ja znadem gdje ona cvate! — reče jedna srećna 
majka koja je u naručju nosila djetešce, pristupivši bo¬ 
lesnoj kraljici. — Ja znam gdje se može naći ta najdivnija 
ruža svijeta! Ruža iz vrta najviše i najčišće ljubavi! Ona 
cvate na rascvalim obrazima moga slatkoga djeteta u 
času kad okrijepljeno snom otvori oči i svom mi se svo¬ 
jom ljubavi nasmiješi! 

— Divna je to ruža, no imade jedna još divnija! — reče 
mudrac. 

— Jest, jedna daleko divnija! — reče jedna druga iz¬ 
među žena. — Ja je vidjeh! Divnije i ljepše ruže ne ima! 
No ona je bila blijeda poput latica bijele ruže, a vidjeh je 
na obrazima kraljičinim. Ona je odložila svoju kraljev¬ 
sku krunu, pa je'šama za duge, patnjama presićene noći 
nosala svoje bolesno čedo; plakala je, ljubila djetešce i 
molila za njega u Boga zdravlja i kako to može samo 
majka u časovima najočajnijega straha! 

— Sveta i čudesna je bijela ruža tuge u svojoj moći, 
no ni ona nije ona najdivnija ruža! 

— Ne, najdivniju ružu vidjeh ispred žrtvenika Gospod¬ 
njega! — dometne stari pobožni biskup. — Ja je vidjeh 
gdje svijetli kao da ugledah lice anđeosko! Mlade dje¬ 


vojke stupale su stolu Gospodnjem da obnove sakrame- 
nat krštenja; ruže su cvale i ruže su blijedile na obra¬ 
zima njiho^m. Tu se našla i neka djevojčica koja je sa¬ 
vršenom čistoćom i ljubavi svoje pune duše predala se 
svome Bogu. S njena lica odražavao se izričaj najčišce 

ljubavi! , 

— Neka je bla'goslovljena! - reče mudrac. — Međutim 
niko od vas nije> do sada spomenuo najdivniju ružu 

svijeta! ' . .. i __ 

U to stupi u sobu neko dijete; bio je to sinčić kraljičin. 

Oči mu se napunile suzama, pa se posule po obrazima. 
Nosio je veliku, otvorenu knjigu uvezanu u baršun i oko¬ 
vanu srebrom. ^ 

- Majko! - rekne dijete. - Cuj, što sam eto čitao. 

Dijete sjedne na krevet pored matere i poče iz knjip 
čitati o Njemu, koji je sebe samoga žrtvovao na križu 
za spasenje ljudi i onih koji se još i rodili nijesu. ece 

ljubavi ne ima! .... 

Ružičasto rumenilo prođe kraljičinim obrazima, oci jo] 

se uvećale, postale su jasne, jer je vidila kako se iz knjip 
izdiže najdivnija ruža svijeta, slika ruže, koja je na krizu 
nikla iz krvi Kristove. 

— Ja je vidim! — viknula je kraljica. — Niko ne umire, 
ko gleda ovu najdivniju ružu svijeta! 

SLAVUJ 

U Kitaju, ta to je tebi, dijete, poznato, i car je Kinez i 
svi koji ga okružuju također su Kinezi. Ima tome već 
davno, no upravo je zbog toga i potrebno da se ispriča 
ova priča prije negoli se posvema zaboravi. Carski dvo¬ 
rac bio je jedan od najdivnijih dvoraca u svijetu. Sav 
izgrađen iz porculana, dragocjen ali toliko krt, da ga je 
bilo opasno i dirnuti. U vrtu cvalo je najdivnije cvijeće^ 
a najdivniji bijahu srebrni zvončići koji su besprekidno 
zvonjeli samo da ne bi niko pored njih prošao ne opa¬ 
zivši ih. Sve je u carskome dvoru bilo uzorno uređeno, 
a vrt se pružao toliko daleko da mu ni sam vrtlar nije 
poznavao kraja. 

Idući sve dalje i dalje čovjek bi najposlije došao u divnu 
šumu punu visoka drveća i dubokih jezera. Šuma se pru¬ 
žila sve do morske obale. Veliki brodovi mogli su pri¬ 
stajati upravo ispod granja šumskoga drveća, a u tome 
je granju živio slavuj, koji je toliko divno pjevao da je i 
sam siromašni ribar, koji je i onako imao i suviše dru¬ 
goga posla, kad bi se našao van kuće da popravlja ili iz¬ 
vlači mrežu, mirno ležao i prisluškivao slavujevu pijevu. 

— Dobri Bože, kako je to ipak divno! — uzdahnuo bi 
on, no kako je morao da se brine za svoje stvari, uskoro 
bi slavuja zaboravio. No naredne noći kad se ribar i opet 
u istome poslu našao izvan kuće, i ponovo prisluškivao 
slavujevu biljisanju, ponovo je uzdahnuo: »Bože, o kako 
je to ipak lijepo!« 


Andersenove priče. II. knjiga. 

Sa sviju strana svijeta dolazili su ljudi da se dive car- 
skome vrtu, ali kad bi čuli slavujev pijev, gotovo bi svi 
kao jedan zaključili: »Ipak, ovo je najljepše!« 

Putnici vrativši se kući pripovijedali bi o tome, a 
naučen jaci napisali su cijele knjige o prijestolnici, 
carskome dvorcu i vrtu, no slavuja nijesu nikako zabo¬ 
ravili. Hvalili mu pijev nada sve, a pjesnici pjevahu mu 
najdivnije pjesme; pjevali su o slavuju u šumi pokraj du¬ 
bokoga jezera. i 

Knjige o tome raznesoše se širom svijeta, pa tako jed¬ 
noga dana dopade jedna i kitajskome caru. Sjedio je u , J 

svome zlatnom naslonjaču, čitao je i čitao, svaki čas je 1) 

odobravao glavom, jer ga divno opisivanje grada, kra¬ 
ljevskoga dvora i vrta nada sve radovalo. »No slavuj je 
nešto najljepšega! — napisano je u knjizi. 

— Šta je to? — upita car. — Slavuja ja ovdje uopće 
i ne poznajem! Zar imade takva ptica u mome carstvu, 
što više, u mome vrtu? Nikada o tome nijesam čuo ni 
riječi! Zar to moram tek saznati iz knjiga? 

I zovnu na to dvoranina svoga, koji je bio toliko mo¬ 
ćan, da je onda kad bi s njime htio da govori neko niži 
od njega ili da ga štogod zapita, odgovarao prezirno i s 
umalovažavanjem samo »Ph!« i svršeno! 

— Ovdje navodno živi neka vanredna ptica, zovu je 
slavujem! — reče car. — Vele da je on nešto najljepšega 
u mome carstvu! Zašto mi niko o njemu nije do sada 
ni riječi govorio? 

— Ja nijesam ranije o njemu ništa čuo! — odgovori 
dvoranin. — Niko ga nije nikada u dvoru prikazao! 

— Zapovijedam, da mi ga večeras predvedeš, pa da mi j 

pjeva! — zapovjedi car. — Sav svijet znade što imadem, 

samo jedini ja o tome ne imam pojma! 

— Ni ja ranije ne čuh za njega! — odgovori, dvoranin. i: 


— Potražiću ga, nadam se, naći ću ga! 

No gdje da ga nađe? Sve je stepenice ubogi dvoranin 
pretrčao i gore i dolje, prošao sve dvorane i sve hodnike, 
no niko mu nigdje nije znao o slavuju dati nikakva ob¬ 
jašnjenja. I on ponovo uputi caru nastojeći da ga uvjeri 
kako je sve to samo bajka pjesnika i pisaca. 

— Vaše veličanstvo jedva može i slutiti što sve piše u 
knjigama! Sve su to samo bajke i čarolije! 

— Ali knjigu u kojoj sam čitao o slavuju, — odgovori 
car, — darovao mi je svemoćni car Japana, dakle isklju¬ 
čeno je, da je sve to samo izmišljotina! Ja hoću da ču¬ 
jem slavuja! Uveče hoću da je ovdje! Biću mu nada sve 
milostiv! Ne dođe li do uveče jao si ga svima vama! 

— Razumijem! — odgovori dvoranin, pa se ponovo 
listrča svim stepenicama, dvoranama i hodnicima. Gotovo 
polovina sve carske posluge ustrča se za njim, jer se svi 
bojahu strašne carske grožnje. Govorilo se samo o sla¬ 
vuju koga poznaje čitav svijet te u dvorcu o njemu ne 
zna niko ništa. 

Najposlije se namjeriše na siromašnu djevojčicu u ku¬ 
hinji. Ona im reče: »0 Bože, slavuja tražite! Dobro ga 
poznajem! 0, kako divno pjeva! Dopušteno mi je da 
svake večeri svojoj bolesnoj' majci odnesem ponešto ot¬ 
padaka s carskoga stola; ona stanuje pored obale, pa kad 
se vraćam opet ovamo, obično me prevlada umornost i 
ja u šumi otpočinem. Tom prilikom uvijek slušam pijev 
slavuja! Suze mi pri tome naviru na oči, jer mi se čini 
slušajući mu pjesmu kao da me majčica cjeliva. 

— Mala sudoperko! — uzvllme dvoranin, — daću vam 
stalno namještenje i dopustiti vam da gledate cara kako 
jede, samo nas odvedite do slavuja, jer on mora večeras 
pjevati uz carsku trpezu. 

I svi se uputiše u šumu, u kojoj je navodno pjevao sla- 
vmj. Bilo je pola dvorskoga osoblja na okupu. Kad bijahu 
gotovo polovinu puta šumskoga prevalili, muknu negdje 
U šumi krava. 

— Ha! — obradova se dvoranin. — Evo ga! Silna 
snaga u tako neznatne ptičice! Bezuvjetno pijev mu već 
ranije slušah! 

— Ne, to su krave! Muču! — protumači mala sudo- 
perka. — Od slavujeva smo doma još veoma daleko! 

Žabe stadoše kreketati sred bare. 

— Divota! — uzvikne dvorski propovjednik. — No ja 
sam taj pijev već čuo. Sliči zvonjavi crkvenih zvona. 

— Ne, to krekeću žabe! — odgovori mala sudoperka. 
— Međutim, nadam se, da ćemo je zamalo vidjeti! 

U to stade slavuj da izvodi svoju pjesmicu. 

— To je on! — reče mala sudoperka. — Slušajte, slu¬ 
šajte! Ovdje je, sjedi! — i pri tome pokaže neku malu, 
sivkastu pticu visoko na grani. 

— Je li moguće? — upita dvoranin. — Nikada ne bih 
ni u snu pomislio! Kako je samo jednostavna! Biće izgn- 
hila je svaku boju samo zbog toga, što je ujedanput ispred 
sebe opazila toliku odličnu gospodu! 

— Maleni slavuj! — dovikne ptičici malena sudoperka 
glasno. — Naš milostivi car hoće da pjevaš ispred njega! 

— Vrlo rado! — odgovori slavuj i pjevao je da je bila 
upravo milina slušati. 

— Kao kristalno zvono! — opazio je dvoranin. — Po¬ 
gledajte maleno gr’oce kako samo dršće! Čudnovato kako 
mu pjevanja nikada ranije nijesmo čuli! Bezuvjetno sva¬ 
kome će se u dvoru dopasti! 

— Zar da ispred cara ponovim pjesmicu? — upita sla- 

držao da se car u onoj gomili nalazi. 


Poštovani moj mali pjevaču! — reče dvoranin. Du¬ 
žnost mi je osobito ugodna da vas pozovem te večeras 
pjevate za vrijeme jedne svečane dvorske večere! Tamo 
ćete carsku visost opčarati svojim divnim pijevom. 

Moj pijev najljepši je kad pjevam u zelenilu! — od¬ 
govori slavuj. — A car, hoće li me čuti, doći će ovamo i 
te kako rado! 

Sav dvor bio je spremljen i uređen. Zidovi i podovi, sa¬ 
građeni od porculana, sjali se u tisućama zlatnih svjeti¬ 
ljaka; najdivnije ruže, koje su se zvonjavom ozivale, bile 
su ponamještene hodnicima; trčalo se i užurbalo sve, da 
se od silne žurbe hodnicima pokrenuo vjetar, a sva su 
zvona zvonila da čovjek nije vlastite riječi mogao da 
razbere. 

Usred goleme dvorane, u kojoj je sjedio car, bio je po¬ 
stavljen zlatan štap. Na njemu je trebao da sjedi slavuj. 
Sav se dvor bio ovdje sakupio, a mala sudoperka mogla 
je da stoji iza vrati ju, jer je dobila samo ime dvorske ku¬ 
harice. Svi sjajno odjeveni, svi su pogledima počivali na 
malenoj sivoj ptici, kojoj se car dobroćudno smješkao. 

A slavuj je pjevao tako divno da se i sam car raspla¬ 
kao. Suze mu klizale po obrazima, a slavuj je pjevao onda 
još ljepše, upravo od srca k srcu! Car je bio osobito ra¬ 
dostan i reče, neka slavuju objese njegovu zlatnu papuču 
o vrat. Međutim slavuj zahvali, jer je i bez toga već stekao 
mnogo hvale. 

— \idjeh suze u očima cara, a to je moja najveća hvala! 
Jer carske suze od osobite su snage! Sam Bog znade ko¬ 
liko sam time nagrađen! 

I slavuj je pjevao dalje svojim slatkim glasom. 

Sav je grad govorio o čudnovatoj ptici, pa kad bi se 
dvoje ljudi susrelo na ulici i ne bi se drukčije pozdravili 
nego ovako: jedan je rekao »sla«, a drugi uzvratio »vuj«. 

Pri tome bi uzdahnuli i potpuno se razumjeli. Što više, 
jedanaestero djece različnih trgovaca prozvaše slavujima, 
iako ni jedno od njih nije imalo ni najmanje slavujeve 
pjevačke sposobnosti. 

Jednoga dana stiže caru pošiljka s natpisom: »Slavuj«. 

— Opet nova knjiga o našem slavnom pjevaču! — reče 
car. No prevari se. Bilo je to maleno remek-djelo. U ma¬ 
lenoj škatulji bio je smješten umjetno izgrađeni slavuj 
nalik živome slavuju, tek je bio sav ukrašen biserjem, ru¬ 
binima i safirima. Tek što bi to maleno remek-djelo na- 
vinuli, ono bi počelo da pjeva jednu pjesmicu, koju je 
živi slavuj uistinu pjevao. Repić pri tome dizao mu se i 
spuštao sav srebren i zlatan. 0 vratu bila mu je ovješena 
vrpca, na kojoj je bilo pisano: »Slavuj cara japanskoga je 
i suviše ubog prema slavuju cara kitajskoga.« 

— Divota! — rekoše svi, a donosilac umjetnoga sla¬ 
vuja dobi ovaj naslov: »carski vrhovni donosilac slavuja!« 

— Kad će zapjevati zajedno kolika će to samo biti 
ljepota! 

I oba slavuja moradoše da pjevaju zajedno, no nekako 
se ne mogoše pravo da slože. Svaki je od njih pjevao na 
svoj način. 

— Na ovome ne leži nikakva krivica, — reče dvorski 
kapelnik, — on pjeva strogo prema određenoj mjeri! Po¬ 
svema kako ga ja naučih! 

I umjetni je slavuj morao pjevati sam. Jednako je 
razveseljavao slušača kao pravi slavuj, a pored toga bio 
je i daleko ljepše vanjštine; sjao je poput narukvice i igle 
za prsi. 

Trideset i tri puta pjevao je jednu te istu pjesmu da se 
nimalo nije umorio. Ljudi su željeli da ga ponovo čuju, 
no kralj je bio mišljenja da treba i živi slavuj nešto za¬ 


pjevati ... ali kud se sakrio? Niko i opazio nije kad je 
kroz otvoreni prozor prhnuo u svoju zelenu šumicu. 

— Šta je to? — začudi se car, a svi nazočni složiše se, 
da je slavuj veoma nezahvalna životinja. — Najljepšu 
pticu ipak imamo! — rekoše i tako ne preosta drugo nego 
da im umjetni slavuj i dalje pjeva. Pjevao, je jednu je¬ 
dinu pjesmu i pO' tridesetčetvrti put, no niko je još nije 
znao posvema ponoviti, jer je bila osobito teška. Kapelnik 
je umjetnu pticu hvalio nada sve, što više, tvrdio je da je 
daleko bolji pjevač od živa slavuja, a jednako da je i 
vanjštinom daleko otmeniji. 

— Upamtite moja gospodo, a ti care u prvome redu, 
što će koji puta zapjevati živi slavuj nikada nijesmo mogli 
unaprijed da znamo. Ovaj nam pjeva uvijek jednu istu 
pjesmicu! Tako je i nikako drukčije. Sve se u njemu dade 
protumačiti, može se razložiti i svakome objasniti kako 
valjci stoje i kako jedan glas slijedi drugome. , 

— Tako i mi mislimo! — rekoše svi kao jedan i car 
dopusti kapelniku da naredne nedjelje narodu protumači 
sav unutrašni sastav umjetne ptice. Neka ga narod čuje 
i pjevati, dopusti car. I narod je slavuja čuo, toliko se 
njegovom pjesmom opojio kao da se opio čajem, što u 
Kitajaca nije ništa neobična. Sav je narod rekao: »0!«, 
pa svi digoše prste u vis i zaklimaše glavama. No ubogi 
ribari, koji su čuli već pijev pravoga slavuja, rekoše: 
»Zveči dosta ugodno, naliči pijevu slavuja, ali nešto ipak 
fali! Što, ne znamo!« 

I pravoga slavuja izagnaše iz carstva. 

Umjetnu pticu smjestio je car na svileni jastuk posve 
do carske postelje. Sve darove, koje je dobio, položio je 
unaokolo ptice i prozva je: »Dvorski slavuj-pjevač!« 
Smjestio je slavuja s lijeve svoje strane, jer carevima je 
lijeva strana počasna strana. Dvorski kapelnik napisao je 

dvadeset i pet svezaka o umjetnoj ptici tako učeno i s to¬ 
liko mnogo rijetkih riječi, da je djelo malo ko mogao ra¬ 
zumjeti. Ali svi, koji ga čitahu, tvrdili su, da su djelo- 
razumjeli, jer su strepili ispred kazne. 

Tako je to trajalo čitavu godinu dana. I car, i dvorani 
i ostali Kitajci znali su svaki stavak slavujeve pjesme na 
izust, pa im se pjesma upravo sada zbog toga i najviše 
sviđala, jer su mogli zajedno sa slavujem pjevati, što im; 
bijaše osobit užitak. Uličnjaci pjevali su: »Čiju, čiju, ću- 
ćuri, čiju!« Pjevao je i kralj, a to je bilo bezuvjetno 
divno. 

No jedne večeri upravo kad je car ležao u krevetu i 
prisluškivao pijevu slavujevu, nešto u slavuju čudnovato- 
krknu, kotači se počeše naglo okretati, potom sve stade 
i slavujeva pjesma umukne. 

Car mahom ustade pa pozva svoga liječnika. No, koja 
korist od njega Dozvaše i urara i nakon duga proma¬ 
tranja i muke jedva nekako spremi pticu u red, no reče,, 
da pticu valja neizmjerno paziti, jer joj se na valjku istro- 
šiše zupci. Nove umetati jedva bi bilo moguće, pa i oprav¬ 
dana je bojazan bi li onda ptica uopće mogla pjevati- 
Tako je ptica od sada smjela samo jedanput u godini pje¬ 
vati, pa i to je gotovo bilo previše. No dvorski je kapel¬ 
nik održao uvjerljivi govor o tome kako je slavuj još uvi¬ 
jek jednak kakav je bio prvoga dana i o tome je za kratko 
vrijeme sve uvjerio. 

Otada prošlo je pet punih godina i svu zemlju obuze- 
tuga, jer'se svijetli i omiljeli car teško razbolio. 

Izabraše novoga cara, a narod se skupljao ispred car¬ 
ske palače i raspitkivao dvoranina za carevo zdravlje. 

— Pf! — odgovarao je dvoranin i klimao glavom. 

Hladan i blijed ležao je car u svome velikom i raskoš¬ 
nom krevetu, a svi dvorjani bijahu uvjereni da je mrtav^ 

Svatko je od njih žurio da pozdravi novoga cara. Sve se 
dodvoravalo novome caru, a u carskim odajama osim 
šapata služinčadi nije se čulo ni glasa ni koraka. Duboka 
je tišina carevala oko bolesnoga cara. No car još nije 
umro; ukočen i blijed ležao je u raskošno spremljenome 
krevetu ukrašenom dugim baršunastim zavjesama i zlat¬ 
nim resama. Visoko iznad njega bio je otvoren prozor, 
a mjesečevo svijetlo padalo je po caru i umjetnome 
slavuju. 

Ubogi car jedva je disao kao da mu težak kamen pri- 
tište prsi. Otvori oči i opazi da mu na prsima sjedi smrt, 
koja se okrunila njegovom zlatnom krunom. U jednoj joj 
ruci careva zlatna sablja, u drugoj skupocjena zastava. 
Svud unaokolo iza nabora baršunastih zavjesa provirkuju 
-čudne glave; jedne ružne, druge vanredno umiljate. Sve 
sama careva dobra i zla djela. Dođoše mu pred samu 
smrt u pohode. 

— Sjećaš li se toga? — šapćući pitala je jedna prikaza 
za drugom. — Sjećaš li se toga? — I svaka mu je toliko 
toga počela pričati da mu čelom izbiše krupne kapi znoja. 

— To nijesam znao! — odgovorio je car. — Glazbu, 
glazbu ovamo! Neka udara veliki kineski bubanj kako 
ne bih sve čuo što govore! 

A prikaze nastaviše svoja pričanja i smrt je svemu po 
kitajskome običaju po'vlađivala. 

— Glazbu, glazbu dovedite ovamo! — vikao je car. 

Ti maleni, blagoslovljeni zlatni slavuju zapjevaj, zapjevaj! 
Ja sam te zlatom i različnim dragocjenostima obasuo, 
moju zlatnu papuču objesio sam ti o vrat; pjevaj, molim 
te, pjevaj! 

No slavuj je ostao nijem. Nikoga nije bilo da ga navije, 
a bez toga nije mogao pjevati. A smrt je svejednako gle- 

- 25 -- 


dala cara velikim, praznim očnim šupljinama, i naokolo 
je zavladala duboka, teška tišina. 

U to odjedanput s prozora ozva se divan pijev. Bio je 
to pijev malenoga, živoga slavuja, koji je sjedio do pro¬ 
zora na jednoj grani. Čuo je carevu nevolju pa je došao 
da ga utješi i da u njemu uzdigne nadu. I što je slavuj 
dulje pjevao, prikaze sve više nestajahu ispred cara, krv 
stade u njemu življe kolati, pa i sama smrt prisluškivajući 
pijevu slavuja, šaputala je: »Nastavi samo dalje, nastavi!« 

Nastaviću, no vrati mi carevu sablju, vrati mi carsku 
zastavu, vrati mi carsku krunu! — uzvraćao je slavuj 
smrti. I za svaku pojedinu pjesmu smrt je darivala sla¬ 
vuja onim što je on zaželio. A slavuj je pjevao o tihanoj 
božjoj oranici u kojoj rastu bijele ruže, gdje mirišu jor- 
govani i gdje oni što ostadoše u životu suzama rose i zali¬ 
jevaju travu. U smrti probudi se čežnja za njezinim^ car¬ 
stvom i u obliku hladne, bijele maglice iščezne kroz 
prozor. 

Hvala ti, hvala! — reče car. — Nebeska mala ptico! 
Poznajem te dobro! Protjerah te iz svoju države, iz svoga 
carstva! Pa ipak ti otjera zle grijehe moje ispred moga 
kreveta i smrt s mojih prsiju! Kako da te nagradim? 

Nagradio si me! — uzvrati slavuj. — Izmamio sam 
ti suze na oči kad sam ti prvi puta pjevao, a to ti neću 
nikada zaboraviti. Suze su biserje koje pjevačevu srcu 
mnogo gode! No sad spavaj da ustaneš svjež i jak. Ja ću 
ti nešto pjevuckati. 

I slavuj je pjevao, a car usnuo slatkim snom. 0, kako 
mu je taj san prijao! 

Sunce je svojim zrakama ulazilo kroz prozor u carevu 
odaju, kad je car ustao okrepljen i ojačan. Slugama ni¬ 
gdje ni traga, jer su svi bili uvjereni, da je car mrtav, a 
slavuj je još svejednako pjevao. 

— Trajno moraš ostati uza me! — reče car. — Pjeva- 
ćeš samo onda kad ti to srce zaželi, a umjetnoga ću sla¬ 
vuja razbiti u sitne komadiće. 

— Ne čini toga! — odgovori slavuj. — On je učinio sve 
što je mogao! Pridrži ga kao dosada. Ja u dvoru nikako 
ne mogu saviti gnijezdo i tu se nastaniti. No dopusti da 
ti dolazim kad to sam zaželim: Sješću pod veće na granu 
ispred tvoga prozora i pjevati da budeš zadovoljan i da 
te zaokupe dobre misli. Pjevaču ti o sretnicima, pa o 
onima koji pate. Pjevaču ti o zlim ljudima i onima koji 
su sušta dobrota, koji ti ostadoše do sada nezapaženi. 
Malena ptica leti siromašnim ribarima, zaustavlja se po¬ 
nad seoskih krovova, leti svima koji su daleko, daleko 
tvome dvoru. Milije mi je tvoje srce, negoli tvoja kruna, 
iako je kruna zapravo svetinja. Doći ću ti i pjevaču ti! 
No jedno mi moraš obećati! 

— Sve! — odgovori car sav u carskome sjaju sa zlat¬ 
nom sabljom što ju je pritisnuo uza srce. 

— Jedno te samo molim! Ne kazuj nikome da imadeš 
jednu ptičicu koja ti sve pripovijeda. Biće onda sve još 
mnogo bolje! 

I slavuja nestade. Sluge uđoše u carsku odaju da pri- 
gledaju mrtvome caru... Skameniše se ugledavši cara. 

— Dobro jutro! — sa smiješkom pozdravi ih car. 

V SNJEŽNA KRALJICA 

(SEDAM PRICa u JEDNOJ PRIPOVIJBSTD 


Prva priča u kojoj se pripovijeda o earoto- 
lioine zrealu i njegrovim krkotinama 

Dakle, početi ćemo! Kad priča svrši, znaćemo mnogo 
više, negoli sad znademo! Živio je naime neki čarobnjak, 
zapravo bio je to sam đavao, koji je jednoga dana u do¬ 
brome raspoloženju napravio čudnovato zrcalo. Sve što 
je lijepa i dobra u tome se zrcalu posvema rasplinulo, 
iskrivilo, a svako zlo u njemu se oštro odražavalo i po¬ 
stalo je ružnije. Najkrasniji predjeli u njemu izgledahu 
kao prave nakaze. Gotovo se nijesu mogli da prepoznaju 
toliko se izobličiše. »Divno!« uzviknuo je đavao. A lica 
ljudi koji su u sebi gajili plemenite misli u zrcalu bi se 
tako užasno cerila da se sam đavao tome grohotom smi¬ 
jao. Njegovi đaci, jer čarobnjak je imao svoju školu, pri¬ 
povijedali su na sva usta o tome čudu. Sada se tek mogu 
ljudi pravo da upoznaju, mislili su oni, pa su zrcalo nosili 
po cijelome svijetu. Najposlije nije bilo čovjeka koji se u 
tome zrcalu nije izobličio. Učenici čarobnjakovi, što više, 
odlučiše da odu i u nebo, pa da se s Bogom i anđelima 
drsko našale. No što se više približavahu nebp, to se zr¬ 
calo u njihovim rukama snažnije treslo i cerilo. Jedva 
su ga mogli držati rukama. Sve više i više se uzdizahu, 
sve se više približavahu Bogu i anđelima, a zrcalo se sve 
snažnije treslo. Najposlije ruke im malaksaše, a zrcalo* 

padne na zemlju i tu se razdrobi u bilijune i bilijune sit¬ 
nih krhotina. Nesreća nastade veća negoli je bila dok je 
zrcalo bilo čitavo, jer svaka njegova krhotina, velika je¬ 
dva kao mrvica pijeska, bila je čarobna kako je bilo i 
čitavo zrcalo. Ti se sitni komadići zrcala rastresoše po 
cijelome svijetu, pa kome takav komadić pade u oči sve 
je gledao posve drugojačije i krivo. Nekim ljudima, što 
više, pao je komadić zrcala u srce, pa im srce postade 
kao komad leda tvrdo i studeno. Neki komadići zrcala 
bili su opet toliko veliki da su mogli služiti mjesto stakla 
u prozorima, no kroz takvo okno niko nije smio da za¬ 
gleda svoga prijatelja. Neke komadiće staviše u naočari, 
no ljudi koji takve naočari natakoše na nos izgubiše ma¬ 
hom svaki smisao za pravdu i istinu. Čarobnjak se smi¬ 
jao da mu se trbuh od smijeha užasno tresao. Bio je svo- 
jim djelom i suviše zadovoljan. No na polju još uvijek 
lijetahu sitni komadići zrcala. Da vidimo što se s njima 
dogodilo! 


Druga priča o malome dječaku 
i maloj djeTojčici 

Usred golema grada, u kome imade mnogo kuća i gdje 
živi mnogo ljudi, ne preostaje gotovo ni prostora da se 
ispred kuće ili iza nje uredi vrtić. Zbog toga gaje u gradu 
ljudi cvijeće po prozorima. U takvome dakle gradu ži¬ 
vjelo je između ostalih i dvoje siromašne djece, koja su 
u svemu imala na prozoru jedan jedini lonac cvijeća, Ni- 
jesu to bili bratac i sestrica, no slagahu se kao prava 
braća. Stanovali su u susjedstvu i u potkrovlju. Krov 
jednoga susjeda dirao se s krovom drugoga, a jedan žlijeb 
pružao se između njih. Tik uz žlijeb imala jć svaka so- 

bića po jedan prozorčić. Trebalo je samo učiniti korak 
po žlijebu i eto te odmah iz jednoga u drugome stanu. 

Susjedi imali su ispred prozorčića veliku drVenu škri¬ 
nju, pa je svaki susjed u svojoj škrinji napunjenoj ze¬ 
mljom za sebe gajio ponešto povrća, pa po jedan ruzin 
grmečak. Ruže su obilato cvale. Jednoga se dana susjedi 
odluče da svoje vrtiće polože na žlijeb, pa su škrinje spa¬ 
jale oba stana, jer su se pružale od jednoga do drugoga 
prozora i ličile grmlju samih ruža. Graškove vitice spu¬ 
stile se nuz škrinje, a ruže povijuše izbile su podugačke 
grančice i verale s oko prozora. Divna sjnica! Roditelji 
su dopustili da im se djeca međusobno češće pohađaju, 
da zajedno sjede na klupici i da se sigraju. 

Zimi nestajalo je te radosti. Prozori bijahu često po¬ 
svema zamrznuti; djeca su bakren novac na peći ugri¬ 
jala, onako ugrijan pritisla o smrznuti prozor, pa bi tako 
nastala čista okrugla ploha kroz koju se lijepo moglo jed¬ 
nim okom škiljiti u susjedstvo. I iza svakoga prozorčića 
virilo je jedno sjajno oko blaga pogleda. Iza jednoga 
škiljio je dječarac, a iza drugoga djevojčica. On se zvao 
Petrica, a ona Biserka. Ljeti jedno je drugome imalo da 
učini samo korak, a zimi valjalo se najprije spustiti niz 
bezbroj stepenica, pa se potom opet uspeti u potkrovlje 
bezbrojem stepenica. A vani je padao snijeg. 

— To su bijele pčelice! Roje se! — govorila je baka. 

— Imadu li i svoju kraljicu? — pitao je dječarac, jer je 
znao da prave pčele imadu i svoju kraljicu. 

— Dakako! — uzvraćala je baka. — Ona se nalazi on¬ 
dje, gdje su-najgušći rojevi. Ona je između njih najveća 
i nikada se dugo ne zadržaje na zemlji. Ona se odmah 
vraća u tamne oblake. Cesto o ponoći prolijeće ulicama 
grada i zavirkuje u prozore, a oni mrznu kao da se po 
njima izvezlo najdivnije cvijeće. • 

Jest, to sam vidio! — rekoše oboje djece u jedanput 
i znali su da baka govori istinu. 

— A bi li kraljica snježna mogla i ovamo doći? — pi¬ 
tala je djevojčica. 

Neka mi samo dođe, — prihvatio je dječarac, — 
posjesću je na toplu peć, pa da vidiš kako će je nestati! 

^ No baka je zagladila kosu i djeci pričala druge priče. 
Tjveče kad je Petrica bio kod kuće napola odjeven, popeo 
se na stolac do prozora pa je kroz rupicu škiljio napolje. 
-Snježne su pahulje prhale uzduhom, a jedna između njih, 
najveća, zaustavila se uz rub jedne od dviju škrinja za 
cvijeće. Stala je da raste. Postajala je sve veća i veća, 
najposlije od nje postade žena odjevena u najfinije bijelo 
velo satkano iz milijuna zvjezdolikih pahuljica. Bila je 
vanredno lijepa i nježna, no sam blještavi led. Međutim 
Bila je živa. U očima nosila je dvije blistave zvijezde, no 
te su oči bile pune nemira. Ona se nadvila na prozor i 
mahnula je rukom. Dječarac se uplaši i skoči sa stolice; 
u tome času kao da je na polju pored prozora proletjela 
neka golema ptica. 

Idućega dana bila je čvrsta studen, po tom je duhnuo 
južnjak, pa je stiglo i proljeće. Sunce je zasjalo, zelenilo 
je počelo da izbija iz zemlje; laste su gradile svoja gni¬ 
jezda, ljudi su Širom otvarali prozore, a naše dvoje ma¬ 
lene djece opet je sjedilo u svome vrtiću gore, visoko u 
potkrovlju, iznad sviju katova. 

Ruže su toga ljeta cvale vanredno lijepo. Djevojčica 
naučila je pjesmicu, u kojoj se govorilo također o ruži, 
a pri tome je djevojčica mislila na svoje vlastite ruže. Ona 
je zajedno s dječakom pjevala tu pjesmicu: 

»Ruže cvatu, ruže venu, 

K nama Isus mali skrenu!« 


I djeca držeći se za ruke ljubila su ruže, gledala su u 
Božje sjajno sunčano svijetlo i tepalo im je oboje kao da 
govore malome Isusu. Kakvi divni ljetni dani! Kako je 
bilo lijepo boraviti uz svježe ruže, koje su neprekidno 
cvale. 

I Petrica i Biserka sjedili su i razgledavali slikovnicu 
punu životinja i ptica. I u času kad je sat na crkvenome 
tornju odbijao petu uru poslije podne, jaukne Petrica: 
»Jao, nešto me ubode za srce! I gle, nešto mi pade u oči!« 

Djevojčica ga zagrli; on je širom otvorio oči, uzalud, 
ništa se nije vidjelo u njima. 

\ — Mislim, samo je ispalo! — rekne Petrica, no pre- 

vario se. Pao mu je u oko komadić onoga čarobnog zr¬ 
cala, u kome se, sjećate li se, svako dobro i sve lijepo 
kao rasplinulo, a svako zlo i sve ružno još više povećalo. 
Ubogi Petrica i u srce mu se jedan komadić toga zrcala 
žabo. I ono mu uskoro postade studeno poput komada 
leda. Nije ga više boljelo, ali ono je bilo tu. 

— Čemu plačeš? — upita on Biserku. — Tako si mi 
ružna! Ta ništa mi nije! Pfuj!,— poviče ujedanput. 
Ona ruža je crvom nagrižena! A gledaj, ova je posve 
koso izrasla! Uopće te su ruže užasno ružne! Sliče škri¬ 
nji u kojoj rastu! — Pri tome gurne obje škrinje žestoko 
nogom i iščupa iz njih obadvije ruže. 

— Petrica, što radiš? — uzvikne djevojčica, a on kad 
je čuo njezin krik, otkine još jednu ružu, naglo skoči u 
svoju sobu i ostavi svoju malu, dragu Biserku posvema 
samu. 

Kad je kasnije Biserka donijela slikovnicu, on se naru- 
‘ gao da je to knjiga za dojenčad; kad bi baka kazivala 

^ priče, on je uvijek svemu prigovarao, što više, znao je 

nabiti naočari na nos i šetajući se gore dolje po sobi po¬ 
dražavao je bakinu pričanju. I svi mu se smijahu! On je 

uskoro govorio i snalazio se u svijetu kao i svi ostali ljudi 
njegove ulice. Sve njihove ružne običaje i nelijepa vla¬ 
danja podražavao je Petrica, a ljudi su govorili: »Krasna 
glavica, bez sumnje!« Ali sve je to bilo samo ono zrcalo 
što mu natrunu oko i srce. Ono je u njemu probudilo i 
mržnju za malu Biserku, koja mu je bila odana svom 
dušom. 

On je i u igri postao posve drukčiji. Jednoga zimskoga 
dana, kad je pršio snijeg, Petrica je donio staklenu leću, 
raširio okrajak svoga modrog kaputića, pustio na 
njega padaju pahuljice i stao ih brojiti. 

— Vidiš, pogledaj kroz ovu leću, Biserko! — rekao je 
djevojčici. Svaka je pahuljica ispod leće postala daleko 
veća, slična velikoj ruži ili šesterokrakoj zvijezdi. Upravo 
divna! 

— Vidiš li, kolike li umjetnosti! — nastavio je Petrica. 

— To je daleko zanimljivije negoli su prave ruže. Bez 
ijedne pogreške! Pravilno su građene, samo se brzo tope! 

Malo poslije došao je s velikim rukavicama na rukama, 
saonicama na leđima. 

— Dopušteno mi je! — viknuo je Biserki ravno u uho, 

— da se vozim gdje se voze i odrasli! — Pri tome se naglo 
okrenuo i otišao. 

A na trgu vežu drzoviti dječaci svoje saonice o seljačka 
kola i voze se, dobar komad puta. Prava radost! Kad su 
se najljepše vozili, eto nekih bijelo obojenih, velikih sao- 
nica. U njima je sjedio čovjek umotan u grubu, bijelu 
bundu, a na glavi je imao također prostu bijelu kapu. 
Saonice su prošle dva puta unaokolo trga, a Petrica je o 
njih privezao svoje saonice, pa se tako i on vozio. Saonice 
su jurile sve brže i brže i zaokrenute u pokrajnu ulicu. 
Čovjek koji se vozio u saonicama naglo se sada okrenuo 
i ljubazno pozdravio Petricu; kao da se obojica odavna 


poznaju. I svaki put kad bi Petrica pokušao da odveže 
svoje saonice, neznanac mu je opet kimnuo glavom, pa je 
Petrica dalje ostao sjediti na svojim saonicama. Izvezli 
su se već kroz gradska vrata. Snijeg je tu ujedanput po¬ 
čeo padati tako gust da dječak nije ni svojih ruku vidio 
ispred sebe. Zaprepašćen odluči da svoje male saonice 
odriješi od velikih, ali sve uzalud! One su ostale čvrsto 
visjeti o velike saonice. Jurili su upravo munjevitom 
brzinom! Petrica viknu glasno, no niko ga nije čuo! Sni¬ 
jeg je padao, a saonice su jurile dalje. Svaki čas bi po¬ 
skočile, upravo kao da se voze preko samih graba i na¬ 
bora. Petricu obuze silan strah. Htio je da izmoli »oče 
naš«, no mogao je samo da se sjeti velikoga »jedanput 
jedan«. 

Snježne pahuljice postajale su sve veće i veće, najpo- 
slije postale su tolike kao bijele kokoši. Ujedanput snijeg 
prestade padati, a velike se saonie zaustavile. Neznanac 
u njima pridigne se. Bunda i kapa bijahu mu pretrpane 
snijegom. Bila je to žena, visoka i vitka; bijela poput 
mramora; sama sniježna kraljica. , 

— Baš smo se dobrano udaljili od grada! — progovori. 
— Ali je upravo žestoka zima! Zavući se u moju medveđu 
bundu! 

Snježna kraljica posjedne Petricu pokraj sebe i pre¬ 
baci krzno preko njega. Bilo mu je kao da je propao u 
snijeg. 

— Je li ti još studeno? — upitala ga kraljica i poljubila 
u čelo. Cjelov joj bijaše hladniji od leda. Studen prodre 
sve do srca, koje je i samo bilo već napola ledeno. Bilo 
mu je kao da će umrijeti. Ali samo za čas, a onda mu 
postade tako voljko da uopće više nije osjećao studeni. 

— Moje saonice! Ne zaboravi moje saonice! — na njih 
je u prvome, redu pomislio. Bile su privezane s leđa je- 

dne bijele kokoši,, koja je skakutala unaokolo. Snježna 
kraljica ponovo poljubi Petricu, a on je ujedanput zabo¬ 
ravio i malu Biserku, i baku i sve svoje. 

— Više te neću poljubiti, jer bi od ponovoga poljupca 
umr’o! — reče kraljica. Petrica ju pogleda. Bila je divna! 
Ljepšega, divnijega lica nije još nikada vidio. Nije mu se 
više činilo da je od leda kao onda kad je sjedio kraj pro¬ 
zora i kad mu je izvana maknula rukom. Bila je upravo 
savršeno lijepa, svaki ga je strah odbjegao, pripovijedao 
joj jo kako znade na pamet računati, pače i s razlomcima; 
kako znade kolika je površina pojedinih država i koliko 
svaka imade stanovnika. Ona se samo smješkala, a njemu 
se učini da on još rnnogo i mnogo toga ne zna. Zagleda 
se u daleki svemir, a snježna je kraljica letjela u njem 
sve više i više, približavajući se tamnim oblacima, a bura 
je zavijala i hučala kao da pjeva svoju staru pjesmu. Le- 
tjelo je oboje iznad gora i dolova, mora i zemalja. Pod 
njima je bijesnio vjetar, vuci su zavijali, snijeg je padao, 
a nad njima su letjeli crni krešteći gavrani, a daleko, da- 
Jeko iznad svega sjao je mjesec velik i jasan. U njega je 
Petrica gledao čitavu dugu, dugu zimsku noć. Pred jutro 
usnuo je do nogu sniježne kraljice. 


Treća priča o cvjetnjaku vještice 

A kako je bilo maloj Biserki kad više nije bilo PetriceV 
Kud je nestao? Niko to nije znao, niko o tome nije dakle 
znao ma šta reći! Samo su dječaci pripovijedali da su vi¬ 
djeli kako je svoje saonice privezao o neke velike bijele 
saonice i kako se izgubio s njima u pokrajnoj ulici, kako 
se izvezao s njima izvan gradskih vratiju. Niko nije znao 
gdje je. Ljuto je plakala mala Biserka. Najposlije zaklju- 


čiše da je mrtav. Utopio se valjda u rijeci koja teče ne¬ 
daleko grada. O, bili su to uistinu dugački i turobni zinv 
ski dani. 

Međutim stiže proljeće i dani postadoše ugodniji. 

— Petrica je mrtav i više ga neće biti! — govorila je 
mala Biserka. 

— Ne vjerujem! — odgovori sunčana zraka. 

— Mrtav je i više ga neće biti! — rekla je Biserka la- 

stavicama. 

— Ne vjerujem! — odgovorile su joj lastavice, pa je u 
to najposlije posumnjala i mala Biserka. 

— Obući ću moje nove crvene cipele! — reče Biserka 
jednoga jutra. — One, što ih Petrica nikada nije vidio I 
Poći ću potom do rijeke, pa i nju upitati gdje je Petiica. 

Bilo je rano ujutru kad je Biserka poljubila staru baku, 
koja je još spavala, i u crvenim cipelama uputi se posve, 
posve sama db rijeke. 

— Je li istina, reci, da si mi ti otela moga maloga pri¬ 
jatelja? Daću ti moje crvene cipele, vratiš li mi ga! 

I pričini joj se kao da su se valovi ispred nje s nekim 
začuđenjem poklonili. Ona uze svoje crvene cipele, dakle 
ono što joj je bilo najmilije, i baci ih u rijeku. One pa¬ 
doše u vodu nedaleko obale, a valovi ih odmah opet iz- 
baciše na obalu; kao da su valovi Biserki htjeli da vrate 
ono što joj je najmilije, jer joj rijeka nije otela maloga 
prijatelja. Međutim ona je opet mislila da nije cipele ba¬ 
cila dosta doleko, zato se uvuče u čamac koji je bio sakrP 
ven u šašu, isplovi ponešto izvan obale i ponovo baci ci¬ 
pele u vodu. No kako je bacila cipele, čamac se zaljulja 
i budući da nije bio dovoljno vezan uz obalu isplovi naglo 
u riječno korito. Prije negoli je Biserka uiogla da i po¬ 
misli kako će se iz njega vratiti na obalu, čamac poleti 
gotovo strelimice niz vodu. Biserka se preplaši i počne 

plakati. Osim vrabaca niko je nije čuo, a oni je ne mo- 
goše iznijeti na obalu. Letjeli su pored obale i pjevali su 
da je utješe: »Tu smo mi, eto svi!« Čamac nošen strujom 
jurio je. U njemu se zgurila Biserka gotovo nijema i u 
čarapama. Njene crvene cipele slijedile su Biserku, ali 
čamca nijesu mogle da stignu, jer je daleko većom brzi¬ 
nom jurio, nego li je struja nosila crvene cipele. 

S obje strane riječnoga korita cvale su uz obale pre¬ 
krasne ruže, raslo je staro drveće, pasla se stada goveda 
i krda ovaca, ali čovjeku nigdje ni traga. 

— Možda me rijeka nosi malome Petrici! — mislila je 
Biserka, pa se nekako udobrovoljila, ustala je i proma¬ 
trala dugo i dugo lijepe, zelene obale. Uto je struja po¬ 
nese pored velikoga voćnjaka samih trešanja. Tu je bila 
jedna čudo sagrađena kućica crveno i modro obojenih 
prozora, pokrivena slamenim krovom, a ispred nje sta¬ 
jala su dva drvena vojnika koji je oružjem pozdraviše, 
Biserka ih stade dozivati, jer je mislila da su živi, no oni 
joj se ne odazvaše. Gotovo ini se posve približila, jer je 
struja čamac tjerala upravo k obali. Biserka stade do¬ 
zivati još glasnije, kad li iz kuće izađe neka stara, stara 
žena, koja se potštapavala o jak štap. Na glavi joj veliki 
slameni šešir sav obojan najljepšim cvijećem. 

— O, siroto, maleno dijete! — rekne starica. — Kako 
li dospije na ovu snažnu brzicu i kako se otputi u široki 
svijet?' I starica zagazi u vodu, pograbi čamac svojim 
kukastim štapom, privuče ga kraju i izvadi iz njega malu 
Biserku. 

Biserka se radovala što se ponovo domogla kopna, no 
obuze je ispred nepoznate starice strah. 

— Pođi sa mnom i pripovijedaj mi ko si i kako si do¬ 
spjela ovamo! — rekne starica. Biserka joj ispripovijedi 
sve po istini. Starica je zatresla glavom i samo istisnula 


kroz zuhe: »Hm, hm!« A kad joj je Biserka sve ispripo- 
vijedila i kad je staricu upitala, znade li možda ona što¬ 
god o malome Petrici, starica joj odgovori, da Petrica 
još nije ovim krajem prošao, ali nije isključena moguć¬ 
nost da će se još svratiti k njima. Ponudi joj da okusi 
njene trešnje i pogleda njene ruže koje su ljepše od naj¬ 
ljepše slikovnice, a svaka od njih mogla bi da joj priča 
čitave priče. I starica uze Biserku za ruku, pa je povede 
u malenu svoju kućicu, pa iza sebe zakračuna vrata. 

Prozori bili su veoma visoko, a stakla bila šu crvena, 
modra i žuta. Danje svijetlo ulazilo je u stan raznoliko 
obojeno. Na stolu bilo je prekrasnih trešanja i Biserka 
mogla je da ih se do sita najede; mučila ju je velika žeđ. 
I dok je Biserka jela trešnje starica joj je zlatnim češljem 
češljala kosu, pa se kosa ukovrčala i ozlaćena složila se 
oko malenoga, Ijepušastoga Biserkina lica, koje je bilo 
punačko i rumenilo se poput ruže. 

— Tako malenu i dragu djevojčicu odavna sam željela! 
reče starica. — Vidjećeš, kako ćemo nas dvije lijepo ži¬ 
vjeti! 

I što je dulje starica češljala Biserkinu kosu. Biserka je 
sve više i sve više zaboravljala maloga prijatelja Petricu. 
Jer starica je bila vještica, ali dobra vještica. Sve je to 
činila samo zbog sebe, jer je htjela da Biserka ostane 
stalno uz nju. Otišla je u vrt, nad ružama digne svoj 
kukasti štap, i ruža, kolikogod su bile upravo u divnome 
cvatu odjedanput nestane pod zemljom. Bojala se starica, 
da će Biserka onim časom kad spazi ruže, odmah pomi¬ 
sliti na svoj dom i na maloga prijatelja Petricu, pa će joj 
iz kuće pobjeći. 

Izvela je Biserku i u cvjetnjak. Kakav divni miris,' ka¬ 
kva milina! Svakovrsno cvijeće i iz različnih godišnjih 
doba bilo je u najbujnijem cvjetanju. Nijedna slikovnica 

ne može biti šarenija i ljepša! Biserku obuze golema 
radost. Kad je sunce posljednjim zrakama pred zalaženje 
ožaravalo granate krošnje trešanja starica je spremala 
Biserku na počinak. Spustila ju je u lijepu posteljicu, 
glavu joj položila na jastučak presvučen crvenom svilom, 
a jastuk je bio sav ispunjen modrim ljubicama. Biserka 
je spavala i sanjala upravo divno; kao kakva kraljica 
neposredno poslije vjenčanja. 

Idućega dana ponovo je pošla u vrt da se milovana 
sunčanim zrakama igra s cvijećem. Tako su prolazili 
dani i dani. Biserka je poznavala svaki cvijet. No pored 
svega tolikoga cvijeća ona je osjećala kako tu još uvijek 
manjka neki cvijet, koji nije se mogla domisliti. Onda je 
jednoga dana sjedila i promatrala staričin slameni šešir 
pun naslikanoga cvijeća. I gle, između svega cvijeća naj¬ 
više se isticala svojom ljepotom jedna ruža. Starica je 
zaboravila da je izbriše sa šešira u času, kad je prave 
ruže ukopala u zemlju. Ali tako se uvijek događa kad 
čovjek nije potpuno sabran! 

— Šta, zar ovdje ne ima ni jedne ruže? — upita Biserka, 
potrči između gredica, stade tražiti ružu^ ali uzalud. Ne 
nađe nijedne! Ona sjedne natrag na svoje mjesto i stane 
plakati. Suze su joj kapale upravo na ono mjesto na 
kome je u zemlju bila ukopana jedna ruža, pa kad tople 
suze umekšaše zemlju, izbije ruža iznenadno na površinu 
jednako sva u svome cvatu, kako ju je bila starica pod 
zemlju ukopala. Biserka je zagrli, poljubi i u pamet joj 
padnu divne ruže što cvatu na prozoru njenoga doma, a 
po njima se spomene i maloga Petrice. 

— Aj, kako li sam dugo ovdje zaostala! — uzvikula je 
malena djevojčica. — Pa ja moram naći Petricu! Možda 
biste mi vi znale reći gdje je? — upita Biserka ružin bus. 
— Mislite li, da je živ ili držite da je mrtav? 


_ ]^ije mrtav! — odgovoriše ruže. — Mi smo bile pod 

zemljom, u njoj su svi mrtvi, a njega tamo nijesmo našli! 

— Hvala vam! — uzvrati malena Biserka i uputi dru¬ 
gome cvijeću, zagleda u njegove čaške i upita: »Znadete 
li vi možda gje je Petrica? 

No svaki je cvijet stajao okupan suncem i sanjao svoju 
vlastitu priču ili povijest. Svaki joj je cvijet pričao svoju 
priču, no o Petrici joj nijedan nije znao ništa reći. 

_ Čuješ li bubanj? Bum, bum! Samo dva glasa, pa 

uvijek samo: bum, bum! Slušaj tužaljku što je pjevaju 
žene! Cuj pjesmu svećenika! U dugačkoj, crvenoj odjeći 
stoji žena Hindoindijca na lomači. Plamen zahvaća nju 
i mrtvoga joj muža, ali žena misli na onoga čije oči gore 
jače od ovoga plamena; čiji sjaj njeno srce jače izgara 
negoli plamen lomače, koji če zamalo uništiti njeno tijelo. 
Zar može srce umrijeti na plamenu lomače? — priča i 
pita perunika. 

— Ja to ne razumijem! — odgovori mala Biserka. 

— To je moja priča! — odgovori joj perunika. 

— A što pričaju vjetrovi? 

Iznad jednog uzanog rudnika uzdiže se viteški grad.. 
Zimzelen gust i bujan obrasao je zidove stare i crvene, 
a između zelenila stoji lijepa djevojka. Nadvila se nad 
ogradu i uprla pogled na put. Nijedna ruža nije ljepša 
od nje; nijedna latica jabučina cvijeta ne leprša laganije 
kad je vjetar ponese, od nje. Kako samo šušti njena ras¬ 
košna svilena haljina! »Zar on još uvijek ne dolazi?« 

— Misliš Petricu? — upita malena Biserka. 

— Ja ti pričam samo moju priču, moju sanju! — od¬ 
vraća joj vjetar. 

A što priča mala đurđica? 

— Između đrveča na stupovima visi dugačka daska. 
Ljuljalka. Dvije dražesne male djevojčice odjevene u ha- 

ljine bijele kao snijeg, a svilene im zelene vrpce lepršaju 
na šeširima, sjede na Ijuljalci i ljuljaju se. Stariji im brat 
oslonio se pored Ijuljalke o stiip. U jednoj mu ruci ma¬ 
lena šalica, u drugoj slamčica, pravi iz sapunice mjehure. 
Ljulj alka se ljulja, mjehuri se dižu u vis prelijevajući se 
stotinama boja. Posljednji još se drži slamčice i ljulja se 
diran povjetarcem. Maleno crno pseto lagano poput mje¬ 
hurića sjelo je na stražnje noge. Moli da ga uzmu na Iju- 
Ijalku. Ljuljalka leti, pseto laje i ljuti se. Draže ga, mje¬ 
hurići se rasprskavaju! Ljuljalka i razbijena pjena moja 
su pjesma! 

— Tvoje pričanje možda je i lijepo, ali ti pričaš tako 
turobno, a pri tome i ne spominješ maloga Petrice. 

— A šta pričaju hijacinte? ' 

Živjele su nekoć tri lijepe sestre; providne i nježne.' 
Jedna je nosila crvenu, druga bijelu, a treća modru 
opravu. Držeći se za ruke, plesale su ponad jezerom za 
svijetle mjesečine. Nijesu bile vile, bile su djeca običnih 
smrtnika. Sve je unaokolo njih divno mirisalo i one se 
izgubiše u šumu. Miris je postajao sve oštriji. Tri lijesa u 
kojima su ležale tri sestrice izbiše iz guste šume i zaplo- 
više jezerom. Krijesnice lepršale su unaokolo bjesova i 
osvjetljavale ih kao malene, lebdeće svjetiljke. Spavaju 
li plesačice ili su mrtve? Miris cvijeća šapuće da su mr¬ 
tve; večernje im zvono pjeva osmrtnu pjesmicu. 

— Tvoja me priča rastužuje! — reče mala Biserka. — 
Tvoj je miris neobično oštar, ja upravo moram misliti 
na mrtve djevojčice. Zar je maleni Petrica zaista ntrtav? 
Ruže su bile ukopane u zemlji, a one vele: »nije...« 

— Bim, bam! — zvonjelo je zvonce hijacinte. — Ne 
zvonimo malome Petrici, jer ga ne poznajemo; mi pje¬ 
vamo samo svoju pjesmicu, jednu jedinu pjesmicu koju 
znamo! 


Sad se Biserka svrati zlatici, koja je provirivala iz svi¬ 
jetla zelena lišća. 

— Ti si maleno, sjajno sunašcel — reče Biserka. — 
Beci, znaš li ti štogod o mome malom prijatelju PetriciV 

Zlatica sjala se upravo divno i promatrala je Biserku. 
Kakvu je zlatica znala pjesmicu? Ništa o Petrici! 

• — U jednom malom dvorištu sjalo je Božje sunce oso¬ 

bito toplo u prvim danima proljeća. Zrake mu padale 
po bijelim zidovima susjedne kuće, a uz kuću rastao je 
prvi zlatni cvijet i sav se sjao u zlatu sunčanome. Starica 
baka sjedila je ispred kuće u svome stolcu, a njeno unuče, 
uboga mala djevojčica upravo se od nekuda vratila. Po¬ 
ljubila je bakicu. Zlatan, topao bio je taj poljubac. Zlato 
na usnama, zlato u srcu, zlato donose i rane jutarnje ure! 
Eto, vidiš, to je moja pjesmica! — završi zlatica. 

— Moja stara, uboga bakica! — uzdahne Biserka. — 
Jest, ona čezne za mnom, tuguje zbog mene jednako kako 
tuguje za malim Petricom. No ja ću se uskoro povratiti 
kući i sa sobom dovesti Petricu! j Čemu da dalje ispitu¬ 
jem za njega cvijeće, kad ono znade samo svoju pjesmicu. 
Ne može mi o Petrici ništa da kaže. 

Ona potsuće suknjicu kako bi ndogla bolje trčati, no 
- u to je udari po koljenu žuta perunika. Biserka se zau¬ 
stavi, pogleda peruniku, nagne se posvema nad nju i 
upita je; »Znadeš li mi možda ti štogod reći?« 

A što joj je žuta perunika odgovorila? 

— Ja mogu da se vidim! Ja mogu da se vidim! O, kako 
mirišem! — govorila je žuta perunika. — Gore u male¬ 
nome potkrovlju imade na pola odjevena djevojčica, 
mala jedna plesačica. Premeće se s noge na nogu, a čas 
staje na oba dvije, čitav svijet prezire, sva je samo jedna 
varka! Prelijeva vodu iz čajnika na komadić tkanine što 
je drži u ruci. To je steznik. Čistoća je vanredna odlika!. 


Bijela haljina visi na kuki. I nju je oprala u čajniku, pa 
se sad suši razastrta na krovu. Kad ju odjene i prebaci 
oko vrata kao šafran crvenu maramu, boja oprave po¬ 
staje još bjelija. Gledaj je kako se ljulja na jednoj štapci! 
Ja mogu da se vidim! Ja mogu da se vidim! 

— To me nimalo ne zanima! — odgovori Biserka. — 
To mi ne trebaš da pripovijedaš! — I ona potrči do na 
kraj vrta. 

Vrata zatvorena, no ona pritisne zarđalu kvaku tolikom 
snagom da je brava popustila i vrata se otvorila. Mala 
Biserka bosih nogu istrča u široki svijet. Tri puta svrati 
pogledom unatrag, no slijedio je nije niko. Najposlije 
umori se od trčanja, sjedne na jedan kamen i kad se raz¬ 
gledala unaokolo sunce je već bilo zapalo. Bilo je u kasnu 
jesen. To se i ne primjećuje u lijepome vrtu u kome 
sunce neprestano sja i gdje u svako godišnje doba cvate 
raznovrsno cvijeće. 

— Bože, koliko sam zakasnila! — uzdahnula je mala 
Biserka. — Već je eto stigla i jesen! Ne smijem više ni 
ćaska mirovati! 

Podigne se u nakani da se uputi dalje. 

0 kako su njene nožice bile ranjave i umorne! Svud 
unaokolo studeno i mrko. Dugoljasto vrbino ilšće požu- 
tjelo je, a magla je poput rose kapala s njega. List je za 
listom otpadao; samo se još šipak gizdao plodom, no 
bijaše mu trpak i oštar. Skupljao je usnice. 0 kako je 
bilo tužno i teško u dalekome svijetu! 


Četvrta priča o kneževiću i knjeginjici 

Biserka morala je ponovo da otpoćine. U to joj upravo 
sučelice poče skakutati po snijegu neka velika vrana. 
Ona je dulje vremena mirno sjedila na snijegu, promatrala 


l^iserku i kimala glavom. Onda se odjedanput oglasila 
»ICvar! Kvar! Dob’r dan! Dob’r dan!« Bolje nije mogla 
da govori, no ona je željela maloj Biserki mnogo dobra. 
Najposlije je upita kud se ovako' posve sama uputila u 
daleki svijet. Riječ »sama« Biserka je posve dobro razu¬ 
mjela i znala je od kolike je ona važnosti, pa je odmah 
počela vrani pripovijedati sav svoj život i svoju jadnu 
sudbinu. Najzad je upita znade li možda štogod o malome 
Petrici. 

— Možda! Možda! — zagrakće ozbiljno vrana i pokloni 
se ispred djevojčice. 

— Kako? Ti znaš? — uzviknula je kao van sebe Biserka 
i tako žestoko pritisnula vranu uza se i poljubila je da ju 
je skoro i ugušila. 

— Samo razborito! Samo razborito! — reče vrana. 
Mislim da bi to mogao biti mali Petrica! No pokraj knje- 
ginjice on je tebe bez sumnje već odavna zaboravio! j 

— Zar stanuje kod neke knjeginjice? 

— Da, čuj! — odgovori vrana. — Ali teško mi je go¬ 
voriti tvojim govorom! Razumiješ li govor vrana? Pripo¬ 
vijedam u njemu mnogo bolje. 

— Ne, tome govoru nijesam nikada učila! — odgovori 
Biserka. — No moja je baka taj govor posve dobro znala. 
I drugim je govorima bila vješta. 0 da sam samo od nje 
tvoj govor naučila! 

— Ne smeta! — odgovori vrana. —Pripovijedaču što 
ću bolje znati, no nešto će ići polaganije! 

I vrana poče da sve od reda pripovijeda. 

— U kraljevstvu u kome se nas dvoje sada nalazi živi 
knjeginja. Ona je neizmjerno pametna. Pročitala je no¬ 
vine svega svijeta, pročitala i ponovo zaboravila ono što 
je pročitala. Toliko je bila pametna. Nedavno sjedila je 
na prestolju, a to nije baš tako ugodno kako to mnogi 


zamišljaju. Tu je započela da pjeva neku pjesmicu; bik 
je to ova pjesmica: »Zašto da se ne udajem?« Gle, ponii- 
slila je pri tome, nije to baš šala, i odluči da se udade. 
No htjela je čovjeka, koji će joj znati na pitanja i odgo¬ 
varati. Što će joj najposlije dosadan čovjek, koji tek 
znade da se lijepo odjene i ispred nje isprsuje. Dade 
dakle sazvati sve dvorske gospođe na dogovor, pa kad 
saznadoše što^ je njihova knjeginja odlučila sve se iskreno 
tome obradovaše. »To mi je upravo milo!« reče knjeginja. 

0 svemu sam tome upravo nedavno razmislila!« — 
Sve je istina, rnožeš potpuno vjerovati svemu što ti go¬ 
vorim! opazi vrana. — U dvoru imadem uglednu zna- 
nicu, koja mi je sve to tačno ispripovijedala. 

Dakako ta ugledna znanica bila je opet jedna druga 
vrana, jer jednak se jednakim druži. Vrana se samo 
druži s vranama. 

Sve novine kraljevstva odmah su štampane s crvenim 
okvirom načinjenim od samih početnih slova loijeginji- 
čina imena. Pisale su, da je svakome mladiću slobodno 
zaprositi knjeginjičinu ruku, ali ona mora ponajprije s 
njime da razgovara. Potom Će uzeti onoga, koji će biti 
najpametniji i koji je ^najsmišljenije odgovarao na njena 
pitanja. — Jest, jest! — opazi vrana, — sve je to sušta 
istina, kako je istina da ja ovdje sjedim, pa mi možeš vje~ 
rovati potpuno. — Ljudi su dakle procesijama dolazili, 
bilo je upravo gužve i trke, ali knjeginja ne obazre se ni 
na jednoga ni prvi, ni drugi dan. Svi su prosci umjeli 
dobro govoriti dok su stajali na ulici, ali kad stupiše u 
dvor, pa kad opaziše knjeginičinu tjelesnu stražu svu u 
srebru, a kroz sve stepenice susretahu poslugu u zlatnim 
odorama, onda se posvema zbuniše. I kad bi stupili is¬ 
pred knjeginje riječ im je posvema odbjegla, jezik zatajio. 

I tako je išlo redom! 


V — Ali Petrica! Mali Petrica! — pitala je Biserka. —- 
K^d ćeš o njemu pripovijedati? Je li i on bio medu pros- 
cima? 

— Budi strpljiva! Budi strpljiva! Uskoro ćemo i o 
njemu govoriti! Bilo je trećega dana, kad li dođe neki 
maleni čovjek bez konja, bez kočije, posve vedro raspo¬ 
ložen. Oči mu se sjale poput tvojih, imao je lijepu du¬ 
gačku kosu, ali je bio veoma bijedno odjeven. 

— To je bio Petrica! — uzvikne Biserka. — O, onda 
sam ga našla! — pa udari pri tome dlanom u dlan. 

— Na leđima bio mu maleni torbak! — nastavi vrana. 

— Ne, ne! To su bezuvjetno bile njegove saonice! Jer 
on je nestao zajedno sa saonicama! — rekne Biserka. 

— Moguće! — reče vrana. — Nijesam tačno vidjela. 
Ali moja mi je znanica iz dvora pripovijedala, da se 
nimalo zbunio kad je unišao u dvor i tu opazio straže u 
srebru, a služinčad svu u zlatu. On ih je pozdravio i samo 
opazio: »Mora da je ovo stajanje po stubama užasno do¬ 
sadan posao! Ja ču radije unići!« A dvorane su se sjale 
sve u svijetlu. Dvorski savjetnici i ostali odličnici bosih 
su se nogu kretali dvoranama noseći zlatno suđe. Čovjeka 
mora da zaokupi upravo svečano raspoloženje. A nje¬ 
gove su čizme užasno škripale. Međutim njega to nije 
nimalo smetalo. 

— To je bezuvjetno Petrica! — upade Biserka. — Znam, 
on je imao posve nove čizme. Ja sam im škripanje čula 
čak u bakičinu sobu. 

— Da, čizme su mu škripale! —nastavi vrana. Ra¬ 
dosno uputio se ravno pred knjeginju. Ona je sjedila na 
biseru velikom poput kolovrata. Oko knjeginje dvorani 
i dvoranke, plemići sa slugama i ostalom poslugom. Sve 

ukočena, napirlitano. I slugina poslužnika jedva smiješ 
da pogledaš, tako se oholi ispred vratiju. / 

To mora uistinu da je strašno! — opazi Biserka, pa 
odmah upita: »A je li Petrica osvojio knjeginju?« 

pa nijesam vrana ja bih je bila dobila, ne uzevši pri 
tome u obzir i to da sam već zaručena!' Govorio je tako 
okretno kako i ja govorim u svome jeziku. Sve mi je to 
pripovijedala moja odilčna znanica. Bio je veseo i umiljat. 
On nije došao da prosi ruku knjeginje, nego da čuje njenu 
mudrost. I pri tome oboje bijahu zadovoljni. 

— Jest, bez sumnje je to Perica, jer on je oduvijek 
bio mudar. Znao je napamet i s razlomcima računati! 
0, daj me odvedi u dvor! 

Hej, to je lagano zaželjeli! — odgovori vrana. — Ali 
kako da to učinim? Ja moram najprije govoriti s mojim 
odličnim znancem. On će nas savjetovati što nam je uči¬ 
niti, jer moram te upozoriti da ovako malenim djevojči¬ 
cama nije dozvoljeno dolaziti u dvor. 

— Mene će pustiti! — odgovori Biserka. — Kad Petrica 
dozna da sam ja ovdje, sam će doći po mene! 

Pričekaj me tamo pored ograde! — reče vrana, 
kimne glavom i odleti. Tek kasno u noć vrati se Biserki. 
»Kvar, kvar!«, oglasi se ptica. — Moja te znanica mnogo 
pozdravlja. Šalje ti komadić hljeba. Uzela ga u kuhinji; 
tamo ima hljeba i suviše, a ti si i suviše ogladnjela. U 
dvor ne možeš nikako ovako bosonoga. Straže u srebru 
i posluga u zlatnome ruhu nikako ti neće dopustiti da 
uniđeš. No moja uvažena znanica znade jedne potajne 
stepenice što vode upravo u spavaću sobu, a ona će la¬ 
gano doći i do ključa. 

I obje uđoše u vrt, u velik drvored, u kome je otpadao 
list za listom. Kad su u dvoru pogasila svijetla, vrana je 


malu Biserku dovela do potajnih vratiju iza dvora. Vrata 
su bila samo uz otvor prislonjena. 

0 kako se uznemirilo srce malene Biserke i kolikom se 
čežnjom ispunilo. Bilo joj je kao da je učinila neko zlo, 
a gle, ona je samo htjela da sazna je li ovaj knez uistinu 
njezin mali prijatelj Petrica. Bezuvjetno je on. Ona je u 
duhu tako jasno gledala njegove žive oči, dugačku kosu; 
posve je jasno prisluškivala njegovu smijehu; upravo 
kao ono nekoć kad je oboje sjedilo u kući ispod ruža. 
Njega će bezuvjetno obradovati njezin dolazak, osobito 
kad mu ispripovijedi kolike je nevolje i poteškoće morala 
da proživi na svome dugačkom putu i kad mu ispriča 
kolika je tuga obuzela po njegovu odlasku cijelu kuću. 
0, to je bio strah i radost! 

Eto ih, idu stepenicama. Na nekom ormaru gorjela je 
svjetiljka, a na sredini hodnika stajala je vranina odlična 
znanica i obje nadošlice krilima srdačno pozdravljala. 

— Moja mi je prijateljica o vama pripovijedala mnogo 
lijepa, moja mala gospođice! — pozdravi odlična vrana 
Biserku. — Vaš čitavi život mnogo je zanimljiv i dirljiv! 
Uzmite, molim vas, svjetiljku, ja ću vas predvoditi. Poći 
ćemo ravno, jer nas tu niko neće vidjeti. 

— Čini mi se, da nas neko slijedi! — opazi Biserka i 
uistinu sušnu nešto pored nje; kao sjena sa zida, konji le¬ 
pršave grive i tananih nogu, lovački goniči, gospoda i go¬ 
spođe na konjima. 

— To su samo sanje! — odgovori vrana. — One dolaze 
da misli velike gospode povedu u lov. Nije to najposlije 
ni zlo! Moći ćete mirnije da ih promatrate u krevetu. 

Uniđoše u prvu dvoranu. Sva je bila presvučena ruži¬ 
častim atlasom, po kome je bilo izvezeno umjetno cvi' 
ječe. Tu opet pored njih šušnuše sanje, no tolikom brzi- 

nom, da Biserka nije mogla vidjeti visoku gospodu. Dvo¬ 
rana jedna ljepša od druge. Gotovo se čovjek zbuni is¬ 
pred tolike raskoši. Najposlije uđoše u spavaonicu. Po¬ 
krivač ličio je golemoj paomi bogatoj lišćem od samoga 
stakla, dragocjenoga stakla, a usred sobe na odebelu dr¬ 
šku visjela su dva zlatna kreveta; u njemu je spavala 
knjeginja; jedan je opet bio crven, a u njemu je počivao, 
biće, mali Petrica, kojega traži mala Biserka. Ona od¬ 
makne crveni listić i ugleda zatiljak. 0 bio je to mali Pe¬ 
trica! Glasno je viknula njegovo ime, nadvila nada nj 
svjetiljku... Sanje ponovo dojahaše na konjima u 
sobu ... Petrica se probudi, okrene glavu i... ne, to 
nije bio mali Petrica. 

Samo je knez Petrici bio sličan u zatiljku, ali opet bio 
je mlad i lijep. U bijelome krevetu nalikome ljiljanu pri¬ 
digne se knjeginja i upita što se to dogodilo. Mala Biserka 
proplače i ispripovijedi svu svoju povijest i prizna sve što 
su za nju učinile vrane. 

— Ah, ubogo dijete! — rekoše knjeginja i knez i pohva- 
liše obje vrane, što više, izjaviše da se zbog toga što su 
učinile maloj Biserki na njih nimalo ne ljute, tek neka se 
takva šta ne ponavlja suviše često. Najposlije obje će za 
ovo svoje djelo biti nagrađene. 

— Hoćete li slobodu? — upita knjeginja. — Ili da vas 
obje imenujem doživotno dvorskim vranama i da vam 
doznačim svaki dan sve otpatke u kuhinji? 

I obje vrane poklonivši se odabraše posljednje. Mislile 
su na starost i rekle su: »Valja nešto privrijediti i za ne¬ 
moćnu starost!« 

Knez ustane iz kreveta i položi u njega malu Biserku 
da u njemu usne,,i da se odmori. Više nije mogao učiniti 
sirotici. Ona sklopi ručice i prošaputa: »Kolike li dobrote 


u ljudi i životinja!« Ona zaklopi očne kapke i,usne slat¬ 
kim snom. Sanje se gotove sve vratiše u spavaonicu i li¬ 
čile su Božjim anđelima. Odnekale izvukoše malene sao- 
nice, a na njima je sjedio mali Petrica i Idanjao se Bi¬ 
serki. No sve je to bilo tek puki san, pa je i nestao kako 
je i nastao. 

Idući dan odjenuše je čitavu u svilu i baršun; ponudiše 
joj da ostane u dvoru i da joj u njemu bude dobro. Me¬ 
đutim Biserka je molila samo da joj dariSju kolica i ko¬ 
njića i par čizmica, pa će se ponovo uputiti svijetom da 
traži maloga Petricu. I darovaše joj čizmice i muf, a is¬ 
pred dvora čekaše je posve zlatna kolica, a grb knjeginje 
i kneza sjao se na njoj kao zvijezda. Kočijaš i sluge če¬ 
kali su na kolicama sa zlatnim krunama na glavama. Knez 
i knjeginjica pomogoše Biserki da uđe u kolica i zaželješe 
joj svaku sreću. Šumska vrana, koja se bila upravo udala, 
pratila je Biserku na putu od tri mUje daljine. Sjela joj 
je postrance, jer nije nikako htjela da sjedi iza Biserke. 
Otmjena znanica vrana stajala je pak na vratima i kri¬ 
lima veselo pozdravljala dobru djevojčicu. Ona je nije 
mogla pratiti, jer je imala tešku glavobolju otkako je do¬ 
bila stalno namještenje i ima svakoga dana izobilja hrane. 
Kočijica bila je pretrpana raznovrsnim sladicama, a u 
škrinjici isopd sjedala bilo je različnoga voća i bonbona. 

— Putuj srećno! Putuj srećno! — zaželješe Biserki i 
knez i knjeginja, a mala je Biserka plakala, a i vrana se 
rasplakala. Nakon jedne milje puta i vrana zazeli maloj 
Biserki sretan put i smirivši se na jednome drvetu po¬ 
zdravljala je krilima malu Biserku sve dok joj ispred vida 
ne iščeznuše kolica koja se sjahu poput čistoga sunča¬ 
nog svijetla. , 




Peta pripovijeist, u kojoj se govori o maloj 
hajdučiei 

Prolazili su gustom šumom, no tamu je osvjetlavao sjaj 
točijice kao da gori baklja. To opaziše razbojnici, pa se 
pomamiše za plijenom. 

— To je suho zlato! Zlato! — uzvikali se, navalili iz 
svojih skrovišta, pograbili malu Biserku, poubijali i koči- 
jaša i ostalu pratnju. 

Ona je ugojena, umiljata, hranjena orasima! — opa¬ 
zila je stara hajdučica, koja je nosila dugačku, nakostru- 
šenu bradu i imala guste obrve. — Biće tečan zalogaj, 
poput tustoga janjeta! — pri tom izvuče oštar nož, koji 
se vanredno svijetlio. Biserku spopade užas. 

— Jao! — zajaukne u isti čas vikne hajdučica. Njena 
kćerka, koju je nosila na leđima i koja je bila veoma ne¬ 
stašna i prpošna, ugrize staricu za uho. — »Gade!<^ — 
vikne hajdučica i pri tome i zaboravi da je odlučila za¬ 
klati malu Biserku. , 

— Ona neka mi bude drugaricom! — rekla je mala haj¬ 
dučica. — Daće mi svoj muf, svoju lijepu haljinu i spa¬ 
vaće sa mnom u krevetu!« I ponovo zagrize staru haj- 
dučicu u uho tako jako, da je od boli poskočila i neko¬ 
liko se puta okrenula unaokolo. Svi se hajduci stadoše 
grohotom smijati. 

— Gledajte, kako samo s djetetom pleše! — govorili su 
pri tome. 

— Sjednite me u kolica! — zapovjedi mala hajdučica, 
a njena svaka želja morala se pošto poto da ispuni, jer 
je bila razmažena i svojeglava. Ona i Biserka sjele su 
dakle u kolica i vozile se preko graba i nabora sve dublje 
u šumu. Mala je hajdučica bila jednako visoka kao Bi¬ 
serka, no jače tjelesno razvijena, pa tamnoputna. Imala 





je posvema crne oči, a pogled bio joj turoban. Ona pri¬ 
grli malu Biserku uza se, pa joj reče: »Tako te dugo neće 
zaklati dok mi budeš u volji. Ti si po svoj prilici kakova 
knjeginjica!« 

— Ne! — odgovori joj mala Biserka i ispovijedi joj sve 
što je proživjela i kako voli maloga Petricu. 

Mala hajdučica slušala ju je pažljivo, kimne lagano gla¬ 
vom i reče: »Ne smiju te zaklati ni onda kad mi više ne 
budeš u volji! Onda ću ja već učiniti svoje!« 

I ona otare s Biserkinih očiju suze, pa turi u muf svoje 
obje ruke. A muf je bio talio mekan i topao! 

Najposlije kočijica stane. Stigoše usred dvorišta nekoga 
hajdučkoga grada. Sav bijaše prepukao na sve strane, 
gavrani i sove ročili se u tim prepuklinama, a grdni im 
psi, svaki bi čovjeka mogao da izjede, istrčali im u susret. 
Dotrčali su nijemo, jer im je bilo svako lajanje zabranjeno. 

U sredini velike, zadimljene dvorane gorjela je na ka¬ 
menu podu jaka vatra. Dim se povijao ispod krova i pro¬ 
bijao se napolje gdje je dospio. U velikome kotlu kuhala 
je juha, a zečevi i kunići vrtjeli se na ražnjevima. 

— Ti ćeš noćas spavati sa mnom i sa svim mojim dra¬ 
gim životinjicama! — reče mala hajdučica. Kad se na- 
hraniše i napiše povukoše se obadvije u jedan kut, u kome 
bijaše namješten kup slame prekriven pokrivačima. Iz¬ 
nad toga ležaja na prečkama i Ijestvama sjedilo je više od 
stotinu golubova. Činilo se svi već spavaju, no opet svi 
se golubovi ponešto uznemirili kad stigoše obje djevojčice. 

— Sve je to moje! — reče mala hajdučica. Pri tome 
pograbi najbližega goluba za noge, potrese ga toliko da 
je počeo udarati krilima. »Poljubi ga!« — poviče i pod¬ 
nese Biserki goluba u lice. »Ovdje sjede svi ti šumski 
gadovi!« rekne i pokaže Biserki nebrojeno mnogo letava 
što su visoko nad njima izbijale iz zidova. »Ovo dvoje, to 

su pravi gadovi! Ne zatvorim li ih sigurno odmah izlete 
i pobjegnu, a ovo ovdje moj je stari ljubimac Bejo!« 

I hajdučica pri tome povuče za rogovlje soba, koji je 
o vratu nosio sjajnu mjedenu kariku i o nju bio vezan. 
»I njega moramo sputavati, jer će nam inače odmah po¬ 
bjeći! Svako veće draškam ga po vratu svojim oštrim 
nožem, toga se neobično plaši!« I mala hajdučica izvuče 
podugačak nož iz jedne pukotine u zidu i stade njime 
prolaziti sobovim vratom. Uboga životinja stade udarati 
nogama, a mala se hajdučica tome od srca smijala. 

— Zar ćeš s nožem spavati? — upita Biserka i nekako 
bojažljivo pogleda svoju novu drugaricu. 

— Uvijek ja spavam s nožem! — odgovori joj mala 
hajdučica. — Nikad čovjek ne zna što se može noću do¬ 
goditi! Međutim pripovijedaj mi dalje što si mi počela 
bila pripovijedati o malom Petrici i čemu si se uputila u 
široki svijet! 

I Biserka je opet iz nova počela da pripovijeda; grlice 
gukale su u svome kavezu dok su ostali golubovi spavali. 
Mala je hajdučica svoju ruku ovila oko Biserkina vrata, 
nož držala u drugoj ruci i spavala je čvrstim snom. Bi¬ 
serka međutim nije nikako mogla zaspati. Bilo joj je 
strašno. Hajduci su sjedili oko vatre, pjevali su i pili, a 
stara hajdučica je ispred njih plesala. Sve to male se Bi¬ 
serke strašno dpjimalo! 

— Kukuru! KukuruI — oglasi se ujedanput grlica. — 
Mi smo vidjele maloga Petricu. Bijela koka nosila je nje¬ 
gove saonice, a on je sjedio u saonama snježne kraljice. 
Ona je prošla ovom šumom upravo kad smo mi sjedile 
u gnijezdu. Dahnula je u nas male ptičice i sve su do 
nas dvije poginule. Kukuru! Kukuru! 

— Što velite? — upita Biserka. — Kuda je putovala 
snježna kraljica? Je li vam što poznato? 

— Ona je, biće gotovo sigurno, putovala u Laplandiju, 
jer u njoj ima vječno snijega i leda! Pitaj samo soba koji 
je vezan za uže. 

— Tamo vlada snijeg i led, tamo je upravo divno! — 
ozva se sob. — Tamo se u velikim i sjajnim dolinama 
živi potpuno slobodno. Ondje imade snježna kraljica svoj 
ljetnikovac, jer se njen stalan dvorac nalazi na sjever¬ 
nome polu, na otočju što ga imenovaše Špicberg. 

— 0 Petrica, mali Petrica! — uzdisala je Biserka. 

— Međutim sad moraš da šutiš! — opomenu Biserku 
mala hajdučica. — Inače ču te ovim nožem probosti! 

Idućega jutra pripovijedala je Biserka maloj hajdučici 
sve što joj je noću ispričala grlica; mala se hajdučica 
uozbiljila, kimnula glavom i rekla: »Čudnovato! Čudno¬ 
vato uistinu! A znadeš li ti za Laplandiju?« — upita ne¬ 
nadano soba. 

— Ko može bolje da zna negoli ja! odgovori živo¬ 
tinja, a oči joj zakrijese. — Ondje se rodih, ondje odra- 
stoh, ondje sam na sniježnim poljanama provodio svoju 
mladost. 

— čuj! — okrene se mala hajdučica Biserki. Vidiš, 
svi su se naši hajduci razišli na posao, u kući je ostala 
još samo moja majka i ona neće izlaziti. No kad stigne 
podne napiče se iz velike boce i leći da spava. Onda ču 
ti nešto pomoći! 

Ona skoči s kreveta, zagrli majku, povuče je za bradu 
i reče: »Moja jedina draga kozice, dobro jutro!« Majka 
je potom udari tako žestoko po nosu, da je čas pomodrila, 
čas opet pocrvenila. A sve to iz puke međusobne ljubavi. 

Kad je majka o podne pila iz svoje boce i potom legla 
na počinak, mala hajdučica priđe sobu i reče mu: »Mnogo 
me veseli kad ti mogu nožem škakljati vrat, jer si tada 
u svomu strahu osobito smiješan, no ostavimo to, hoću 


- 54 - 


— 55 — 


da ti dadem slobodu i da ti pomognem te se vratiš u 
svoju dragu Laplandiju. No pod jednim uvjetom. Ponesi 
što ti brže dopuštaju, noge ovu djevojčicu snježnoj kra¬ 
ljici, u koje živi njen mali prijatelj. Čuo si bez sumnje 
što mi je pripovijedala, jer je govorila i suviše glasno, a ti 
si prisluškivao!« 

Sob obuzet veseljem poskoči visoko. Mala hajdučica 
posjedne malu Biserku životinji na leđa, sveže je čvrsto 
uz životinju, što više, načini joj jastučić mjesto sedla. 
»Čudnovato je to«, reče, »evo ti i tvoje krznene čizmice, 
biće putem studeno, no muf pridržajem sebi. Draga mi 
je stvar! No da i ti zbog toga ne zebeš, evo ti krznenih 
rukavica moje matere, one će ti i preko laktova stići. Daj 
uvuci u njih ruke, pa ćeš po rukama sličiti mojoj strašnoj 
materi!« 

Biserka je plakala od radosti. 

— Ne trpim tvoga plakanja! — rekne mala hajdučica. 

— Radost mora da te svu obuzme! Evo ti dva hljeba, 
šunku, kako ne bi poginula od gladi! Sve je mala hajdu¬ 
čica smjestila na životinju iza Biserke, otvorila je vrata, 
dozvala sve velike pse unutar dvorišta, a potom je prere- 
zala už§, o koje je bio vezan sob i reče: »Potrči, ali mi 
osobito pazi na malu djevojčicu!« 

Biserka ispruži ruke umotane u velike krznene ruka¬ 
vice prema maloj hajdučici, zaželi joj sretan ostanak, a 
sob je trčao dolom i gorom, što je najbrže mogao. Trčao 
golemim šumama, močvarama i stepama. Vuci su zavijali, 
gavranovi graktali. Obzorjem se javljala svijetla kao da 
po njem izbija vatra. 

— To su moja stara polarna svijetla! — protumači sob, 

— gledaj kako samo svijetle! 

I on je još snažnije trčao i dane i noći. Hljeba je uskoro 
ponestalo, šunke također, no međutim stigoše i u Lap¬ 
landiju. 


Šeista pripovijest o Ijaplanlti i Finjanki 

Zaustaviše se neopaženo ispred neke kućice. Bila j^ 
veoma bijedna izgleda. Krov se spustio posve do zemlje, 
a vrata bila su tako niska, da je porodica, koja je tu sta¬ 
novala, morala puzajući ulaziti i izlaziti iz kućice. U kući 
u tom je času bila samo jedna stara Laplanka. Ona je na 
tavi pekla ribe, i sob joj ispripovijedi cijelu Biserkmu pri¬ 
povijest. No prije toga ispripovijedio joj sav svoj život, 
budući da mu se to činilo daleko važnije od svega osta¬ 
loga. Međutim Biserku je toliko premorila studen, da 
nije mogla riječ progovoriti. 

— Ah, ubogo vas dvoje! — rekla je Laplanka. Onda 
vam valja još daleko proslijediti puti Morate preko sto¬ 
tinu milja provaliti do Finske, jer ondje stanuje snježna 
kraljica. Ona svako veče pali bengalska svijetla. Napisaću 
nekoliko riječi na suhome bakalaru, jer papira ne imam. 
Ponijećete ga Finjanki, ona će vas u sve bolje, no vas 
mogoh ja, uputiti! 

I kad se Biserka ponešto zgrijala, kad se nahranila i 
ugasila žeđ, napisala je Laplanka nekoliko riječi na su¬ 
home bakalaru, zamoli Biserku da lia to pripazi, priveže 
ju ponovo uz soba i on potrča naprijed. Na obzorju upa- 
Ijivala se svijetla i čitavu su noć gorjela najljepša, modra 
polarna svijetla. Tako stigoše i u Finlandiju i pokucaše 
o Odžak Finjanke, jer ona uopće nije imala ulaza u svoj 
stan. 

U sobi bilo je nesnosno vruće. Finjanka, prljava i ma¬ 
lena primila ih je Ijubažljivo, smjesta s Biserke skmula 
haljine, izvukla joj ruke iz krznenih rukavica, skinula 
joj čizmice, jer bi joj inače bilo i suviše vruće, sobu je 
položila na čelo komad leda i počela je čitati što je na 
osušenome bakalaru napisala Laplanka. Čitala je tri puta. 

jja je najposlije znala i na izust što je bilo pisano, potom 
bakalara baci u lonac u kome je varila juhu, jer je bila 
štedljiva i pazila je da ni najmanja sitnica ne pođe po zlu. 

Sob je sad počeo da u prvome redu pripovijeda svoj 
životopis, a onda je ispripovijedio sve što se ticalo male 
•Biserke. Finjanka promatrala ih je pametnim očima, ali 
riječi nije progovorila. 

— Ti si osobito razborita! — opazi sob. — Poznato mi 
je da možeš sve vjetrove svijeta jednom končanom niti 
zajedno povezati. Razriješi li brodar prvi čvor dune po¬ 
voljan vjetar; razriješi li drugi, dune oštriji vjetar; raz¬ 
riješi li treći čvor, pa četvrti dignu se i potjeraju bure 
koje i šume obaraju. Ne bi li htjela maloj Biserki dati 
napitak kojim bi snagu svoju ojačala toliko da bi bila 
jaka kao dvanaestorica muškaraca, pa da može svladati 
snježnu kraljicu? ^ , 

— Takovu snagu? — upita Finjanka. — Jest, to bi mo¬ 
glo pomoći! 

I Finjanka pristupi jednome krevetu, uzme veliko omo¬ 
tano krzno, odmota ga, a na njemu bijahu ispisana neka 
čudotvorna pismena. Finjanka je ta pismena čitala s to¬ 
liko muke da ju je oblijevao gust znoj. 

No sob je ponovo stao tako usrdno moliti ženu da po¬ 
mogne maloj Biserki, a Biserka je opet Finjanku proma¬ 
trala tako toplim pogledima, da Finjanka nije mogla nji¬ 
hovoj molbi odoljeti. Povukla je soba u jedan prikrajak 
sobe, nešto mu je šaputala i ponovo mu stavila na čelo 
komad svježega leda. 

— Mali Petrica, razumije se, nalazi se kod sniježne kra¬ 
ljice, a ona ga mnogo pazi i mazi. On misli da nije nigdje 
u svijetu ljepše negoli je kod sniježne kraljice. No to je 

— 58 — 


otuda što nosi u srcu i u oku sitan komadić zrcala. Naj¬ 
prije treba mu te sitne komadiće zrcala izvaditi iz oka i 
Iz srca, jer inače nikada od njega čovjek, a kraljica sni 
jega imaće uvijek nad njime svoju moć. 

— A možeš li nam štogod dati po čemu bi mala Biserka 
mogla da svima zavlada? 

— Veće moći negoli je već imade, ja joj ne mogu dati. 
Zar ne vidiš kolika je? Zar ne vidiš kako joj se pokora¬ 
vaju i ljudi i životinje, i kako je bosih nogu dobro prola¬ 
zila u svijetu? Od nas neka ne traži nikakve moći, sva je 
moć u njenome srcu, jer je ona umiljata, nevina djevoj¬ 
čica. Ne uspije li joj vlastitom moći da uđe u kraljevstvo 
snježne kraljice i oslobodi Petričino oko i srce sitne kr¬ 
hotine zrcala, svaka je naša pomoć zališna. Dvije milje 
otale počinje vrt snježne kraljice. Ponesi onamo djevoj¬ 
čicu; ostavi je uza jedan poveći grm koji je pun crvenih 
bobica, ne zaustavljaj se s njome u suviše dugome razgo¬ 
voru, već se što skorije vrati ovamo! 

I Finjanka posjedne malu Biserku sobu na leđa, a sob 
potrči naprijed što su ga brže noge nosile. 

— O ja sam zaboravila moje čizmice! Zaboravila sam 
i moje krznene rukavice! — vikne mala Biserka. Ovih je 
stvari spomene oštra studen, no sob ni ne pokuša da se 
zaustavi. Trčao je neprekinuto naprijed tako dugo dok 
nije stigao velikome grmu punom crvenih bobica. Tu 
spusti malu Biserku, poljubi je, a velike svjetle suze ko¬ 
trljale se niz bradu drage životinje. Potom okrenu natrag 
i trčao je što je brže mogao. Uboga Biserka nađe se uje- 
danput sama, bez cipela, bez rukavica okružena odasvud 
groznim poljanama leda i snijega. 

Biserka potrči naprijed što je brže mogla. Ususret joj 
dođe bezbroj sniježnih pahuljica, no one nijesu padale 

s obzorja, jer je ono bilo posve bistro i sjalo se u polar- 
nome svijetlu. Sniježne pahuljice dizale se sa zemlje i što 
su se više približavale Biserki postajale su sve veće i veće. 
Biserka se jasno spominjala, kolike su bile te pahuljice 
i kako su bile umjetno građene onda kad ih je promatrala 
kroz povećalo. No ove bile su, razumije se, posvema 
drukčije veličine, upravo strašne, bile su žive, pravi pre¬ 
teče snježne kraljice. Bile su čudnovata oblika. Jedne 
su ličile velikim, gadnim ježevima, druge kao čitava 
klupka zmija koje su pružale glave prema Biserki; jedne 
opet ličile su malim, debelim medvjedima, kojima se 
dlaka kostrušila, a svi su bili bijeli, sve same snježne 
pahuljice. 

Mala Biserka izmoli »Oče naš«, a studen je pri tome 
bila tolika da je vidila vlastiti svoj dah. Poput dirna izla¬ 
zio joj iz ustiju i postajao je sve gušći i gušći; preobraža¬ 
vao se u malene, svjetle anđele koji su neprestano rasli 
rasli što su se češće doticali zemlje. Svi su nosili kacige 
na glavi, koplja i oklope u rukama. Bilo ih je sve više 
i više, pa kad je Biserka dovršila molitvu ispred nje i oko 
Uje bila je cijela vojska anđela. Oni su kopljima udarali 
na snježne pahulje i robijali ih u tisuće komadića. Mala 
je Biserka mogla posve sigurno naprijed.' Anđeli su joj 
milovali ruke i noge, pa gotovo nije više studeni ni osje¬ 
ćala. Koracala je brzim koracima dvorima snježne kraljice. 

No prije negoli pripovijest svrši, moramo saznati kako • 
i što je bilo s Petricom. On, dakako, nije mislio na malu 
Biserku, a najmanje je mogao i slutiti da ona stoji ispred 
dvorova snježne kraljice. 

Sedma pripovijest u kojoj se pripovijeda što 
se dog^adalo i što se poslije zbilo u dvorovima 
snj ežne kralj ice 

Zidovi dvorca snježne kraljice bili su sam čisti led. 1 
prozori i vrata od providna tanana hda. Unutar dvorca 
bilo je preko stotinu dvorana sve okrenute pravcem kojim 
je duvao vjetar. Gdjekoje pružale se i više milja daleko, a 
sve su bile osvijetljene polarnom svijetlošću. Bile su go¬ 
leme, prazne, znojne, ali i neizmjerno studene. Bez ika¬ 
kve radosti, bez i najmanjega plesa medvjeđega, na kome 
bi mogao da svira vjetar, a bijeli sjeverni medvjedi ple¬ 
sati na stražnjim nogama, pa tako pokazivati svoje umi¬ 
jeće. Prazne, velike i studene bile su dvorane snježne 
kraljice. Polarna svjetla svijetlila su tako tačno da se pre¬ 
ma njima moglo ustanoviti kad stoje najviše, a kad naj¬ 
niže. U sredini ovih praznih sniježnih dvorana stajalo je 
zamrzio jezero, koje se raspucalo u tisuće komada, no 
jedan je komad bio drugome posve sličan da je sve za¬ 
jedno bilo savršeno umjetničko djelo. A u sredini jezera 
sjedila bi kraljica u one dane kad je bila kod kuće i go¬ 
vorila je da sjedi u zrcalu razuma i da boljeg zrcala ne 
ima u cijelome svijetu. 

Mali je Petrica posve pomodrio, gotovo je pocrnio, to¬ 
liko mu je bilo studeno. No on to i nije zapažao, toliko 
ga je zaokupila studen, a pored toga i njegovo je srce bilo 
samo komad leda. On je komade leda vukao čas ovamo, 
čas onamo, slagao ih međusobno; htio je da od njih sa¬ 
stavi neke likove, kako to čine djeca kockicama od dr- 
veta ili kamena. Petrica je zaista i znao sastaviti prekra¬ 
snih likova od samih komada leda i to nazivahu ledenom 
igrom razuma. Njemu su se likovi činili od osobite važ¬ 
nosti i vrijednosti, jer je u oku nosio trunak čarobnoga. 

zrcala. Sastavljao je čitave likove; bile su to zapravo či¬ 
tave riječi, no riječi »vjernost« koju je toliko htio da sa¬ 
stavi nikako nije mogao složiti. Snježna kraljica reče: 
»Ako ti uspije sastaviti tu riječ, pustiću te na slobodu, da- 
rovaću ti cio svijet i jedan par sklizaljki. 

— Ja odlazim u toplije krajeve! — rekla je snježna 
kraljica. — Odvešću se onamo i zaviriti u crne kotlove. 
(Mislila je goruće bregove: Etnu i Vezuv.)— Pustiću da 
po njima padne nešto snijega. To neće ni limunima, ni 
grožđu naškoditi! 

I snježna je kraljica otišla, a Petrica je ostao posve sam 
u dvorani leda dugačkog nekoliko milja, promatrao je 
led i svejednako razmišljavao o svemu i svačemu. Gotovo 
ukočen i tih sjedio je sam, gotovo bi čovjek pomislio da 
se smrznuo. 

I u to se dogodi da je malena Biserka kroz golema 
vrata unišla u dvorac. Tu su duvali oštri vjetrovi, ali ona 
se pomolila Bogu i vjetrovi se smiriše kao da su usnuli. 
Biserka stupi u velike, prazne i studene dvorane, tu nađe 
Petricu, prepozna ga, baci mu se o vrat, primi ga čvrsto 
i poviče: »Petrica, slatki, mah Petrica! Ipak te dakle 
nađoh!« 

No on je sjedio mirno, ukočeno i hladno. Mala je Bi¬ 
serka zaplakala gorko; vruće njene suze padale su na 
Petričine prsi, prodrle su sve do srca, rastopile su to le¬ 
deno srce i progutale sitnu krhotinu čarobnoga zrcala. 
Petrica je čudno pogleda, a ona zapjeva onu njihovu 
davnu pjesmicu: 

»Ruže cvatu, ruže venu, 
k nama Isus mali skrenu!« 

Sada Petrica zaplače i plakao je toliko da mu sa su¬ 
zama iz oka ispala ona sitna krhotina čarobnoga zrcala. 

On odmah prepozna malu Biserku i stade vikati: »Biserko, 
slatka, mala Biserko! Gdje si tako dugo bila? A gdje sam 
bio ja?« On se pri tome ogleda svuda naokolo. 

— Kako je ovdje studeno! Kako prazno i daleko! 
čvrsto se ulovi za Biserku, a ona je od samoga veselja i 
plakala i smijala se. To je bilo tako dražesno da su i po¬ 
jedini komadi leda unaokolo od pustoga veselja stali ple¬ 
sati. A kad ih je ples umorio i kad se smiriše poredali 
su se upravo tako, da su složili riječ zbog koje je snježna 
kraljica Petrici obećala slobodu, čitav svijet i jeda\i par 
novih čizmica. 

Biserka poljubi malog Petricu u obraze i oni se odje- 
dared kao raspaše. Poljubila ga i u oči i one zasjaše kao 
što su i njene sjale. Ona mu poljubi i ruke i noge i on je 
mahom ozdravio i osjetio se krepak. Snježna se kraljica 
slobodno vrati, Petričina sloboda osigurana je; darovaše 
mu je svjetlucavi komadi leda. 

Djeca se uzeže za ruke i iziđoše iz golema dvorca. Pri¬ 
povijedali su o bakici, o ružama u potkrovlju, pa gdje bi 
stigli tu bi se vjetrovi smirili, a sunce bi zasjalo. A kad 
stigoše grmu crvenih bobica, nađoše soba uza grm. Čekao 
ih je. Doveo je sa sobom mlađu ženku, koja je djecu na¬ 
pojila svojim slatkim i svježim mlijekom i oboje poljubila 
u usta. Potom životinje ponesoše Biserku i Petricu po¬ 
najprije Finjanki, pa se u njenoj toploj sobici zgrijaše i 
primiše upute kojim im putovima treba krenuti kući. Ne 
zaboraviše pri povratku ni Laplanke. Ona im je dala nove 
haljine i spremila im saonice. 

Životinje pratile su Petricu i Biserku sve do granice 
svoje zemlje. Tu je već iz zemlje probijalo prvo zelenilo, 
pa se oprostiše sobovi s djecom, a oprosti se s njima i 
Laplanka. Prve, malene ptice počele su već cvrkutati, 
šuma je propupala, iz nje iziđe divan konj. Biserka ga 

prepozna, jer je to bio onaj isti konj koji je bio upregnut 
u zlatna kolica. Na njem je sjedila mlada djevojka; imala 
je svijetlo crvenu kapu na glavi, a za pojasom kubure. 
Bila je to mala hajdučica. Dosadio joj dom, pa je od¬ 
lučila da krene ponajprije prema sjeveru, a kad se tamo 
svega zasiti da uputi u druge krajeve svijeta. Ona pre¬ 
pozna Biserku odmah, a jednako i Biserka prepozna nju. 
Kolike li radosti. 

— Oh divan si mi ti skitnica! — obrati se hajdučica 
malome Petrici. — Upravo bih htjela znati jesi li uopće 
vrijedan da te traže po cijelome svijetu. 

Ali Biserka pomiluje malu hajdučicu po licu i zapita 
je znade li štogod o knezu i knjeginji. 

— Otselili su u strane zemlje! — odgovori hajdučica. 

— A vrana? — upita mala Biserka. 

— Ona je poginula! — odgovori hajdučica. — Uboga 
odlična znanica ostala je bez prijatelja i prijateljuje s ne¬ 
kom patkom, koja nosi na nozi povez crne vune. Tuguje, 
a brbljarija jedina je njena radost. Ali, daj te pripovije¬ 
daj, kako li je tebi bilo u svijetu? 

I Biserka i Petrica počeše pripovijedati svoje doživljaje. 

— Šnap — šnap — šnure— baselure! — rekne hajdu¬ 
čica, pruži obima ruku i odjaha u široki svijet. Biserka 
i Petrica išli su dalje vodeći se za ruke. Bilo je divno 
proljeće prebogato cvijećem i zelenilom. Crkvena su 
zvona zvonjela i djeca uskoro prepoznaše visoke tornjeve 
velikoga grada. Grad njihova rođenja. Stigoše i pred 
kuću u kojoj su stanovali i gdje je bila rastužena bakica. 
Uspeše se stepenicama i uputiše ravno u sobu. Sve je tu 
bilo na svome starom mjestu, a ura je udarala »tik, tak«; 
kazala su se okretala. No jedva što su ušli u sobu vidjeli 
su da više nijesu djeca, već odrasla mladost. Kuže na 
žlijebu rascvatene ulazile su u sobu kroz otvoren prozor. 

Tu su stajali na svome mjestu njihovi nekadašnji stolčići. 
I Biserka i Petrica sjednu na te stolčiće, prihvate se za 
ruke i začas posve zaboraviše studene i prazne dvorane 
snježne kraljice. Bakica je sjedila cjelivana i milovana 
sunčanim sjajem i čitala je iz biblije glasno: »Nećete li 
biti kao djeca, nećete stići carstva nebeskoga!« 

Biserka i Petrica pogledaše se međusobno i ona nji¬ 
hova poznata pjesmica postade im ujedanput posvema 
jasna: 

»Ruže cvatu, ruže venu, 
k nama Isus mali skrenu!« 

I sjedili su oboje već odrasli, a opet kao djeca, djeca 
po srcu. Bilo je ljeto, blagosloveno ljeto! 


AnđersenoTe priče. n. knjiga. 

BAZGOVA MAJCIOA 

Živio u neko doba dječarac pa se nahladio. Smočio je 
noge uprkos tome što je bilo vrijeme suho, i niko nije 
mogao razumjeti kako se to dogodilo. Majka ga je svukla, 
odnijela u postelju i spremila mu bazgov čaj. U tome 
času uđe u sobu neki prijazan starac, koji je stanovao 
posve osamljen u potkrovlju kuće. Bio je bez žene i djece, 
pa je osobito volio tuđu djecu. Znao je pričati bezbroj 
priča i pripovijedaka. Bilo ga je radost slušati. 

— Dakle, ispij svoj čajl — reče majka. — Onda će ti 
djeda pripovijedati možda koju priču. 

— Samo kad bi znao štogod nova! — primijeti starac 
i Ijubažljivo se nakloni. — Gdje se dječarac samo pre¬ 
hladio? 

— Gdje, to niko ne zna! — odgovori majka. 

— Hoćete li mi ispričati koju priču? — upita dječak. 

— Hoću, tek u prvome mi redu iskreno reci koliko je 
dubok kamen ispod krovnoga žlijeba u ulici, u kojoj se 
nalazi tvoja škola? To moram u prvome redu da znam! 

— Upravo mi siže do polovinu sara! — odgovori dje¬ 
čak. — No u tom slučaju valja duboko zagaziti. 

— Gle, sad znam otkuda ti mokre noge! — odgovori 
starac. — Dakako da bih ti sada morao ispričati jednu 
priču, no ja ne znam više ni jedne! 

— Lako je vama priču izmisliti! — reče dječarac. 
Majka veli da svaku stvarcu koju samo pogledate pre¬ 
tvarate u priču. I sve što dodirnete možete pretočiti u 
priču. 

— Da, no te priče i pripovijesti vrijede malo ili gotovo 
ništa! Prave priče rađaju se same o sebi; one mi poku- 
caju na čelo i šapnu mi; »Mi smo ovdje!« 

— Hoće li uskoro koja pokucati? — upita dječak. Majka 
se nasmiješi, spremi bazgov čaj u čajnik i polije ga ki 

pućom vodom. 

— Daj mi pričaj! Pričaj mi! 

_Vrlo rado, no priča ne dolazi! One su osobito po¬ 
nosne i dolaze samo onda kad im se samima prohtije. 
Stani! — vikne starac ujedanput. — Eto je! To je priča 
o samovaru. 

Dječarac pogleda samovar; poklopac dizao mu se sv 
više, a bazgovo se cvijeće bijelo i gotovo svježe diza o 
na površinu vrele vode. Nikoše izvan samovara kao ve¬ 
like, dugačke grane, raširiše se na sve strane i biva u 
sve veće i veće. Nastade tu ispred dječaka divan bazgov 
grm, najposlije čitavo drvo. Dosegnulo je pače i, dječa- 
kov krevet, potisnuto zavjesu u stranu i zamirisalo i pro¬ 
cvalo upravo divno! A u sredini bazgova drveta sjedila 
je blaga starica čudno odjevena; haljina joj zelena poput 
bazgova lišća, velikim bijelim bazgovim cvatovima iski¬ 
ćena, pa se u prvi čas nije moglo ni pravo razabrati je U 
haljina napravljena od fina tkiva ili je satkana od živoga 
cvijeća i lišća. 

— Kako se zove ta starica? — upita dječarac. 

— Rimljani i Grci, — nastavi starac, — zvali su je 
drijadom,« no mi to ne razumijemo. U predgrađu gdje 
žive mornari, boljim su je imenom nazvali. Zovu je baz- 
govom majčicom. Nje treba da se čuvaš i o njoj hoću, 
eto, da ti pričam. Slušaj dakle i pogledaj ovo divno baz¬ 
govo drvo! 

* Drijade = vile šuma. Pričalo se i govorilo da je svaki život 
toliko trajan koliko je život drveća na kome se nastani a. 


Takvo veliko i granato bazgovo drvo raste u našem 
predgrađu. Raste u kutu jednoga malog dvorišta. Je¬ 
dnoga poslijepodneva sjedjelo je pod njegovom krošnjom 
dvoje staraca okupano punim sunčanim sjajem. Bio je 



to neki stari i prestari pomorac i njegova stara, stara 
žena. Imali su praunučadi i uskoro trebalo je da proslave 
svoj zlatni vjenčani dan. Tek dana kad zapravo taj njihov 
zlatni pir ima da padne nijesu se nikako mogli sjetiti. U 

to je upravo bazgova majčica sjedila na drvetu i dobro¬ 
ćudna i zadovoljna upravo kao ovdje kod nas. 

— Ja dobro znadem dan u koji pada zlatni pir, ali 
njih me dvoje ne čuje; govore o starim vremenima! 
reče bazgova majčica. 

— Da, možeš li se spomenuti dana kad bijasmo još 
djeca puna nestašnosti i igre! — govorio je stari pomorac. 
_Bilo je to upravo u ovome dvorištu. Malene smo gran¬ 
čice onda zabadali u zemlju i tako napravili vrtić. 

— Da, odgovori stara žena, — posve se toga živo sje¬ 
ćam. Zalijevali smo grančice, a jedna između njih bila je 
bazgova grančica. Izbila je pod zemljom korijenje, izbila 
nad zemljom svježe zelene grane i eto je, uzrasla je do 
granata drveta, pod kojim sjedimo ostarjeli. 

— Tako je, reče starica, a ovdje u kutu stajala je ba¬ 
čva za vodu; tamo je plovilo moje brodovlje; sam sam 
ga izgradio! O, kako sam njime mogao lijepo upravljati! 
No, dakako, uskoro sam se otisnuo na druge plovidbe! 

— Da, no ponajprije smo oboje pošli u školu da što¬ 
god naučimo! — rekne ona. — Potom nas zaručiše. Oboje 
smo plakali, no poslije podne uzesmo se za ruke i upu- 
tismo zajedno do svjetionika, uspesmo se na njega i is¬ 
pred nas puče vidik u daleki svijet. Daleko izvan našega 
grada i mora. I onda uputismo se u Mojmir. Tu su se 
vozili u raskošnome čamcu kralj i kraljica prijekopima 
napunjenim vodom. 

— Da, ali ja sam morao posve drugačije voziti. Morao 
sam u svijet na daleki put i nije me bilo kući nekoliko 
godina. 

— Da, onda sam često plakala za tobom, — odgovori 
žena. — Pobojavala sam se da si postradao i da si već 
odavno u bijesnim valovima našao smrt. Mnogu sam noć 
prestajala i gledala okreće li se vjetrulja. Okretala se. 


no ti mi nijesi dolazio. Jasno se sjećam kako je jednoga 
dana, padala je gusta kiša, smetlar stao ispred kuće u 
kojoj sam se nalazila u službi. Istrčala sam niz stepe¬ 
nice i stala ispred vrati ju. Kakva li grozna vremena! I 
upravo dok sam stajala ispred vratiju došao je pismo¬ 
noša i predao mi pismo. Bilo je od tebe. Oj, kako li se 
probijao svijetom! Odmah sam ga otvorila i pročitala. 
Smijala sam se i plakala! Bila sam vanredno vesela! 
Pisalo je u njemu da si u vrućim krajevima, u domovini 
kave. Mora da je to divna zemlja! Mnogo si mi onda 
pisao, a ja sam sve to živo gledala stojeći sa smećem na 
žestokoj kiši. Uto dođe neko i pograbi me za rame. 

— Da, no ti si dala snažnu zaušnicu! Dobro je od¬ 
zvonila! 

— Da, nijesam ni slutila da bi to mogao biti ti. Došao 
upravo jednako brzo kao što je doputovalo pismo. Bio si 
lijep, i danas si još lijep, nosio si u džepu dugačak, žut, 
svilen rubac i imao si divan šešir. Bio si uistinu vanre- 
dan! Bože, kakvo je to bilo nevrijeme i kako je izgledala 
ulica! 

— Onda se vjenčasmo! — nastavio je stari pomorac. 
— Sjećaš li se? I toga, da nam se rodio prvi sin, pa onda 
Marija, Petar, Nilsen, pa Hans Kristijan? 

— Jest, pa kako su svi uzrasli do čestitih ljudi. Svako 
nam može zaviđati! 

— Jest, upravo danas pada dan zlatnoga pira! — reče 
bazgova majčica i pruži glavu između glave obaju sta¬ 
raca. Oni pomisliše da je to njihova susjedica. Pogledaše 
se međusobno, pa se uhvatiše za ruke. Uskoro stigoše i 
djeca njihove djece, dakle unučad. Oni su znali da u da¬ 
našnji dan pada zlatni pir. Već zarana jutra čestitali su 
starcima, no starci su ponovo zaboravili uprkos što su se 
svega iz svoje ranije mladosti tako živo sjećali. Jorgovan 

je tako oštro mirisao, a sunce, koje je počelo, da zapada, 
zagledalo se -starcima upravo u lice. Oboje bilo je rume¬ 
nih obraza, najmanje unuče skakutalo je oko njih i ra¬ 
dovalo se kako će večeras jesti tople krumpire, odlično 
jelo. Bazgova majčica učini glavom naklon i obradova 
se sa svima. 

— No to nije nikakva priča! — opazi dječarac, kad je 
starac u pričanju časak stao. 

— Ah, ti moraš to da razumiješ! — reče starac koji je 
pričao. — Mectutim daj da upitamo bazgovu majčicu. 

— Ne, to nije bila priča! — odgovori bazgova majčica, 
— no priča slijedi! Iz istine odvija se uvijek najljepša 
priča. Inače moje divno bazgovo drvo ne bi moglo izrasti 
iz samovara. 

I bazgova majčica podigne dječarca iz kreveta, privine 
ga uz prsa, a grane jorgovana skupe se nad njih dvoje u 
sjenicu. Sjenica se podiže i poleti s njima u uzdušne vi 
sine. Bilo je neopisivo divno! Bazgova majčica ujedan- 
put postala je umiljata djevojčica u istoj onoj haljmici 
koju je nosila bazgova majčica. Na prsima imala je živ 
bazgov cvat, a oko zlaćane i kovrčave kose vijenac sple¬ 
ten od samog bazgovog cvata. Oči joj bijahu krupne, 
modre, upravo divne; pa kad se oboje međusobiio po¬ 
ljubi, postadoše godinama vršnjaci. I jednaka ih radost 
obuze. 

Izađoše držeći se za ruku iz sjenice i gle, nađoše se 
upravo u divnom cvjetnjaku roditeljskoga doma. .Pored 
svježega travnika bila je uz kočić privezana očeva palica. 
Palica bijaše djeci pravo biće. Jedva sjedoše na nju po 
prijeko, sjajna se kuglica na njoj odmah preruši u kopjsku 
glavu. Ona se ponosno dizala u vis i rzala. Duga joj je 
i crna griva lepršala. Ujedanput iz štapa izbiše četiri vitke 


snažne noge, jer konj bijaše neobično živahan i lijep. I 
njih dvoje pojaha živo unaokolo travnika, a djevojčica, 
zapravo bazgova majčica, neprestano je vikala: »Eto nas 
na selu! Gle, ondje seljačka kuća i do nje krušna peć. 
Poput golema jajeta prirasla je uz zid kuće i pružila se 
sve do puta. Bazga širi svoje grane povrh nje, a pijetao 
čeprka tražeći hrane svojim kokoškama. Eto nas i kod 
crkve! Visoko je na brežuljku, zasjenjena je lipama od 
kojih se jedna polovina osušila. Eto i kovačnice! U njoj 
gori vatra, a polunagi kovači udaraju o užareno željezo 
da iskre vrcaju na sve strane! Međutim pođimo dalje! 
Dalje! Pođimo na divno plemićko dobro! 

Sve, što je malena djevojka govorila, a ona je sjedila 
ostraga na palici, prolazilo je i redalo se ispred njih. Dje¬ 
čak je sve to vidio, pa opet, jedva su obašli u to vrijeme 
travnik. Potom započeše igrom u jednome prikrajku, 
iskopaše vrtić, a ona izvadi iz kose bazgov cvat i zasadi 
ga u zemlju. I gle, on uzraste do drveta upravo tako kako 
se to zbilo i kod staroga pomorca i njegove žene u ono 
doba, dok bijaše njih dvoje dvoje malene djece. I oni 
upravo kao nekada ovo dvoje starih ljudi pođoše držeći 
se za ruke na svjetionik ili u Mojmir; ne, malena je dje¬ 
vojka obujmila dječaka oko tijela i poletješe oboje visoko, 
visoko nad zemljom. Bilo je ljeto, stigla je jesen i na- 
došla zima, a tisuće i tisuće slika izredale se ispred dje¬ 
čaka, a mala mu je prijateljica neumorno pjevuckala 
»Nikad toga zaboravit nećeš!« Na čitavu putu pratio ih 
je neprekinuto miris bazgova cvata sladak i ugodan. 
Istina, bilo je i ruža i svježega bukova cvata, no on je 
osjećao samo miris bazgovine, jer ona je mirisala divno, 
neobično Ugodno! Otuda, jer mu svaki pojedini cvat po¬ 
čivao na srcu malene djevojke. Zbog toga i dječarac je 
u vrijeme lijeta počesto oslonio glavu o njene prsi. 


— Ovdje je proljeće divno! — opazi djevojčica. Ušli 
su taj čas u svježe raspupalu bukovu šumu, u kojoj je na 
njenu području mirisala zelena lazarkinja, a bljedoliko 
crvenkaste anemorie tako se dražesno isticahu u zelenilu. 
»O, kad bi samo proljeće bilo vječno usred mirišljivih 
bukovih šuma!« 

— Gle, divnoga ljeta! — reče opet djevojčica. — Prove- 
zoše se pored stare tvrđave viteškoga doba, kojima su se 
stari crveni zidovi ukrašeni mnogim ukrasima ogleda¬ 
vali u opkopima presićenim vodom. U njima plivali su 
labudovi zagledavajući se u hladovite stare drvorede. U 
polju talasalo se žito poput morske površine, po jarcima 
probili se crveni i modri cvijetovi, a u ogradama rastao 
je divlji hmelj i rascvateni slak. Uveče uzdigao bi se mje¬ 
sec velik i okrugao. Sijeno složeno u plastove po sjeno- 
košama mirisalo je osobito ugodno. Nikada se to ne 
može zaboraviti! 

— Gle i divne kasne jeseni! — opazi djevojčica. Ob¬ 
zorje bilo je dvostruko više i mudrije; šuma obojala se 
divnim bojama rumeni, žutila i zelenila; lovački su psi 
tjerali divljač. Čitava jata divljih ptica letjela su kričući 
iznad uzvisina obraslim kupinom oko staroga kamenja. 
More bilo je tamno-modro, prekriveno bijelim jedrenja- 
čama, a na njihovim provama sjedile su starice, djevojke 
i djeca i zrelo grožđe dnješila u velike posude. Mladići 
pjevali su pjesme, a starci pripovijedali priče o čarobnja¬ 
cima i zlim dusima. 0 divna je, divna zima! 

— Gle, eto ovdje prekrasne zime! — opazi djevojčica, 
a sve je drveće u taj čas prekrilo obilato srebroliko inje, 
poput kralja. Snijeg je škripao pod koracima kao da ga¬ 
ziš neprestano u novim čizmama. S obzorja padala je 
zvjezdica za zvjezdicom. Usred sobe kočilo se božično 
drvce osvijetljeno, a ispod njega bezbroj darova i dobre 

volje. U seljačkoj sobici ozvanjala je violina, pa se uz 
vedar smijeh igralo orasima. I najsiromašnije dijete uz- 
viknulo je: »Ipak, zima je divna!« 

Uistinu bilo je divno! I dok je sve to djeiyojčica poka¬ 
zivala dječaku neprestano je mirisala bazgovina i nepre¬ 
kidno je lepršala bijela zastava s crvenim križem, zastava 
pod kojom je stari pomorac iz jpredgrađa putovao svije¬ 
tom. Dječak odraste do mladića i bilo mu je poći u svi¬ 
jet trbuhom za kruhom. U daleke, tople zemlje, gdje ra¬ 
ste kava. Na oproštaju darova mu djevojčica bazgov cvat 
što ga je skinula sa svojih grudi. Dala mu je taj cvat da 
ga čuva uza se i on ga položi u molitvenik. I u tuđini 
kadgod bi otvorio molitvenik, uvijek je našao cvat na 
jednome istom mjestu i što ga je više i češće gledao cvat 
je postajao sve svježiji i svježiji. Pri tome je osjećao mi¬ 
ris šuma svoje zemlje rođenja i jasno je između pojedinih 
latica gledao malu djevojku, u koje su bile tako mudre 
i bistre oči, i koja mu je uvijek šaputala: »Ovdje je divno 
i u proljeće,, i ljeti, i jeseni i sred zime!« Tisuće raznih 
uspomena poput živih slika redalo se ispred njega u 
mislima. 

U tome je prošlo mnogo godina i on postade starac. 
Sjedio je pored svoje starice žene ispod krošnje rascva- 
loga drva. Držalo se oboje za ruku, upravo kao djed i 
baka u predgrađu; što više, i njih je dvoje razgovaralo 
kako su govorili u predgrađu pomorac i njegova starica. 
Govorili su o zlatnome piru. Djevojčica mudrih očiju i 
s bazgovim cvatom u kosi sjedila je na drvetu, pozdravila 
oboje i rekla: »Danas je dan vašega zlatnog pira!« Potom 
je iz svoga vijenca izvadila dva cvijeta, poljubila ih, pa se 
oni ponajprije raspaše poput srebra, potom kao zlato, a 
kad padoše na glavu dvoje staraca ispod drveta, svaki se 
cvijet pretvori u zlatnu krunu. I starci su ličili kralju i 

kraljici ispod mirišljivoga drveta, koje je posvema bilo 
nalik bazgovu drvetu. On je svojoj ženi pričao priču o 
bazgovoj majčici onako, kako je njemu drugi kazivahu 
dok je bio dječarac. Ona je plakala, a plakao je i on, jer 
je u priči bilo toga toliko i toliko mnogo što se posvema 
podudaralo s njihovim životom. I upravo to što ih je 
sjećalo njihova života najviše im se i sviđalo. 

— Jest, tako je! — reče djevojčica s drveta. — Jedni 
me zovu bazgova majčica, drugi drijadom, dok mi je za¬ 
pravo ime: uspomena. Ja sam ona te sjedim na drvetu 
koje neprekidno raste i raste. Ja mogu da se sjećam 
svake sitnice u prošlosti, ja mogu da pričam! Daj da 
vidim imadeš li još uvijek cvat bazgov u molitveniku. 

I starac otvori molitvenik. U njem je uistinu bio baz¬ 
gov cvat tako svjež kao da je nedavno otkinut s drveta i 
pohranjen u knjigu. Uspomena kimnu glavom i oboje 
staraca sa zlatnim krunama na glavi sejdilo je okupano 
crvenilom zalazećega sunca. Oboje staraca zatvori vjeđe 
i... priča se svršila. 

Dječarac ležao je u krevetu ne razbirući je li sve to 
sanjao ili mu je ko sve to uistinu pričao. Samovar stajao 
je na stolu, ali kakvome drvu što je izbilo iz njega ni 
traga. I starac, koji je sve to pričao, upravo je taj čas izi¬ 
šao iz sobe. Jest, to je pričao on! 

— Kako je sve to bilo divno! — reče dječarac. — Majko, 
ja sam bio u toplim krajevima! 

— Vjerujem, sinko! — odgovori mati. — Jer, kad po- 
piješ dvije šalice vrućega bazgovog čaja uistinu možeš 
stići u tople krajeve! 

Majka brižljivo pokrije dječarca, kako se ne bi na- 
hladio. 


— Ti si slatko spavao, reče dječarcu, — dok sam se ja 
morala da prepirem sa starim pričalom, je li sve to istina 
ili priča! 

— A gdje je bazgova majčica? — upita dječarac. 

— U samo varu I — odgovori majka. — Neka tamo i 
ostane! 

JELA 

u šumi rasla nježna jela. Na prisoju, gdje je imala 
mnogo sunca i svježega uzduha. Unaokolo nje uzrasli su 
visoko mnogi njeni srodnici: borovi i omorike. Nježna 
jela međutim nije marila ni za suncem, nije čeznula uz¬ 
duha, što više, nije marila ni za seosku dječicu koja su 
prolazila pokraj nje čavrljajući i berući jagode i maline. 
Ona je samo željela da uzraste što prije visoka, visoka. 
Dječica su seoska počesto zalazila u šumu punim košari¬ 
cama malina ili opet jagodama nataknutim i nanizanim 

na tanke slamčice. . 

Djeca bi znala sjesti upored nježne jele i primijetiti: 
»0, kako je samo malena!«, a upravo to je uvijek ljutilo 
nježnu jelu. 

Naredne je godine več znatno u rastu otskočila, a go 
dinu dana iza toga porasla je još daleko viša. Starost 
svake pojedine jele dade se lagano ocijeniti prema broju 
čvorova na njima. 

— 0, da sam samo tako visoka kao ostalo drveće! — 
uzdisala je mala jela, — onda bih mogla svoje grane pru¬ 
žati daleko oko sebe i vrškom svojim zagledati u daleki 
svijet! Ptice bi onda na mome granju gradile svoja gni¬ 
jezda, a kad bi udario vjetar mogla bih se dostojanstveno 
klanjati poput sviju mojih ostalih drugarica! 

I sunce je nije radovalo, ni ptice, ni ružičasti oblaci, 
koji su jutrom i uveče prolazili iznad nje. Međutim stigla 
je i prva zima. Snijeg je blještav prekrio svu krajinu, a 
neki je zekonja često ulazio u šumu i onda veselo pre- 

skočio malenu jelu. Jelu je to mnogo boljelo. No prođe 
i druga zima, stiže pače i treća, a do te je zime jela toliko 
porasla, da ju je zec trčući morao da zaobiđe. »O, rasti 
i samo rasti, pa ostarjeti, to je nešto najljepšega u svi¬ 
jetu!«, mislilo je naivno drvce. 

U jesen ulazili su u šumu uvijek drvosječe i obarali ne¬ 
koliko najvećih jela. Tako svake godine, a mlada jela, 
koja je osobito lijepo uzrasla, uvijek je drhtala, jer je 
podsječeno visoko i granato drveće jakim štropotom pa¬ 
dalo na zemlju. Grane bi onda drvosječe otkresali od 
debla, pa od cijeloga drveta ostade najposlije samo go, 
dugačak i vitak trupac. Niko više u njima ne bi pre¬ 
poznao čas ranije još gizdavo drvo. Trupce bi onda 
drvosječe natovarili na kola i jaki bi ih konji izvezli 
iz šume. 

Kud ih odvoze? Kakva ih čeka sudbina? 

S proljeća kad bi doletjele laste i rode, pitala je jela: 
»Znadete li, kud ih odvedoše? Jeste li ih možda susreli?« 
No lastavice nijesu znale ništa da odgovore, ali roda se 
nešto zamislila, kimnula glavom i rekla: »Jest, ja držim 
da znam! Susrela sam mnogo brodova vraćajući se ova¬ 
mo iz Egipta. Brodovi su bili krcati trupinama za koje 
pitaš? Bile su to same jele; poznala sam ih po mirisu, 
stotinu puta neka su pozdravljene, divne i kršne trupinel 

— 0, kad bih uskoro i ja toliko porasla da me prevezu 
preko mora! Kako izgleda najposlije i kakvo je more? 

— Ah, to je teško da se opiše! — odgovori roda i 
odleti. 

— Raduj se svojoj mladosti! — reče sunčana zraka. — 
Raduj se svome svježem uzrastu, svome se mlađahnom 
životu raduj! 


Vjetar je cjelivao mladu jelu, rosa ju je osvježavala i 
kao plakala nad njom, no mlado drvo sve to nije razu¬ 
mjelo. 

Ispred Božića opet drvosječe podsjećaju mlado crno- 
gorično drveće koje je jedva doseglo starost naše mlade 
jele, koja je toliko čeznula za tim da se otkine što prije 
sa svoje zemlje rođenja. To mlado drveće, a potsjecali su 
uvijek najljepše, natovariše na kola zajedno s njihovim 
grančicama i izvezli ih iz šume. 



— Kud ih voze? — pitala je malena jela. — Jedva do-- 
segoše moju visinu, jedna je pače bila i daleko manjal 
Zašto im ne potkresaše grane? Kuda ih voze? 

— To znademo mi! — živkali su vrapci. — Mi smo u 
gradu zavirivali kroz prozore u sobe. 0, takve jele okite 
divnim ruhom i sjajem! Jedva se to može i zamisliti! Za- 
virkivali smo kroz prozor i vidjeli! Stoje usred tople sobe 
iskićene najljepšim nakitima, pozlaćenim jabukama, me-^ 
denjacima, igračkama i bezbrojem svjećica. 

— A onda? — upita jela i pri tome joj uzdrhtaše sve 
grane. — A onda? Šta onda? 

— Hej, dalje ni jesmo ništa vidjeli 1 A što vidjesmo ne 
da se lako zaboraviti! 

— Jesam li i ja, Bog zna, određena za taj sjajni život? 
— kriknula je jela. — To je još ljepše, negoli putovati s 
onu stranu moral Koliko me muči čežnja! Samo da 
uskoro dođe Božić! Gle, visoka sam i granata kao i one 
drugarice koje su pređašnje godine izvezli odavle u grad. 
0, da sam već na kolima! Da sam u kojoj toploj sobi is¬ 
kićena svim nakitima! A onda? Da, slijedi bezuvjetno 
nešto još ljepšega, nešto još boljega! Ali što? 0, koliko 
patim, koliko čeznem, i sama ne znam, zašto? 

— Meni se raduj! — rekoše joj uzduh i sunčano svi¬ 
jetlo. — Raduj se svojoj svježoj mladosti u slobodi! 

No jelu sve to nije nimalo veselilo; ona je samo rasla 
i rasla. I ljeti i zimi vazda zelena, gotovo tamno zelena 
zadivljavala je svijet. Ljudi su pored nje zastajkivali i 
govorili: »Divno drvo!« A u oči Božića prvu posjekoše 
nju. Pala je na zemlju uzdahnuvši; osjetila je neku bol, 
pala je u nesvjesticu. Nije mogla u tome času ni da po¬ 
misli na kakvu sreću; nasuprot požalila je da ostavlja 
zemlju rođenja. Osjećala je u tome času da svojih dru¬ 
garica, grmiće i cvijeće, što cvate svuda unaokolo nje, 
neće više nikada vidjeti, što više, možda ni ptičice! Uopće 
teško se dijelila sa svojom okolinom. 

Drvo se ponovo pridiže svijesti kad ga zajedno s osta¬ 
lim drvećem istovariše u jednome dvorištu, i kad je čula 
gdje neki čovjek reče: »Ovo*je drvo prekrasno, hoću samo 
to drvo!« 

Stigoše dvije sluge lijepo odjevene, i odniješe jelu u 
neku veliku, lijepu dvoranu. Svuda unaokolo zidovi su 
nrešeni porodičnim slikama, a do velike zemljane peći 


stoje kineske vaze na čijim poklopcima su izrađeni lavovi- 
I stolica za ljuljanje smještena je pokraj peći, svilene 
sofe, vehki stolovi pretrpani slikovnicama i igračkama 
koje su vrijedile teška novca. Jelu su utaknuli u veliki 
pijeskom napunjeni lonac, koji je bio sav obložen zele¬ 
nom tkaninom i bio je smješten na velikome i širokom 
sagu. 0, kako je jela drhtala! Što li će se dogoditi s njom? 
Uto dođoše sluškinje i počeše kititi jelu. Tanke mreže 
izrezuckane iz šarena i bojadisana papira raspredoše po- 
jelinim granama i grančicama. Svaka je mreža bila iako 
tanana ispunjena šećerom. Ozlaćene jabuke, orasi visjeli 
su po granama kao da su na njima i procvali i dozreli- 
Preko stotinu crvenih, modrih i bijelih svjećica kočilo se 
između grančica. Lutke, vjerno nalike ljudima, a jela nije 
takva čuda nikada ranije vidjela, bile su sakrivene iz¬ 
među granja, a na vrhu jele sjala se sjajna ozlaćena zvi-^ 
jezda. Divno, nezaboravljivo divno! 

— Večeras, — rekoše svi, — večeras će sjati! 

— 0, mislila je jela, — da samo uskoro pristigne večel 
Kad bi samo uskoro zapalili svijetla! A što će biti potom? 
Hoće li možda doći drveće iz šume da me vidi? Hoće h 
zaviriti kroz prozor vrapčići? Hoću li tako iskićena ovdje 
ostati i ljeti i zimi? 

Jela bila je skromna, no opet mučile su je mnoge neiz¬ 
vjesnosti i mnoge čežnje. Najposlije upališe domaći i 
svijetla. Kakva h sjaja! Kakve li raskoši! Jela je čitava 
drhtala od uzbuđenja toliko, da je jedna svijećica dapače 
upalila zeleno sukno omotano oko lonca. Ugasili su 
uskoro plamen. 

— Neka nas Gospod čuva! — vikale su sluškinje i 
užurbano gasile vatru. 

Otada nije jela više smjela ni da dršće. Užasno! Bilo* 
jo] je tjeskobno. Izgubila je i posljednje što je u svijet 


ponijela odlazeći s rođene grude. Sjaj je opoji posvema. 

U to se otvoriše oba krila vratiju i bezbroj djece utrča u 
dvoranu; sad će se na jelu oboriti! Stariji su dolazili mir¬ 
nije. Djeca gotovo zanijemiše, no tek samo za čas, jer se 
potom prolomi dvoranom radostan dječji krik. Sva je 
dvorana odjekivala. Djeca su počela da vode kolo oko 
jele, a darove su stariji dijelili djeci redom. 

— Što to rade? — mislila je jela. — Što ima da se 
dogodi? 

Njena su svijetla gotovo posve izgorjela, pa ih redom 
i utrnjavali; potom dopustiše stariji djeci da opljačkaju 
drvo. A djeca se dadu divlje na posao; grane su samo 
pucale. Oborila bi djeca jelu, da nije zajedno sa zvije¬ 
zdom na vrhu bila vezana uz strop. 

Djeca su plesala zajedno s dobivenim igračkama svud 
unaokolo. Niko gotovo nije jele više ni pogledao do je¬ 
dine stare služavke, koja je pristigla i zagledala se među 
granje. Dakako samo zato da vidi nije li možda gdjegod 
još ostala neopažena koja jabuka ili figa. 

— Pričaj nam štogod, pričaj! — kliktala su djeca sku¬ 
pivši se unaokolo nekoga starog ali debelog čovjeka. On 
je sio upravo ispod jele. >I drvo može, — govorio je, 
da iz moje ove priče crpe stanovite koristi! No pričaću 
vam samo jednu jedinu priču. Hoćete li onu o »Začara¬ 
noj kraljevni« ili možda onu o »Janku Raščupanku«? 

Mišljenja se dječja podijeliše i pri tome nastade golema 
vika. Jedino je šutjela jela i razmišljavala: »Zar da ja 
pri tome ostanem upravo posve nezapažena?« Najposlije 
ona je do sada učinila sve što je mogla da učini. 

A starac je pričao o »Janku Raščupanku«. Djeca su 
udaranjem dlana o dlan povlađivala pričalu i neprekidno 
molila: »Pričaj još! Pričaj još!« Htjela su, da im starac 
ispriča i priču »Začarana kraljevna«. Jela je stajala ni¬ 


jema i zamišljena kako ptičice u šumi nikada o svemu 
tome nijesu pričale. A jela je sve, što je starac pričao, 
držala suštom istinom, jer joj se starac činio suviše po¬ 
šten da bi mogao bilo što slagati. Pri tome podilazila je 
nova radost s pomisli da će narednoga dana ponovno 
osvanuti ispred djece sva iskićena, sva u svijetlu, zlatu i 
bogata voćem i igračkama. 

— Sjutra više nikako neću drhtati! — mislila je. Sa¬ 
mo ću se radovati svojoj raskoši! Sjutra ću ponovo slu¬ 
šati priču o »Janku Raščupanku«, a možda i priču o »Za¬ 
čaranoj kraljevni.« I čitavu je noć drvo o svemu tome 
mnogo razmišljalo. Ujutro uđoše u dvoranu i sluge i 
sluškinje. 

— Ha, eto, ponovo će me iskititi! — pomisli jela. Ali, 
jao, izniješe je iz dvorane, poniješe na tavan i smjestiše 
u jedan kut pun tame i mraka. 

— Šta je to? — mislila je jela. — Što ću ovdje? Šta ću 
ovdje Čuti? — i ona se osloni o zid, pa poče da razmišljava 
i razmišljava. — Imala je i dovoljno vremena, jer je tu 
mirovala i dane i noći. Niko se nije svraćao do nje, a 
kad napokon neko i dođe, došao je da smjesti neke ve¬ 
like ormare u kut, koji jelu posvema sakriše. Ostala je 
posve zaboravljena. 

— Cin, cin! — zacinka neki maleni miš otrčavši do 
zaboravljene jele. Njemu je neposredno slijedila siva mi¬ 
šica. Oboje onjuškaše jelu i potom se zavukoše među 
njeno granje. 

— Užasno je studeno! — opazi mišica. — Inače je ov¬ 
dje sasvim dobro skrovište, zar ne, stara jelo? 

— Nijesam ja stara! — odgovori jela. — Ima ih daleko 
starijih od mene! 

— Otkuda si pala ovamo? — upita mišica. — I što nam 
znaš pripovijedati? 


Ove dvije životinjice bile su neizmjerno radoznale. 

— Pripovijedaj nam o najljepšim krajevima zemljel 
Jesi li bila u njima? Jesi si bila u siranama i prodavao¬ 
nicama suhomesnate robe, kud ulaziš suh, a izlaziš oso¬ 
bito ugojen!? 

— Ne! — odgovori jela. — Ja sam živjela u šumi i o 
njoj vam mogu mnogo pripovijedati! U njoj sja sunce, 
u njoj pjevaju ptičice! 

I jela je počela da pripovijeda o svojoj mladosti, a mi¬ 
šići slušahu je pažljivo, jer nikada ranije nijesu čuli ta¬ 
kve pripovijesti. 

— Haj, koliko li ti toga vidje! Sretna si! — opazi oboje 
miševa. 

— Ja? — upita jela i poče razmišljavati i samo o svemu 
što je čas prije pripovijedala. — Da, bilo je dana kad sam 
uistinu bila sretna! 

No potom je počela da pripovijeda o Badnjaku, kad se 
sva sjala u srebru i zlatu. 

— O, — primijeti mišica, — koliko li si doživjela sreće, 
stara jelo! 

— Nijesam ja stara! — uzvratila je jela. — Ta jedva me 
ove zime izvezoše iz šume. U najljepšim sam godinama, 
tek sam rastom zaostala! 

— Kako ti divno pripovijedaš! — rekoše oboje mišica. 

Iduće noći svratiše se ponovo jeli, ali ne sami. Pove¬ 
doše sa sobom mnogo miševa; neka i oni čuju pripovije¬ 
danje stare jele. A jela, što je dulje i više pripovijedala, 
to se življe sjećala svoje rane prošlosti. 

— Bila su to ipak lijepa vremena! — mislila je. — 
Mogu se ona i vratiti, mogu, mogu! Janko Raščupanko 
počinjao je različne budalaštine, pa je opet bio srećan u 
životu. Pri tome je pomislila na malenu bukvu, koja je 
svojevremeno rasla na prisoju nedaleko nje. 


— Ko je taj Janko Raščupanko? — upita oboje mišića. 
Jela im je onda pripovijedala sve štogod je znala o ma¬ 
lome ugursuzu. Maleni miševi slušali su je s toliko veselja 
da joj se popeše sve do vrha. Naredne noći pristiže da¬ 
leko veći broj tih životinjica, a u nedjelju došetaše se 
pače i dva parcova. Međutim oni utvrdiše, da jelino pri¬ 
čanje nije nimalo zanimljivo, a to'je miševe teško uvri¬ 
jedilo. 

— To je sve što umijete pripovijedati? — upitaše par- 
covi jelu. 

— Zar sve? — uzvrati jela. — Tu sam priču slušala 
sama za jedne moje najsretnije večeri, no onda nijesam 
ni slutila koliko sam bila sretna! 

— Strašno turobna povijest! Ne znate ništa pričati o 
slanini i salu? Nikakve priče o smočnicama? 

— Ne! — odgovori jela. 

— NajposUje odoše i mišići. 

— Ah, kako li je bilo dražesno njihovo ševrdanje oko 
mene! — uzdisala je jela. — Ti živahni, žustri mišići slu¬ 
šali su što sam pričala! Međutim sve je svršeno! Uprkos 
tome ja se nadam da ću ponovo osvanuti u svome sta¬ 
rom sjaju! 

Ali kad? Jest, jednoga jutra dođoše ljudi da urede ta¬ 
van. Otstraniše ormare i zagledaše uvenulu jelu. Da¬ 
kako, pograbiše je i baciše je na stube, otkuda je neki 
sluga odnese u dvorište. 

— Život dakle počinje iznova! — mislila je jela, jer je 
nakon duga vremena ponovo udisala svjež uzduh i uži¬ 
vala u sunčanonife sjaju... Bila je u dvorištu. Sve se to 
tako iznenadno dogodilo, da drvo uopće nije znalo da 
prosudi, gdje je i što se s njime događa. Dvorište je bilo 
vezano uz vrt u kome je sve bilo u punome cvatu. Ruže 


visjele su izvan niskih ograda; lipe su mirisale, a lasta- 
cive oblijetavale čitav okoliš. 

— Kvivit, kviviti eto stiže nam nevjestica! — cvrku- 
tale su lastavice, no nijesu pri tome ni izdaleko pomišljale 
na jelu. 

— 0, ja ću dakle i dalje živjeti! — uzviknula je rado¬ 
sno jela i razgranila svoje graiie daleko unaokolo. Naža¬ 
lost sve je to njeno granje bilo osušeno i požućelo. Le¬ 
žalo je suviše dugo neopaženo u jednome kutu na tavanu. 
Samo joj od svega nekadašnjega sjaja ostade na vrhu 
neka zvijezda izrezana od pozlaćena papira. 

U dvorištu igralo se dvoje nevine dječice. Baš ono 
dvoje, što je u badnjoj noći tako radosno plesalo oko bo- 
žićnjega drva. Jedno od ovo dvoje djece potrči napu¬ 
štenoj jeli i otkine s nje zlaćanu zvijezdu. 

— Gledaj, kakve li sjajne zvijezde na tako ništetnome 
drvetu! — reče, popne se na grane koje su gotovo pucale 
ispod njegovih čizama. A jela je gledala u duhu svu lje¬ 
potu svoje zemlje rođenja i uzdisala za tom zemljom, kad 
već nije mogla ostati nezapažena u svome mračnome za¬ 
kutku na tavanu. Sjećala se svoje svježe mladosti u šumi, 
spominjala se nasmijane badnje noći u šumi, pa malih 
miševa koji su s toliko iskrena veselja slušali priču o 
»Janku Raščupanku«. 

— Sve je svršeno! Sve je svršeno — uzdisala je 
uboga jela. — Kud sreće, da sam ostala na svome tlu 
rođenja! Svršeno je! Sve je svršeno! 

I došao je sluga i sasjekao jelu u sitne komade. Sveže je 
u snop i upali ispod kotla. I uzdisala je jela izgarajući, a 
svaki joj uzdisaj bio nalik nekoj pucnjavi. Dotrčala su 
djeca, koja su se igrala u dvorištu, okupila se oko vatre 
i vikahu: »Paf' pif!« Međutim jela koja je uz pucketanje 
izgarala neprekidno je mislila na onaj ljetni dan i na onu 

zimnju noć, što ju je proživjela u slobodi uz titranje sjaj¬ 
nih zvijezda. Mislila je i na badnje veće i na Janka Raš- 
čupanka, jedne jedine priče što ju je znala pripovijedati. 
U tome i sagori... 

Dječaci se igrali u vrtu, a najmanji između njih nosio 
je na prsima zlatnu zvijezdu. Onu istu zvijezdu,'kojom 
se ponosila jela one badnje večeri. Međutim sve je svr¬ 
šeno, a svršena je i ova priča. Svršeno j^! Svršeno je! 
a to je najposlije sudbina svake priče. 

STARA KUĆA 

Na kraju ulice stajala je neka stara i prastara kuća. 
Bilo joj je preko tri stotine godina života. Sve se to od¬ 
mah zapažalo na njenoj vanjštini i na svim ukrasima što 
se nanizaše po njenim stupovima i na njenome krovu. 
Zmajeve glave na uglovima kuće služile su tome da voda 
koja protiče žlijebovima ističe na zemlju upravo kroz 
njihovo ždrijelo. 

Bila je to u toj ulici jedina stara kuća, jer sve ostale 
oko nje i daleko ispred nje bijahu same nove građevine. 
Imale su velike prozore, glatke zidove, dakle posve nešto 
zasebna po izgledu negoli je bila stara kuća. 

— Koliko će još vremena ova nakaza stajati pored nas? 
— mislile su novogradnje. — Ta njeni izbojci toliko ot- 
skakivaju prema ulici da naši prozori uopće ne imaju 
vidika onamo iza ugla ulice. Stepenice njene toliko su 
široke kao da vode u carske palače, a visoke poput cr¬ 
kvenoga tornja. Vrata tolika kao da vode u grad, a na 
njima bakrena puceta. Što sve to znači? 

Nasuprot stare kuće stajalo je također nekoliko novih 
građevina i one nijesu nikako drugačije mislile o staroj 
kući, negoli sve ostale njihove drugarice. No na jednoj 
od njih sjedio je dječak svježih, rumenih obraza, vedrih 
i svijetlih očiju. Njemu se stara kuća osobitO' dopadala. 
Osobito ljeti za pune mjesečine. I kad je promatrao zid 
s kojega se orunila žbuka, mogao je da prosjedi kraj pro¬ 
zora nepomično dugo vremena. On je u takovim časo¬ 
vima uvijek u svojim mislima izgrađivao najdivnije slike. 

osobito samu ulicu i njen raniji izgled sa svim njenim 
vanjskim ukrasima. Gledao je vojnike s kacigama i kišne 
žlijebove kao zmajeve i gujavice. Vrlo čudnovata kuća. 
U njoj je stanovao i živio neki starac, koji je nosio kratke 
kožane hlače, kaput s velildm mjedenim pucetima i glavu 
pokrivenu vlasuljom. Svakoga je jutra dolazio k njemu 
neki stari sluga, koji mu je spremao stan i donosio po¬ 
trebnu hranu. Inače je starac u kratkim kožanim hla¬ 
čama bio potpuni samotar. Počesto je izlazio do pro¬ 
zora, a mali bi mu dječarac onda uvijek kimnuo na po¬ 
zdrav glavom. Starac bi mu jednako pozdrav otpovratio 
i tako svezaše međusobno prijateljstvo iako nikada ni ri¬ 
ječi nijesu izmijenili. To međutim nije bilo ni potrebno. 

— Starac koji nam sučelice stanuje posve udobno živi, 
samo je tako neobično osamljen! — čuo je dječarac svoje 
roditelje. 

I naredne nedjelje umota dječak neku stvarcu u papir, 
iziđe ispred kuće i kad je pored njega prolazio sluga koji 
je starcu redio stan, rekne mu dječak: »čuj me! Hoćeš li 
ovaj zamotak odnijeti starcu koji stanuje u ovoj staroj 
kući? Ja imadem dva limena vojnika. Jednoga eto dari¬ 
vam starcu, neka mu bude, jer znam, da je neobično 
osamljen!« 

Stari sluga pogleda dječaka posve zadovoljno, pokloni 
mu se i ponese limena vojnika u staru kuću. Čas poslije 
poruči starac neka bi ga dječak pohodio u njegovu stanu. 
Roditelji mu to dopustiše i tako je dječak ušao u staru 
kuću. 

Mjedene glavice po ogradi stepenica svijetlile se daleko 
jače negoli inače; gotovo kao da su posebno baš zbog 
dječaka tako sjajno očišćene. Što više, činilo se da i 
drveni trubači, što stajahu nad vratima, zatrubiše u trube: 
»Traterata, eto k nama djeteta! Traterata!« I vrata se 

potom otvoriše. Sve puno starih slika koje prikazivahu 
vitezove u oklopima i gospođe u svilenim haljinama. 
Oklopi zveckahu, a svilene haljine šuštahu. Iza toga 
slijedile su stube, koje su se čas podosta visoko dizale, pa 
se potom za kratko vrijeme spuštale. Vodile su na neku 
trošnu terasu koja je imala mnogo pukotina i rupa pre- 
raslih travom i lišćem, jer je čitava terasa, svi zidovi ove 
stare kuće pa i samo dvorište preraslo prebujalim zele¬ 
nilom. Terasa je izgledala kao kakav vrt, jer su na njoj 
bili smješteni lonci s cvijećem. Lonci ličili su od česti 
ljudima s magarećim ustima, a cvijeće je iz njih raslo 
posvema svojevoljno. U jednome loncu rastao je na sve 
strane karanfilj prepun cvjetova i pupova. 

— Uzduh nas miluje, sunašce ljubi i obećalo nam je 
da ćemo se do nedjelje rascvasti!, šaputali su pupoljci 
karanfilja. 

Najposlije uđe dječak u sobu obloženu svinjećom 
kožom po kojoj je bilo naslikano cvijeće zlatnom bojom. 

— Pozlate će nestati, svinjeća će koža ostati! — govore 
zidovi zirkajući na visoke naslonjače bogate rezbari jama 
i nasloncima s obje strane. — Sjedni, dječače! nudili su 
dječaka naslonjači. — O, kako u meni nešto puca! 
Biće, dobiću kostobolju poput staroga ormara! Kosto- 
bolju hrptenice!« 

Najposlije stiže dječak u sobu u kojoj je stanovao 
starac. 

— Hvala Ti, moj mali prijatelju, za darovana limenog 
vojnika! — reče starac. Hvala ti što si me i pohodio! 

— Hvala, hvala!« ili »krk, krk«, — oglasilo se također 
pokućstvo, a bilo je njime sve u sobi gotovo pretrpano. 
U sredini jednoga zida visjela je slika jedne lijepe go¬ 
spođe, mlade i vesele, no odjevene posvema starinski. 
Bila je napudrane kose, a haljine joj ukočene. Ona jedina 

dječaku ne rekne ni riječi, tek je blagim svojim pogledima 
s platna promatrala dječaka. 

— Otkuda ti ova slika! — pitao je dječak starca. 

— Kupih je od starinara tamo preko puta! — odgo¬ 
vori starac. — On imade toliko mnogo slika; nitko i ne 
mari za njih niti pita, jer ličnosti koje te slike prikazuju 
odavno su preselile u vječna naselja. Ovu sam gospodu 
u mojoj mladosti poznavao. Umrla je već prije pola 
stoljeća. 

Ispod slike stajala je kitica povenula cvijeća. I ono je 
bilo valjda staro pola stoljeća; tako se bar moglo prema 
izgledu prosuditi. Njihalo stare velike ure ljuljalo se s li¬ 
jeva na desno i obrnuto, a kazaljke micale se naprijed. 
U sobi svaka je stvarčica od časa do časa postajala starija, 
no kazaljke to nijesu zapažale. 

— Moji kod kuće, — reče dječak, — govore da ste ne¬ 
obično osamljen! 

- — He, odgovori starac, — sve moje davne misli i sve 
ono što se budi u mojoj duši, dolazi mi u pohode. Meni 
je posvema dobro i lijepo! 

Potom starac s police skine slikovnicu. U njoj bijahu 
narisane dugačke povorke ljudi, čudnovate kočije starin¬ 
skoga oblika i različne druge starinske stvari. Vojnici, 
obrtnici, pa građani pod lepršavim zastavama. Krojači 
išli su pod zastavom na kojoj su bile narisane škare. 
Držali su ih prednjim šapama dva lava. Postolari ko¬ 
račali su pod barjakom na kome je bila naslikana čizma, 
pa orao s dvije glave, jer tako to kod ove vrste zanat¬ 
lija mora da bude, kako bi mogli ustvrditi »to je jedan 
par!« Da, kakva li je to bila slikovnica! 

Starac zatim uputi u pokrajnu sobu da donese dječaku 
ujušadi; jabuka i oraha. Zaista bilo je divno u ovoj 
staroj kući! 

— Ja ne mogu više ovdje da izdržim! — u to reče li¬ 
meni vojnik koji je stajao na starome ormaru. — Ubija 
me ova strašna samoća. Tko se naučio porodičnome 
životu nikako ne može ovdje izdržati! Dan je užasno 
dugočasan, a noć još dulja. Ovdje nije ni izdaleka kao 
preko kod tebe, gdje otac i majka tako zadovoljno raz¬ 
govaraju i gdje ti i tvoja slatka braća toliko vedro gala¬ 
mite! Ne, ovdje je užasna samoća! Misliš li da ga tko 
cjeliva? Držiš li da kiti božično drvce? Ništa od svega 
toga; samo još pogreb. Ja, eto, ne mogu više ovdje da 
izdržim! 

— Ne uzimaj sve tako strašno! — odgovori mu dječak. 
— Meni je nasuprot ovdje sve tako lijepo i tako ugodnol 
Starinske misli sa svim onim što dočaravaju u duši, do¬ 
laze ovamo u pohode! 

— l^jih ja ne vidim! Ne poznajem! Ja više ne mogu 
ovdje izdržati. 

— Moraš! — odgovori dječak. 

Starac se upravo bio vratio iz pokrajnje sobe noseći i 
ujušad i jabuka i oraha. Dječak je začas zaboravio li¬ 
mena vojnika. Sretan i presretan vratio se dječak kući. 
Dani su prolazili, prolazile su sedmice, a prijateljstvo 
između dviju novih znanaca postajalo je sve srdačnije. 

— Traterata! Evo dječaka! Traterata! — pozdravljali 
su maloga dječaka drveni trubači. Mačevi i željezne 
opreme vitezova zveckale su, a svilene haljine šuštale. 
Stara je svinjeća koža pričala, a stari naslonjači s kosto- 
boljom u hrptenjači uzdisali su: »Au!« Upravo sve onako 
kao kad je dječak prvi puta pohodio starca. 

— Ne mogu više da izdržim! — govorio je limeni voj¬ 
nik. — Lice sam sav isplakao! Ovdje je tako tužno! 
Pusti, radije ću u rat i radije ću izgubiti i ruke i noge. 

negoli dulje ostati ovdje! Kolike li promjene! Ja više 
nikako ne mogu izdržati! Sad shvaćam što nose sa sobom 
starinske misli! I mene moje pohodiše i vjeruj nii, ni- 
jesana voljan ovdje ostati dalje. Đačiću se s ormara! Sve 
vas; iz one^, kuće preko ulice gledam a mislim tako 
jasno, kao da sam uistinu, uz vas. Bilo je opet nedjeljno 
jutro, znaš ti to dobro! Yi, djeca, digoste se od stola 
zapjevaste Svoju molitvicu ko što ju pjevate svakoga 
jutra, sklopljenih ste ruku stajab a otac i majka jednako 
su bili puni svečanoga raspoloženja. I otvorila su se 
vrata, a dvogodišnja sestrica Marija, koja neprestano 
pleše ćirn začuje glazbu ili pjesmu, stupila je u sobu. 1 
odmah je počela da pleše, no nikako nije mogla da se 
povede plešući za pjesmom, budući da je pjesma tekla 
suviše sporo. Kušala je na sve moguće načine, no sve 
uzalud! Vi ostali bili ste neobično ozbiljni. Doduše vi 
ste se u duši sestričinoj neprilici smijali; no ja se hijesam 
mogao uzdržati, pa se smijući sruših sa stola. Ozlijedio 
sam se toliko da mi se to i danas pozna. Međutim posve 
mi je pravo, čemu sam se smijao! Reci, pjevate li još 
uvijek nedjeljom? Pričaj mi štogod o maloj Mariji! A 
kako je mome drugu, onome drugom limenom vojniku? 
On mora da je sretan! No, ja više ne mogu dulje ostati 
•ovdje! 

— Ja sam te poklonio starcu, reče dječak, ti dakle ne 
možeš više odavle! Zar ti to ne razumiješ? 

U to uniđe starac u sobu noseći škrinjicu punu raz- 
ličnih stvari: škatuljice za šminku, kutijice pune miriš¬ 
ljivih masti, stare velike i pozlaćene karte kakvih danas 
više ne ima! I velike su škrinje premećali, otvorili i 
klavir pa starac ča,k i zasvira. Glasovi odjekivali su 
muklo. Pri tome je starac pjevucao neku pjesmicu. 

— Da, to Je bila njena pjesma! — rekne starac i po¬ 
gleda sliku na zidu što Ju Je kupio kod staretinara. Oči 
mu zasjaše čudnim sjajem. 


Andersenove priče. II. knjiga 


— Ja hoću u rat! Ja hoću u rat! — vikao je limeni 
vojnik što mu je grlo dalo i najposlije se srušio s ormara 
na pod. 

Kud je nestao? starac je tražio, i dječak je tražio, no 
uzalud, jer vojniku nigdje traga ni glasa. 

— Ja ću ga već naći! — rekne starac, no prevario se. 

Pod je imao pukotina, pa je limeni vojnik kroz jednu 
takvu pukotinu pao ravno u jednu otvorenu grabu. 

Kad je dan svršavao, dječak se vrati kući. Otada su 
opet prolazile nedjelje i nedjelje. Prozori posve zamr¬ 
znuti; dječak je morao hukati na stakla da učini nešto 
providna prostora kako bi mogao promatrati staru kuću. 

Ona je bila sva zatrpana snijegom, a na stubama nigdje 
ni traga ljudskom koraku. Kao da je u kući sve umrlo. 

I bilo je tako. Starac je umro. 

Uveče stala su kola ispred vratiju; u njih su smjestili 
lijes, prevezli starca u selo i tu ga pokopali u porodičnu 
grobnicu. Nitko ga na posljednjem putu nije pratio, jer 
njegovi prijatelji pomrješe već daleko ranije njega. Samo 
je dječak bacio za lijesom poljubac kad je lijes prolazio 
pored njegove kuće. 

Nekoliko dana kasnije u kući starčevoj bila je dražba. 

Dječarac je iza svoga prozora vidio kako su iz kuće raz¬ 
nosili stvari: stare vitezove, stare gospođe, čovječuljke 
čudna oblika, stolice i stare stolove; nešto ovamo, nešto 
opet onamo! Slika žene, što je visjela na sredini zida 
zapade ponovo staretinaru, pa je tu i ostala. Nitko više 
te žene nije poznavao, pa nitko nije ni pitao za sliku. 

U proljeće razrušili su kuću. Ljudi su, naime, govorili .- 

da i nije za dimgo. S ulice moglo se razgledati ravno u ! 

sobu obloženu svinjećom kožom. Stajala je gotovo poci¬ 
jepana i visjela je u krpama po zidovima. Bršljan visio j 

je zapušten oko porušenih greda. Najposlije stare kuće 


. posvema nestade, jer na njenome mjestu podigoše novu 
kuću. Imala je velike prozore, bijele i glatke zidove, a 
ispred kuće bio je. lijepo uređen vrt. Po zidu iza vrta 
penjala se divlja loza, pa se po njoj igrali vrapci i živkali. 

i O staroj kući nijesu pripovijedali, jer je uopće nijesu 

poznavali. 

j Godine su prolazile i dječak je dorastao do čovjeka. 

I S mladom svojom ženom nastavao je upravo u kući 

ispred koje je bio uređen vrt. Jednoga dana dok je ona 
sadila neko cvijeće i pritisnula prstima zemlju, zajauk- 
nula je iznenadno. — Šta se dogodilo? — upitao ju je 
muž koji je do nje stajao. 

Pomislite, bio je to limeni vojnik, onaj isti što se srušio 
sa starčeva ormara i kroz pukotinu pao u otvorenu grabu. 
Kad se rušila stara kuća zatrpali ga zemljom i tu je eto 
ležao godinama. 

Mlada žena očisti limena vojnika najprije zelenim 
listom, a onda svojom maramom. Limenome vojniku 
kao da se povratila svijest. 

— Daj da ga vidim! — nasmije se muž, pa zatrese glavom. 
— Jedva će to biti onaj moj vojnik, no kako bilo, on me 
sjeća doživljala iz moga djetinjstva! — I on stane ženi 
pripovijedati o starcu, o staroj kući, o limenom vojniku, 
što ga je darovao starcu, da mu prikrati samoću. A on 
je sve to toliko živahno pripovijedao kao da sve to još 
jedanput proživljuje. Mlada je žena zaplakala. 

— Možda i jest, upravo to onaj vojnik! — reče ona. 
— Pohranićemo ga i često se sjećati svega što si mi sada 
pripovijedao! No grob starčev moraš mi pokazati! 

— Ne mogu! — odgovori on. — Ne znam ni ja, ni itko 
drugi gdje počiva. Svi njegovi prijatelji pomrješe prije 
njega, nitko mu nije redio groba, a ja sam onda bio još 
dječarac. 

— Kako je to strašno^ biti ovako osamljen! — reče 
žena. 

— Strašno je biti osamljen! — opazi i limeni vojnik. 
— No divno je kad te ne zaboravljaju. 

— Divno! — netko poviče posve u blizini, no do limena 
vojnika nitko nije ništa čuo. Jedino limeni vojnik vidio 
je da je to jedna krpa svinjeće kože. Bila je bez ikakve 
pozlate; ličila je mokroj zemlji, no ona je i sada još go¬ 
vorila: — Pozlate će nestati, svinjeća će koža ostati! 

Limeni vojnik nije tome vjerovao. 


LAN 

T!an je cvao nježnim modrim cvjetovima mekanim 
poput leptirovih krila. Sunce je ozlaćivalo lan, a oblaci 
umivali ga kišom koja mu je bila draga kako je djetetu 
drago kad ga majka umije i poljubi. Djeca potom po¬ 
staju daleko ljepša, a tako je to bilo i s lanom. 

— Ljudi govore da se lijepo razvijam! — reče lan — 
Porašću u vis, pa će od mene satkati divan komad lanena 
platna! O, koliko sam sretan! Valjda najsretniji u cije¬ 
lome svijetu! Dobro mi je! Biće nešto iz mene! Kako me 
samo raduje sunce i kako me osvjetljuje i kako mi prijaju 
kiše! Neobično sam sretan, najsretniji! 

— Svakako, svakako! — opazi plot. — Ti znaš što je 
svijet, no, što da ja reknem tako ostario? I plot stade 
pucketati i jadno, ,prejadno stenjati: 

— Šnup, šnap, šnure, 
baselure, 

svakoj pjesmi ide kraj! 

— Ne, nije upravo tako! — reče lan. — Sjutra će opet 
sjati sunce, kiša je korisna i ja mogu upravo da slušam 
kako rastem i osjećam kako cvatem! Ja sam najsretniji 
u svijetu! 

No jednoga dana došli ljudi, iščupali lan zajedno s ko¬ 
rijenjem iz zemlje. Boljelo je, no uzalud! Lan su namo¬ 
čili u vodu, kao da ga misle utopiti, a potom ga metnuli 
nad vatru kao da će ga sagorjeti! Užasno! 


r 


— I dobru je jednom svršetakl — rekne lan. — Valja 
sve proći, jer bez muke ne ima nauke 1 

Međutim iza zla dolazilo je i gore. Čupali su lan, sušili, 
grijali, lomili, greb’enali; jadnik nije i sam znao što sve 
s njim rade! Najposlije napeše ga na vreteno i stadoše 
ga presti. Jedva je ostao čitav. 

— I suviše sam bio sretan! — mislio je u svoj svojoj 
nevolji — čemu se tužiti odmah zbog zla koje te snađe 
kad imade toliko sjećanja na dobro! 

Rekao je to u času kad ga položiše na razboj, pa od 
njega najposlije postade lijep i velik komad lanenoga 
platna. Svaka vlat lana, svekoliki lan postade jednim 
cjelovitim komadom platna. 

— To je vanredno! Nikada tome ne bih mogao povje¬ 
rovati! Ipak mi je sreća naklona! Kakvoga li ludog ča¬ 
vrljanja o svemu što je rekao plot: 

\ 

— Šnup, šnap, šnure, 
baselure! 

Ne pjesmi nije kraj! Ona tek zapravo počinje! Divno! 
Ako sam nešto i stradao, za to je i nešto postalo iz mene! 
Najsrećniji sam u svijetu! Kako li sam samo jak, kako 
fin,^ bijel i dugačak! Posve nešto drugo nego da sam 
ostao jednostavna biljka, pa makar i u cvjetanju! Nitko 
te ne njeguje, a vode imadeš jedva onda kad kiši! Sad 
me služe! Svakoga me jutra sluškinja prekreće, a svake 
me večeri polijevaju. Gospođa svećenikova držala mi 
je pače govor. Rekla je da sam najljepši komad platna 
u cijeloj župi. Zaista, sretna li mene! 

Malo poslije uniješe platno u kuću i počeše ga krojiti. 
Kako ga samo režu, paraju, kako probadaju iglom! Ništa 
ugodna, ali iz jednoga komada platna sašili su dvanaest 
komada košulja! 


— Gle, sad tek postadoh nešto izvanredna! Dakle to 
je bilo moje pozvanje! Pravi blagoslov! Koristan sam 
svijetu, a to je zaista najveće zadovoljstvo! Od jednoga 
eto postade nas dvanaest komada! Pa opet svi šmo mi 
jedno te isto, svi smo mi opet jedan tucet! Koliko li neo¬ 
graničene sreće! 

Godine su prolazile i platno se istroši. 

— Eh, ništa nije vječno! — reče svaka pojedina ko¬ 
šulja. — Voljela bih da sam trajnija, ali što je nemoguće 
uzalud bi bilo i tražiti! 

Razderaše dakle košulje u komadiće. Platno je mislilo 
da je svakome životu kraj, jer ga pocijepaše u sitne ko¬ 
made, namočiše i iskuhaše. I tako i ne sluteći postade 
od njega lijepi, fin i bijeli papir. 

— Gle, to je iznenađenje! I to vanredno iznenađenje! 
— reče papir. — Postadoh daleko finiji negoli bijah ra¬ 
nije! Ispisaše me svega. To je ipak vanredna sreća! 

Pisali su na njem najljepše pripovijesti, a ljudi su slu¬ 
šali te pripovijesti i postajali pametniji i bolji. Mnogo 
je dobra bilo ispisano na papiru. 

— To je više, negoli sam mogao slutiti dok sam rastao 
kao cvijet u polju! Kako bih onda samo mogao bio i 
pomisliti da ću ljudima jedanput donijeti toliko veselja 
i toliko spoznaja! I sam još uvijek sve to ne mogu razu¬ 
mjeti! Ali tako je i nikako drukčije! Bog zna, ja sam 
ne učinih ništa do onoga što mogoh da učinim prema 
svojim snagama! Omiljeh ljudima i time se ponosim! 
Uvijek kad sam držao da je pjesma moja svršena, uvijek 
se gotovo popeh na više i dovinuh boljemu; bez sumnje 
proputovaću cijeli svijet kako bi se mudrošću ispisanom 
na meni koristili ljudi svega svijeta. Drukčje ne može 
da bude! To je jedina mogućnost! Ranije sam cvao 

modrim cvjetovima, a svaki moj cvijet postao je, eto 
jedna uzvišena misao. Zaista sam najsrećniji u svijetu! 

Međutim od putovanja ne bje ništa. Rukopis odniješe 
u štampariju, složiše, otštampaše i svezaše u jednu knjigu, 
u nekoliko stotina jecb.akih knjiga, jer se na taj način 
moglo daleko više koristiti ljudima, negoli da je jedan 
jedini rukopis svijetom putovao od čovjeka do čovjeka. 
Najposlije to ne bi bilo ni moguće, jer bi se daleko ra¬ 
nije sav izderao. 

— To je najpametnije! — mislio je papir. — Gle, to 
mi i ne pade u pamet! Ostaću* dakle kod kuće, čuvaće 
me i poštivati kako se poštuje djed. Ja sam onaj na kome 
se pisalo, riječi su bujale ispod pera po meni! Ja ću 
ostati, a knjige će lutati svijetom! Samo tako će po meni 
biti prave koristi, i ja sam zaista najsretniji čovjek u 
svijetu! 

Ljudi papir rukopisa najposlije svezu u svježnjić i od¬ 
lože ga. — Po dovršenome j)oslu, valja da se odmorim! 
— reče papir. — Posvema je i pravo da se malko pri- 
berem i da razmišljavam o svemu što ispisaše na meni! 
Sad mi je tek pravo jasno kako sam bogat sadržajem! 
Poznavati sama sebe najveća je krepost! Što mi je dakle 
još dosuđeno? Svakojako opet ću samo poći na više, 
svakojako samo koraknuti naprijed! 

No jednoga dana izniješe sav papir, pobacaše ga na 
kup da ga spale, jer ga trgovci ne htjedoše kupiti da u 
njega umataju maslac i šećer. Sva djeca koja su stano¬ 
vala u toj kući postavila su se unaokolo, htjela su vidjeti 
kako će planuti vatra, htjela su da vide one bezbrojne 
plamene iskrice što će začas zaostati u pepelu, pa onda 
jedna za drugom naglo utrnuli neobično brzo. Iskrice 
su djeca koja odlaze iz škole, a posljednja iskra koja će 
utrnuli, to je kao učitelj. On odilazi uvijek posljednji! 


I sav je papir gorio. Aj, kako je samo planuo. — U, 
samo je ciknuo i odjedanput od njega postade samo jedan 
golem plamen. Liznuo je u vis daleko j^-če negoli je 
ikada lan mogao da digne svoje modre cvjetove; sjao 
se kako se bijelo laneno platna nikada nije sjalo, sva 
ispisana pismena za čas postala su crvena, a onda se sve 
misli i sve riječi izgubiše u plamenu. • 



— Gle, upravo ću u nebo! K suncu! — reče plamen i 
bilo je kao da je te riječi tisuću grla izreklo u jedanput... 
I finija negoli plamen, ljudskom pogledu sasvim sakri¬ 
vena malena bića, a bilo ih je jednako toliko koliko je 
bilo lanenih cvjetova u polju, lepršala su uzduhom. Bila 
su daleko laganija od plamena iz kojega se rodiše! I kad 
je sve utrnulo, a od papira ostao samo crni pepeo, ta 
malena bića zaplesala su još jedanput iznad njega i gdje 
se zaustaviše, tu i ostadoše. Bile su to sitne crvene iskrice. 


Djeca su izišla iz škole, a učitelj je izišao posljednji! 

Bilo je sve upravo prava milota pogledati. Djeca iz 
kuće koja su stajala oko ugasnutog plamena i mrtvog 
pepela, pjevala su: 

•— Šnup, šnap, šnure, 
baselure, 

svakoj pjesmi ide kraj! 

No malena, nevidljiva bića rekoše: 

Pjesma nije svršena! Od svega ovo je najvelićan- 
stvenije! Znam ja to, pa sam upravo zbog toga najsree- 
niji! 

No djeca to nijesu ni ćula, niti bi mogla razumjeti, pa 
i nije potrebno. Djeca najposlije ne moraju sve da znadu! 


OAKEVE NOVE HALJINE 

Jednom pred mnogo godina živio je neki car, koji je 
nada sve volio lijepe nove haljine, tako da je izdao sav 
svoj novac samo da vazda hoda lijepo urešen. Za svoje 
vojnike, kazalište i izlete u prirodu mario je nešto samo 
zato, što je pri tome mogao pokazivati svoja odijela. Za 
svaki sat u danu imao je drugo odijelo, pa kako inače 
kažu o nekom kralju: — On je u krunskom vijeću! — 
govorili su uvijek o njemu: — On je u rušnici. 

U velikom gradu gdje je prebivao, bilo je vrlo veselo i 
svakoga dana dolažahu mnogi stranci. Nekoga dana dođu 
u grad dva sljepara; izdavali su se za tkalce i govorili su, 
da umiju tkati najljepše sukno, što se zamisliti može. Ne 
samo da su boje i uzorak neobično lijepi, no haljine, što 
se od toga sulma sašiju, da imadu još divotnu vlastitost, 
da ih svi ljudi, koji su nesposobni za svoje zvanje ili su 
neobično glupi, ne mogu vidjeti. 

— To bi bila divna odijela! — pomisli car. Kad bi ih 
obukao, mogao bih upoznati ko u mojem carstvu ne valja 
za svoje zvanje pa bih mogao razlikovati pametne od 
glupih. Da, to sukno ima se odmah satkati za me. — I on 
dade obojici sljepara unaprijed novaca, da uzmognu za¬ 
početi svojim poslom. 

Obojica postave odmah dva stalačka stana i ponašahu 
se kao da marljivo rade; no na svojim slancima nisu 
imali nikakav snutak. Drzovito su zahtijevali najfiniju 
svilu 1 najčišće zlato; sve su to spremali u svoje žepove 
i radili na praznim stanima do kasno u noć. 


— Htio bih ipak da znam, koliko su napredovali sa 
svojim suknom, — pomisli car. No bilo mu je čudno u 
duši, kad je pomislio na to, da onaj, koji je glup ili nije 
sposoban za svoje zvanje, ne može vidjeti sukno. Bio je 
doduše uvjeren, da se sam ne treba toga bojati, no volio 
je ipak, da prije pošalje onamo nekoga drugoga, da vidi, 
kako je. Svi ljudi u gradu znali su, kakve divotne vlasti^ 
tosti mora imati sukno pa je svatko napeto htio da zna 
kako je njegov susjed glup i nesposoban. 

— Poslaću moga staroga izvrsnoga ministra k tkal¬ 
cima, — pomisli car. On može najbolje istražiti, kako 
izgleda to sukno. Vrlo je uman i nitko ne valja za nje¬ 
govu službu kao on. 

Dobri, stari ministar pođe dakle u dvoranu, u kojoj su 
oba sljepara radili na praznim stancima. — Očuvao me 
Bog, ja ne vidim upravo ništa I — pomisli stari ministar i 
raskolači oči. No zadržao je za se pa nije kazao da ništa 
ne vidi. 

Oba sljepara pozovu ga da pristupi bliže i zapitaju, nije 
li ovo lijep uzorak i nema li divne boje. Pri tom poka¬ 
zivahu na prazno mjesto, gdje bi tkanina morala biti i 
ubogi stari ministar naprezao je sve jače svoj vid, pa 
ipak nije mogao išto da vidi, jer na stanku ništa nije bilo. 
— Bože dragi, jesam li ja glup? — pomisli on. — Takvim 
se nikad nisam smatrao i to ne smije niko doznati. Ili 
možda zaista ne valjam za moju službu? Ne, to nikako 
ne ide da pripovijedam te ništa ne mogu vidjeti. 

— Nuto, vi ne kažete upravo ništa! — primjeti jedan 
tkalac. 

— 0, kako je dražesno, sasvim divno! — kliknu stari 
ministar i pogleda kroz naočale. — Taj uzorak i te boje! 
Izvijestiću cara, da mi se sukno vanredno dobro sviđa. 


— To nam je drago, — izjave oba sljepara i spomenu 
imenom lijepe boje i stanu tumačiti divni ukorak. Stan 
ministar pomno je slušao, da može caru sve ponoviti, a 
to i učini. 

Sad su oba sljepara zahtijevala još više novaca, jos 
više svile i z^ata za sukno. Sve su to turili u svoje žepove, 
na stan nije (iošla a ma ni jedna nit, no marljivo su tobož 
dalje tkali na praznim krosnama. 

Skoro zatim pošalje car opet jednoga valjanoga činov¬ 
nika, da vidi kako napreduje tkanina te hoće li sukno 
skoro biti gotovo. Ovomu je bilo kao ministru, on je 
sve jače otvarao oči, no jer tu ništa nije bilo no prazan 
stan, nije ni on mogao ništa vidjeti*. 

— Nije li ovo lijep komad latka? — pitali su sljepari i 
pokazivali i tumačili mu lijep uzorak, kojeg uopće tu 
nije bilo. 

— Glup nisam! — pomisli činovnik. — Da naposljetku 
nisam sposoban za svoje zvanje? To bi još ljepše bilo! 
No to ne smijem dopustiti da opaze. — Pa je zato hvalio 
latak što je bolje mogao, izrazivši svoju radost nad lijepim 
uzorkom i sjajnim bojama rječitim besjedama. Doista, 
sukno će biti predražesno — izvijestio je caru. 

I sve u gradu govorilo je samo o divnom suknu, što 
se tke za cara. 

No sad se i samome caru prohtjelo da vidi sukno, dok 
je još na stanu. S čitavom svitom odabranih muževa, 
među kojima i oba zaslužna činovnika, koji su već prije 
ovdje bili, pođe car k obojici (sljepara, koji su tek sada 
svom snagom tkali no bez snutka i poutka. 

— Latak je veličanstven! — reknu oba zaslužna činov¬ 
nika. Neka Vaše Veličanstvo samo pogleda kakav uzo¬ 
rak, kakve boje! — I pritom pokažu na prazan stan, jer 
su mislili, da drugi mogu nesumnjivo vidjeti tkaninu. 

*Što je to?« pomisli car. Ja ne vidim upravo ništa! To 
je strašno! Jesam li glup? Nisam li sposoban za cara? 
To bi bilo najužasnije, što bi mi se moglo dogoditi. 
— Vrlo krasno! — progovori car glasno. — Latak ima 
naše previšnje priznanje. — I on zadovoljno kimne i pro¬ 
matraše prazan stan, jer nije htio da prizna, da ništa ne 
može vidjeti. Čitava njegova pratnja raskolači oči no ni 
kome od toga koristi. — Vrlo lijepo! — ponavljahu svi 
za carem i svjetovahu mu, da kod svečane smotre, što 
je imala skoro biti, obuče po prvi put nove haljine iz 
toga divnoga sukna. — Sukno je prekrasno, veličajno, 
divotno! šaputalo se od usta do usta i svi su se izvan¬ 
redno radovali lijepome prizoru. Car nadari oba sljepara 
velikim viteškim krstom i podijeli im naslov »carskih 
tkalaca«. 

čitavu noć u oči prijepodneva kad je imala biti svečana 
povorka, ostala su oba sljepara budna i za svoj posao 
napališe šesnaest svjetiljki. Svako je mogao promatrati, 
kako su revno zaposleni, da zgotove nove careve haljine, 
činili su tako, kao da sukno režu sa stana, s velikim ška¬ 
rama mahali su po zraku, šivali s iglama bez konca i 
najzad reknu: — Tako, sad su haljine gotove. 

Car dođe* sam onamo sa svojim najotmenijim dvorjani- 
cima i oba sljepara dignu ruke, kao da nešto drže i reknu: 

Ovdje su hlače! Ovo je kaput! I evo ovdje je kaba¬ 
nica! Haljine su lake kao paučina, moglo bi se misliti, da 
ništa nemamo na tijelu, tako su lake. No to je baš lijepo 
u tome. 

— Doista! — reknu dvorjanici, no ništa nisu mogli 
vidjeti, jer tu ništa nije bilo. 

Ne bi Ii sad Vaše Veličanstvo premilostivo izvoljelo 
odložiti svoje odijelo? — reknu sljepari. — Tada će nam 

biti čast, da Vašemu Veličanstvu obučemo nove haljine 
i otpratimo Vaše Veličanstvo pred visoko zrcalo. 

Car svuče svoje odijelo a sljepari se vrzahu, kao da 
caru oblače nove haljine i oviju ga oko struka i držahu 
se kao da nešto privezuju; to je imala biti povlaka. I car 
se okretao p^ed visokim zrcalom. 

— Kako lijepo pristaju haljine! Kako se točno sljub- 
Ijuju na tijelu!, — kliknuše svi složno. — Kakav uzorak, 
koli divne boje!^ To su divne haljine! 

— Vani stoje\nosači s prijestolnom nebnicom, što ce 
se nositi nad Vašim Veličanstvom, najavi vrhovni 
meštar ceremonija. 

— Ja sam gotov, — progovori car; — Ne pristaju h 
li lijepo nove haljine? — I pritom se okrene još jednom 
pred ogledalom, da se čini te svoje novo državno odijelo 
promatra sa svih strana. 

Komornici, određeni da nose povlaku, posegnuše ru¬ 
kama na tlo, kao da hvataju povlaku i držahu ruke pred 
sobom u zraku, jer ni zašto nisu htjeli pokazati, da ništa 

ne vide. 

I tako je car kročio u svečanoj povorci pod lijepom 
prijestolnom nebnicom i svi ljudi na ulici i pod prozo¬ 
rima govorahu: — Kako su divotno lijepe careve nove 
haljine! Koli divnu povlaku ima na svojem odijelu! 1 
kako sve lijepo pristaje! — Niko nije htio pokazati, da 
ništa ne vidi, jer bi inače drugi mislili, da ne valja za 
svoj posao ili je vanredno glup. Nikad još nije se koje 
carevo odijelo tako općenito sviđalo. 

— No on nema ništa na sebi! — progovori neko malo 
dijete. 

— Gospodine, čuj glas nevinosti! — proizusti otac dje¬ 
teta i jedan prišapćivao drugomu, što je kazalo dijete. 

— No on nema ništa na sebi, tamo je jedno dijete, koje 
kaže, da car nema ništa na sebi I 

On nema ništa na sebi! — zaviče naposljetku čitav 
puk jednim glasom. To je caru vrlo mučno bjlo, jer je i 
sam mislio, da ljudi imadu pravo, no predomisli se: 

Sad moram povorku izdržati. — I on se samo još po- 
nositije isprsi, a komornici nošahu povlaku koje nije ni 
bilo. * 

t / 

/ 

/. 

I 

MALI MAKKO I VELIKI 
MARKO 

\ 

U nekom selu živjela su dva seljaka, koji su imali isto 
ime; obojica su\se zvali Marko. No jedan od njih posje¬ 
dovao je četiri kWja, a drugi samo jednoga. Da jednoga 
razlikuju od drugoga, nazivali su onoga, koji je imao 
četiri konja velikipi Markom, a onoga, u koga je bio 
samo jedan konj malim Markom. Sad da čujemo, što se 
je zbilo s obojicom,! jer je to istinita pripovijest. 

Čitav tjedan morao je mali Marko orati za velikoga i 
posuditi mu još svoga jedinoga konja. Zato mu je opet 
pomogao veliki Marko i posudio mu svoja četiri konja, 
no samo jedanput u tjednu, i to u nedjelju. Eh, kako je 
mali Marko pucketao sa svojim bičem nad sve petero 
konja, jer su oni toga jednoga dana bili kao njegovo vlas¬ 
ništvo. Sunce je tako divno sjalo, sva su zvona zvonjeia, 
ljudi su bili u blagdanjim haljinama pa s molitvenicima 
išli u crkvu, da slušaju župnikovu propovijed, i prolazili 
su putem mimo maloga Marka, koji je orao sa pet konja. 
Ovaj se ćutio tako sretan, da je opet zapucketao bičem i 
viknuo: 

— Hi! svi moji konji! 

— To ne smiješ govoriti! — do viknu mu Ijutito veliki 
Marko. — Tvoj je samo jedan konj. 

No kad je opet neko prolazio putem u crkvu, zaboravio 
je mali Marko, da to ne smije kazati, već klikne opet 
veselo. 

— Hi! svi moji konji! 


Andersenove priče. II. knjiga. 

— No sad si to doista moram zabraniti! — reče veliki 
Marko. — Budeš li još jednom to viknuo, udariću tvoga 
konja po čelu, da odmah pane mrtav. I onda mu je 
kraj. 

— Neću sigurno još kad kazati, — obeća mali Marko. 
No kad su opet mimo prolazili ljudi, pa mu kimnuli: 
»dobar dan!« razveselio se je opet i pomislio, da je vrlo 
lijepo vidjeti, kako on ore svoju njivu sa pet konja, pa 
opet zapucketa bičem i klikne: 

— Hi! svi moji konji! 

— Daću ti ja govoriti »hi!« — progovori veliki Marko, 
pograbi kolac i udari jedinoga konja maloga Marka po 
čelu, da je konj pao i parnuo. 

— Ah, sad nemam više ni jednoga konja! — reče mali 
Marko i zaplače. Zatirn skine s konja kožu, osuši ju na 
vjetru, strpa u vreću, koju natovari na pleća i zaputi se 
u grad, da proda konjsku kožu. 

Dalek mu je bio put i vodio ga kroz veliku, mračnu 
šumu i k tome ga još zateklo užasno nevrijeme. Zalutao 
je i prije no što je našao pravi put, nadošla je večer i 
bilo je tako kasno, da niti je mogao stići u grad niti se 
vratiti kući prije noći. 

Na putu je bio oveći seoski posjed. Kapci su bili za¬ 
tvoreni, no svijetlo je prodirale kroz pukotine. — Ovdje 
će me sigurno zadržati preko noći, — pomisli mali Marko, 
pristupi bliže i pokuca. 

Seljakinja otvori, no kad je čula, što on želi, kaza mu 
neka ide svojim putom. Njezin muž da nije kod kuće, 
a u njegovoj otsutnosti ne pušta nikakvoga stranca u 
kuću. 

— No, tad moram vani prenoćiti, — reče mali Marko 
i seljakinja mu zatvori vrata pred nosom. 


Posve u blizini stajao je veliki štagalj a između njega 
’l i kuće mala suša s plosnim krovom od slame. 

• — Tu gore mogu ležati, — reče mali Marko, ugledavši 

; krov. — To je divna postelja. Roda sigurno neće sljeteti 

dolje i ujesti me za nogu. — Jer na kućnom krovu stajala 
je živa roda, koja je ondje savila svoje gnijezdo. 

Sad se mali Marko popne na sušu i obazre se, gdje bi 
bilo najudobnije mjesto. Drveni kapci na prozorima kuće 
nisu se gore dali posve dobro zatvoriti pa je kroz puko¬ 
tinu mogao vidjeti u sobu. 

U sobi je bio prostrt vehki stol, a na stolu pečenje^ 
vino i riba. Za stolom je sjedjela samo seljakinja i crkov- 
njak i ona mu je natakala, dok je on s viljuškom posizao 
j , za ribom, jer to je bilo njegovo omiljeno jelo. 

— Kad bih ja mogao dobiti štogod od toga! — pomisli 
mali Marko i spusti glavu skroz do prozora. Ej, kako je 
! sad ugledao slastan kolač još! To je gozba! 

Sad začuje, kako neko cestom pristupa kući; bio je to 
seljak, koji se vraćao doma. 

Seljak je inače bio vrlo dobar čovjek, samo crkvenjaka 
nije mogao vidjeti; sreo li je kojega, odmah se je razljutio. 
Zato je crkvenjak došao u posjete k ženi, kad je doznao, 
da njezinoga muža nema kod kuće i dobra žena podvo- 
rila ga je s najboljim što je imala. No kad su čuli, da se 
\ muž vraća kući, prestraše se i žena reče crkvenjaku, 

neka se sakrije u veliku škrinju, što je stajala prazna u 
kutu. On to i učini, jer je znao, da seljak ne može živoga 
1 crkvenjaka ni vidjeti. Žena brzo sakrije sve jelo i vino 

u pečenjarku, jer da je muž vidio, što je sve bilo na stolu, 
sigurno bi pitao, što to ima da znači. 

— Oh, oh! — zajeca mali Marko na krovu, kad je vidio 
kako je dobro jelo nestalo. 


— Je li tko tu? — upita seljak i pogleda gore na ma¬ 
loga Marka. — Zašto ležiš tu gore. Ta siđi dolje pa uđi 
u kuću. 

Sad mu mali Marko.ispripovjedi, da je zalutao i zamoli, 
bili mogao prenoćiti. 

— Sigurno, — reče seljak. — No sad moramo prije 
nešto jesti. 

Žena pozdravi obojicu vrlo prijazno, prostre sto i do¬ 
nese veliku zdjelu kaše. Seljak je bio gladan i jeo je 
s velikim tekom, no mali Marko morao je misliti na pe¬ 
čenje, na ribu i slastan kolač što je sve, kako zna, skri¬ 
veno u pečenjarci. 

Pod noge je stavio vreću s konjskom kožom, s kojom 
je pošao od kuće, da ju proda u gradu. Kaša mu baš nije 
išla u tek i zato stupi nogom na svoju vreću, da je suha 
koža glasno zaškripala. 

— Pst! — progovori mali Marko svojoj vreći, no u isti 
trenutak stane još odlučnije na vreću, da je koža još 
glasnije zaškripala. 

— Što to imaš u vreći? — upita seljak. 

— Oh, samo jednoga čarobnjaka, — odgovori mali 
Marko. — On kaže, neka ne jedemo kašu, jer da je do¬ 
čarao u pečenjarku puno pečenja, ribe i kolača. 

— Što li mi ti ne kažeš! — Idikne seljak i žurno otvori 
pečenjarku, u kojoj ugleda sve one tečne jestvine, što 

ih je tu sakrila njegova žena. No mislio je, da im je sve a 

to dočarao čarobnjak u vreći. Žena se ne usudi ni riječ 
prozboriti, već odmah iznese jelo i obojica stanu sad ! 

jesti ribu, pečenje'i kolače. Odmah zatim stupi mali j 

Marko opet na vreću, da je koža zaškripala. 

— Što kaže sada? — upita seljak. 

— Kaže, da nam je dočarao još i tri boce vina, koje su 
također u pečenjarci, — odvrati mali Marko, 


Sad je seljakinja morala izvaditi i vino, koje je bila 
V sakrila, i seljak je pio i razveselio se. Takvoga čarob- 

' njaka, kakvoga je mali Marko imao u vreći, htio bi on 

^ pošto poto imati. 

— Može li đavla dozvati? — upita seljak. — Sad bih 
ga želio vidjeti. 

— 0 da, — odgovori- mali Marko. — Moj čarobnjak 
može sve, što od njega tražim. Nije li tako? — upita on 

• i pritisne nogom vreću. — Čujte, on kaže da! No đavo 

izgleda odvratno i rade da ga ne zovnemo. 

— 0 ja se ne bojim. Kako li on to izgleda? 

— Dođe li sada, pokazat će se potpuno u spodobi cr- 
kvenjaka. 

— Uh! — protisne seljak. — To je svakako vrlo ružno. 
Moraš naime znati, da crkvenjaka ne mogu živa vidjeti. 
No ne smeta, znam da je đavo, pa ću ga valjda laglje 
podnijeti. Sad sam upravo srčan. No ne smije mi se pre¬ 
više primaći. 

— Popitat ću najprije moga čarobnjaka, — reče mali 
Marko, pritisne nogom vreću i osluhne. 

— Što kaže? 

— Kaže, otvorite samo škrinju, štono stoji eno u 
kutu, pa ćete vidjeti tamo đavola gdje čuči. No poklopac 
morate čvrsto držati, da vam đavo ne pobjegne. 

— Ded, pomozi mi držati poklopac, — reče seljak i 
pokroči k škrinji, u koju je njegova žena sakrila pravoga 
crkvenjaka. Ovaj se je skutrio u škrinji i bojao se. 

Seljak pripodigne malo poklopac i naviri kroz puko¬ 
tinu. — Uh! — vikne i skoči užasnut natrag. — Da, vidio 
sam ga, izgleda sasvim kao naš crkvenjak. To je strašno 
bilo! 

Poslije takvoga straha morali su obojica još malo piti 
1 pili su dalje do kasno u noć. 


— Toga čarobnjaka moraš mi prodati, — reče seljak. 

— Možeš za njega zahtijevati što hoćeš. Dat ću ti za 
nj odmah vagan novaca. 

— Ne, to ne mogu, — reče mali Marko. — Ta promi¬ 
slite samo, od kolike mi je koristi čarobnjak. 

— No ja bih ga svakako htio imati, — prihvati seljak 
i ne prestade moljakati i prosjačiti. 

— Dobro, — reče najzad mali Marko. — Tako ste bio 
prijazan, da me preko noći ukonačite, pa neka bude. 
Dobićete čarobnjaka za vagan novca, no mjera mora 
biti do vrha puna. 

— To ćeš dobiti, — rekne seljak. — No onu škrinju 
moraš ponijeti sa sobom, neću više ni jedan sat da mi je 
u kući. Tko bi znao ne sjedi li još i sad u njoj. 

Mali Marko dade seljaku vreću sa suvom konjskom 
kožom i dobije zato pun vagan novaca. Seljak mu po¬ 
kloni povrh toga velika kolica, na kojima je mogao od¬ 
vesti i škrinju. 

— Zbogom, — reče mali Marko i odvuče na kolicima 
svoj novac i škrinju, u kojoj je još uvijek sjedio, crkve- 
njak. 

S druge strane šume tekla je velika duboka rijeka, koja 
je tako derala, da se u njoj jedva moglo plivati proti 
struji. Preko rijeke bio je sagrađen lijep novi most, pa 
kad je mali Marko stigao u sredinu mosta, stane i pro¬ 
govori dosta glasno, da je mogao čuti i crkvenjak u 
škrinji. 

Zašto da tu prokletu škrinju dalje vučem? Teška 
je, kao da je puna kamenja. Neću da ju dalje vučem i 
bacit ću ju u vodu. Otpliva li tad k meni do kuće, dobro, 
ne otpliva li, neće baš škoditi. 

— Oh ne, ne čini to! — klikne crkvenjak iz škrinje. 
— Pusti prije mene napolje! 




— Uh! — cikne mali Marko, kao da se je ustrašio. 
— On još sjedi unutri! Moram brzo baciti škrinju u 
vodu, da se utopi! 

— Oh, ne, oh, ne! — viknu crkvenjak. — Dat ću ti pun 
vagan novaca, ako me pustiš! 

— To je drugo, — reče mali Marko i otvori škrinju. 
Brzo izađe crkvenjak iz škrinje, gurne praznu škrinju u 
vodu i pođe kući, gdje dade malomu Marku pun vagan 
novaca. Jedan je vagan već imao od seljaka, pa je sad 
imao puna kolica novaca. 

— Gle, gle, konj mi je upravo sjajno plaćen, — pro¬ 
govori u sebi, kad je opet bio u svojoj kućici, pa saspe 
sav novac u jednu rpu usred sobe na pod. To će ljutiti 
velikoga Marka, kad dozna kako sam se obogatio po 
mojem konju! No neću mu to baš posve točno kazati. 

Sad pošalje jednoga dječaka k velikomu Marku, da mu 
posudi mjeru od vagana. 

— Što li će s njom? — pomisli veliki Marko i naliči 
malo pakline na dno, da ostane nešto od onoga, što će 
se mjeriti, i zbilo se je, jer kad je mjeru natrag dobio, 
priiljepila se o dno tri nova komada srebrnoga novca. 

— Što je to! — rekne veliki Marko i požuri se odmah 
prijeko k malomu Marku. — Otkud tebi toliki novci? 

— Oh, to Sam dobio za kožu moga konja, prodao sam 
ju sinoć. 

— To je dobro plaćeno, — reče veliki Marko, vrati se 
brzo kući, pograbi sjekiru i poubija udarcima u čelo 
svoja četiri konja, svuče im kože i odveze ih u grad. 

— Kože, kože! Tko će da kupi kože? — vikao je po 
svim ulicama. Sletili se čižmari i kožari i pitali, što 
stoje kože. 

— Svaka vagan novaca, — reče im Marko veliki. 

— Ti si sigurno lud! — doviknu mu. — Misliš li, da 
mi imamo novaca na vagane? 

— Kože, kože! Tko će da kupi kože? — vikao je opet 
i na svako pitanje, što stoje kože, odgovarao je; — Svaka 
vagan novaca. 

— On nam se ruga, — kliknuše svi, i čizmari pograbe 
svoje remenje i kožari svoje zapregače, pa udare nemilo¬ 
srdno po velikom Marku. 

— Kože, kože! — oponašahu ga. — Tvoju ćemo kožu 
ustrojiti, da pozeleni i pomodri. Napolje s njim iz grada! 
— vikali su. I veliki Marko morao je bježati, što ga noge 
nose; tako temeljito nije za svega svoga života bio pre¬ 
mlaćen. 

— To ću malomu Marku odmazditi, zato ću ga ubiti! — 
reče, kad je opet bio kod kuće. 

Uto je malome Marku umrla baka koja je kod njega 
prebivala. Bila je doduše uvijek zla i ljuta na njega, no 
njezina ga smrt jako rastužila, pak položi mrtvu baku 
u svoju toplu postelju, da vidi, ne bi li ju time opet po¬ 
vratio u život. Neka čitavu noć ostane u toplom krevetu; 
sam pako sjedne na jedan stolac u kutu i tu bi da prenoći; 
to je već i prije činio. 

Kad je u noći tako sjedio, otvore se ujedared vrata 
i veliki Marko uđe u sobu sa sjekirom u ruci. Znao je 
točno, gdje^ stoji postelja maloga Marka, pođe ravno do 
nje i udari mrtvu baku u čelo misleći da je to mali Marko. 

— Tako, sad me više ne ćeš varati, — rekne i otiđe 
kući. 

— To mi je zao čovjek! — reče mali Marko. — Htio 
je mene da ubije i prava je sreća po moju staru baku, 
što je već mrtva, jer bi ju inače bio ubio. 

Sad obuče mrtvoj baci njezine blagdanje haljine, po¬ 
sudi od susjeda jednoga konja, upregne ga u kola, postavi 

baku na stražnje sjedalo, da za vožnje ne pane i odveze 
se s njom kroz šumu. Kad je sunce granulo, stigli su do 
jedne velike krčme; mali Marko zaustavi se tu i uđe u 
krčmu, da nešto založi. 

Krčmar je bio jako, jako bogat i čovjek predobra srca. 
No bio je vrlo nagao, kao da u tijelu ima sam papar i 
duvan. 

— Dobro jutro! — reče malomu Marku. — Ti si danas 
svojski uranio. 

— Da, — odvrati mali Marko. — Idem s mojom sta¬ 
ricom bakom u grad. Ona sjedi vani na kolima i nemogu 
ju nagovoriti, da sa mnom uđe u sobu. Budite tako dobri, 
pa joj odnesite napolje čašu piva, no morate joj jako 
glasno govoriti, jer više ne čuje dobro. 

— Dobro, učinit ću tako, — progovori krčmar, natoči 
veliku čašu piva i ponese ju mrtvoj baki, koja je uspravno 
sjedjela u kolima. 

— Ovo vam unuk šalje čašu piva, — reče krčmar, no 
mrtva žena ne odgovori ni riječi, već je samo mirno tu 
sjedjela. 

— Ne čujete li? — vikne krčmar što je mogao glasnije. 
— Evo vam vaš unuk šalje čašu piva! 

Još jednom ponovi on te riječi, pa još jednom. No jer 
se uvijek još nije maknula, razljuti se i baci joj čašu u 
glavu, da joj je pivo poteklo niz nos i ona se srušila, jer 
je bila samo naslonjena nipošto privezana. 

— Što je to! — viknu mali Marko, potrči od vratiju i 
pograbi krčmara za prsa. — Ti si ubio moju baku! Gleđ, 
koliku ranu ima na čelu. 

— O kakva nesreća! — zajada krčmar, lamajući ru¬ 
kama.— Tomu je kriva moja naglost! Dragi, mili, mali 
Marko, dat ću ti čitav vagan novaca i tvoju baku poko-- 

pati, kao da je moja vlastita, budeš li šutio, inače odrubit 
će mi glavu, a to je tako neugodno. 

Tako je mali Marko dobio opet vagan novaca, a 
krčmar dade sahraniti njegovu baku, kako bi sahranio 
svoju vlastitu. 

Kad se je vratio kući s toliko novaca, poslao je odmah 
jednoga dječaka preko k velikomu Marku, da mu posudi 
vagansku mjeru. 

— Što je opet to? — rekne veliki Marko. Ta ja sam ga 
ubio. Moram ipak sam prigledati. 

Otkuda ti sav taj novac? — upita, raskolačiv čestito 
oči, kad je vidio, koliko se novca međutim nakupilo. 

Ti si ubio moju baku, a ne mene, — rekne mali 
Marko. Prodao sam ju i dobio vagan novaca. 

To znači dobro prodati! —■ progovori veliki 
Marko, odjuri kući, uzme sjekiru i ubije svoju staru baku^ 
položi ju u kola i odveze se s njom u grad pred ljekarnu 
i tu zapita, hoće li kupiti jedan Iješ. 

Tko je to, otkuda vama Iješ? — upita ljekarnik. 

— To je moja baka, — odvrat veliki Marko. — Ubio 
sam ju i hoću da ju prodam za vagan novaca. 

Očuvao nas Bog! — odvrati ljekarnik. — Vi govo¬ 
rite proti sebi. Čuvajte se takvoga govora, mogao bi vas 
stajati glave. I sad ljekarnik izreče nadgrobno slovo 
velikomu Marku i kaza mu otvoreno, kakvo je to užasno 
zločinstvo počinio, kako je opak čovjek, kojega bi trebalo 
strogo kazniti. Veliki Marko prestraši se tako, da je sko¬ 
kom jurnuo iz ljekarne, skočio u kola, udario po konjima 
i brzo se odvezao kući. Ljekarnik i svi drugi ljudi mislili 
su, da je poludio i pustili su ga da se odveze kud mu 
drago. 

— To ću ti naplatiti! — reče veliki Marko, kad se opet 
našao na cesti. Da, da, mali Marko, to ću ti naplatiti! 


— 122 — 




I čim je došao kući, uzme najveću vreću, što ju je mogao 
naći, otiđe preko k malomu Marku i reče mu: 

— Sad si me dva puta nasamario. Prvi put sam po¬ 
ubijao moje konje, a sad sam usmrtio moju staru baku. 
Sve to je tvoja krivnja, no više me nećeš vući za nos. — 
I on uhvati maloga Marka oko pasa, turi ga u vreću, na¬ 
tovari na leđa i dovikne mu: — Sad idem da te utopim! 

Do rijeke je bilo daleko, a mali Marko nije bio upravo 
lako breme. Put je vodio uz crkvu, orgulje su svirale i 
ljudi su lijepo i svečano pjevali. Sad veliki Marko skine 
vreću i položi ju sasvim blizu crkvenih vrata, jer je po¬ 
mislio, da neće biti zgorega, uđe li u crkvu i posluša 
pjevanje prije no što će sa svojim bremenom dalje. Mali 
Marko ne može mu pobjeći, a svi drugi ljudi su u crkvi. 
Uđe dakle i on. . 

— Oh! Oh! — uzdisao je mali Marko u vreći. Okretao 
se i vrpoljio, ali nikako nije mogao dokučiti vrpcu skojom 
je vreća svezana bila. U to prođe mimo stari pastir 
sa sniježno bijelom kosom i dugim štapom u ruci. Gonio 
je ispred sebe stado krava i volova, i životinje nasrnu 
na vreću i stanu ju prebacivati. 

— Oh, oh! zastenje mali Marko opet. — Još sam tako 
mlad i morao bih već u nebo. 

— A ja ubogi čovjek tako sam star i još ne mogu u 
nebo, — progovori pastir. 

— Odveži vreću i uđi u nju mjesto mene i odmah ćeš 
biti u nebeskom'carstvu, — dovikne mu mali Marko. 

— Ništa rade rio to, — prihvati pastir, oslobodi ma- 
0 loga Marka, koji odmah skoči iz vreće. 

— Sad moraš čuvati stado! — kaza mu starac i uđe 
u vreću, koju mali Marko sveže prije, no što je krenuo 
dalje sa stadom. 

Skoro zatim izađe iz crkve veliki Marko i natovari 
vreću odmah na leđa. Zaista, učinilo mu se, da je vreća 
mnogo laglja, jer je stari pastir bio malo ne jedanput 
laglji od maloga Marka. — Kako je postao lahak, — po¬ 
misli. — To je od toga, što sam počinuo, slušajući pje- 
vanje u crkvi. — Tad pođe do velike duboke rijeke, 
baci vreću sa starim pastirom u vodu i dovikne mu, jer 
je držao, da je u vreći mali Marko: — Sad me više nećeš 
za nos vući! 

Zatim krene kući, no došavši do raskršća sretne ma¬ 
loga Marka, koji je tjerao pred sobom stado blaga. 

. — Ta što ]e opet to? — rekne veliki Marko. — Tene 
sam eto čas prije utopio. 

— Doista, — odvrati mali Marko. — Jedva pred pol 
sata bacio si me u rijeku. 

— No otkuda čitavo to divno stado? — upita veliki 
Marko. 

— To je morsko blago, — odvrati mali Marko. Ispri- 
povjedit ću ti čitavu stvar i ujedno ti se zahvaliti, što si 
me utopio, jer sad sam se podigao, jako sam bogat čovjek, 
to ti mogu da kažem. — U vreći me hvatao strah i vjetar 
mi zviždao oko ušiju, kad si me s mosta sunovratio u 
studenu vodu. Odmah sam potonuo na dno, no nisam 
tvrdo pao, jer tamo raste najfinija, najmekša trava. U 
tu sam travu pao i odmah bje razvezana vreća, a naj¬ 
ljepša djevojka u sniježno bijelim haljinama i sa zelenim 
vijencem u vlažnim kosama pograbi me za ruku i reče: 
— Dobar dan, mali Marko. Evo ti najprije nekoliko 
krava i volova. Jednu milju dalje gore stoji još jedno 
čitavo stado, koje ti također poklanjam. — Sad opazim, 
da je rijeka široka cesta za vodeni puk. Dolje po dnu 
voze se od mora daleko u zemlju čak tamo gdje rijeka 


( svršava. Bilo je tu dolje vanredno dražesne sa mnogo 
cvijeća i svježe trave, a ribe su plivale vodom i šmigale 
uz uha, kao ovdje gore ptice zrakom. No kakvi su to 
lijepi ljudi dolje i kako krasno stado pase po svim gra¬ 
bama i živicama! 

— No zašto si tako brzo opet došao gore k nama? — 
•i upita veliki Marko. — To ja ne bih učinio, kad je dolje 

tako lijepo i dražesno. 

— To je upravo lukavo od mene, — odgovori mali 
f Marko. — Ta valjda si čuo, da je morska djevojka ka- 

zala: milju dalje gore na cesti — a cestom je mislila ri- 
' jeku, er ona ne može iz vode — stoji još jedno stado 

■ goveda za me. No ja znadem, kako se rijeka ovuda kri¬ 

vuda, sad na ovu sad na onu stranu. To je veliki obilaz, 
; pa se znatno skraćuje, izađe li se gore na suvo pa po¬ 

prijeko opet krene do rijeke. Time uštedim najmanje 
pol milje te mnogo brže stignem do moga stada. 

— Ti sretniče! — klikne veliki Marko. Što misliš, da 
^ li bih i ja mogao dobiti morsko stado, kad bih došao na 

dno rijeke? 

— Zašto ne? — odvrati mali Marko. — No ja te ne 
mogu nositi u vreći do rijeke, pretežak si mi. No ako 
hoćeš sam poći do rijeke i ondje ući u vreću, bacit ću te 
s najvećim veseljem u vodu. 

— Vrlo sam ti zahvalan, — rekne veliki Marko. — No 
kažem ti, ne dobijem li morsko stado, izbiću te na 
mrtvo ime! 

— Nemoj samo tako strašno, — odvrati mali Marko 
i oba pođu k rijeci. Kad je stado, koje je bilo žedno, ugle¬ 
dalo rijeku, stane naglo juriti na vodu, da se napoji. 

— Gledaj, kako životinje trče! — reče mali Marko. 
— Htjele bi opet stići na dno. 


Pomozi ti najprije meni, inače ću te prolupati, — 
progovori veliki Marko. Zatim se uvuče u veliku vreću, 
koja je ležala na rptu jedne životinje. — Metni i jedan 
kamen sa mnom u vreću, jer se bojim, da inače ne po- 
tonem, — reče još veliki Marko. 

To nije potrebno, — kaza mali Marko, no iz oprez¬ 
nosti stavi ipak ovelik kamen u vreću, sveže ju, zatim 
ju gurne nogom i pljusk, ležao je veliki Marko u vodi te 
potonuo na dno. 

— Bojim se, da u rijeci neće naći morsko stado, — 
rekne mali Marko i potjera svoje stado kući. 

NEUOTIV DJECaK 

Bio je nekoć stari pjesnik, uistinu dobar stari pjesnik. 
Neke večeri, kad je sjedio kod kuće, diglo se napolju 
strašno nevrijeme; kiša je lijevala kao iz kabla, no pjesnik 
je sjedio mirno i toplo do svoje glinene peći, u kojoj je 
vatra plamsala i pekle se jabuke. 

— Ni jedna nit neće ostati suva na bijednima, koji su 
sad vani! — reče, jer je bio dobroćudan pjesnik. 

— Otvori mi! Studeno mi je i tako sam prokisnuo, — 
viknulo ujedared vani neko malo dijete. Plakalo je 1 
kucalo na vrata, dok je dažd pljuštio, a bura stresala 
prozorima. 

— Ubogo stvorenje! — progovori stari pjesnik i ustade 
da otvori vrata. Tu je stajao mali dječak; bio je posve 
nag i voda mu se cijedila s dugačke plave kose. Drhtao 
je od studeni; da nije unišao u kuću bio bi uginuo u 
strašnom nevremenu. 

— Ubogi mališu! — reče stari pjesnik i uzme ga za 
rukm — Dođi samo k meni, ja ću te već ogrijati! Dobi^ 
ćeš vina i jabuku, jer si divan dječak. 

A to je i bio. Dva su mu oka kao jasne zvijezde, pa 
iako mu je voda tekla s plave kose, bila mu je kosa ipak 
milovidno kovrćava. Izgledao je kao mali anđeo, no bio 
je modar od studeni i drhtio čitavim tijelom. U ruci je 
držao sjajan luk, no dažd ga posve pokvario; boje lijepih 
strjelica sasvim se rasplinule od vlage. 

Stari pjesnik sjedne opet do peći, uzme maloga dječaka 
na koljena, iscijedi mu vodu iz kose, ogrije mu ručice 

u svojim rukama i skuha mu slatkoga vina. Dječak se 
oporavi, obrazi mu se zarumene, stane skakutati po podu 
amo tamo i plesaše oko staroga pjesnika. 

— Ti si veseo dječak 1 — reče starac. — Kako mi se 
zoveš? 

— Zovem se Amor! — odvrati dječak, — zar me ne 
poznaš? — Tamo je eno moj luk. S njim umijem gađati! 
Gleđ, vrijeme se vani opet popravlja; mjesec sja! 

— No tvoj je luk pokvaren! — stari će pjesnik. 

— To hi bilo zlo! — reče dječak, uzme luk i razgleda ga. 

— 0 već se je osušio i nije. oštećen. Tetiva je posve 
napeta! Sad ću ga iskušati. Tad napne tetivu, stavi na 
nju strjelicu i odapne ju starome pjesniku ravno u srce. 
— Sad vidiš, da moj luk nije pokvaren! — progovori, 
nasmije se glasno i otrča svojim putom. 

Neučtivi dječak! Ovako strijeljati u staroga pjesnika, 
koji ga je tako prijazno primio u svoju sobu, bio mu 
tako dobar, dao mu slatkoga vina i najbolju jabuku. 

Dobri pjesnik ležao je na podu i plakao, bio je upravo 
u srce pogođen. — Pi! — reče, kako je neučtiv dječak 
taj Amor! Pripovijedaću to svoj dobroj djeci, da ga 
se čuvaju i nikad se s njim ne sigraju, jer bi im samo zla 
zadao. 

Sva dobra djeca, djevojke i dječaci, kojima je pjesnik 
to pričao, čuvala su se zaista nevaljanoga Amora, no 
ipak ih je nadmudrio, jer je odveć prepreden i lukav. 
Izlaze li đaci sa predavanja, on korača kraj njih u crnom 
kaputu i s knjigom pod pazuhom. Ne prepoznavaju ga 
i zato ga uzmu ispod ruke, jer ga također smatraju đakom, 
no tad im on zaćera strjelicu u prsa. Kad djevojke odlaze 
od propovjednika i kad stoje u crkvi, uvijek se postavlja 
iza njih. Da, on uvijek trčkara za ljudima. Sjedi u ve¬ 
likom svjetioniku u kazalištu i jarko plamsa, da ljudi 

misle e je to svjetiljka, no poslije već opažaju, da je to 
bilo nešto drugo. On se šulja po kraljevom perivoju i 
po nasipima, što više jednoć je odapeo strjelicu u srce 
tvoga vlastitoga oca i tvoje vlastite majke. Pitaj ih samo, 
pa ćeš čuti, što će ti kazati. Da, to je nevaljan dječak, 
taj Amor, s njim ne smiješ nikad ništa zapodijevati. Svim 
je ljudima za petama. Pomisli, jednoć je odapeo strjelicu 
i u staru baku. Naravno, tomu je već vrlo davno, no 
ona to nikad ne zaboravlja. Ti, nevaljani Amore! No sad 
ga barem poznaš! Zapamti, kako je neučtiv taj dječak! 


Anđersenove priče. II. knjiga. 

ZVONO 


u uskim ulicama velikoga grada, čuo je uvečer sad 
ovaj sad onaj, kad je zalazilo sunce, pa su oblaci gore 
među dimnjacima zlaćano blistali, neki čudan zvuk, 
sličan zvuku crkvenoga zvona, no od štropota kola i 
bučne jurnjave dao se je samo na kratke trenutke raza¬ 
brati. — Sad zvoni večerno pozdravljen je! — govorili su, 
— sad sunce zalazi! 

Izvan grada, gdje su kuće sa svojim vrtovima i malim 
njivama razdaleko stajale, vidjeli su šetaoci večerno nebo 
još divnije i čuli zvuk zvona još glasnije. Bilo je, kao da 
zvuk dopire iz neke crkve duboko unutri, u tihoj, miris¬ 
noj šumi i ljudi se obazirahu krajinom i svečano se ras- 
pbloživahu. 

To je trajalo dugo vremena. Jedan je govorio dru¬ 
gomu: — Ne nalazi li se vani u šumi crkva? Zvono zvuči 
divotno, veličajno. Ne bismo li otišli onamo i pogledali 
si ju iz bližega? — I bogati ljudi se povezli, a siromašni 
pošli pješke, no put im je bio čudnovato dug pa kad 
ugledaše skupinu vrba, što su rasle na rubu šume sjeli su, 
gledali u duge grane i mislili, da sad zapravo počivaju 
u zelenilu šume. Slastičar je došao iz grada i podigao 
šator, a za ovim je došao još jedan slastičar i objesio kao 
cimer jedno zvoiio bez batića, namazano paldinom, da 
bude zaštićeno od dažda. Kad su se ljudi opet vratili 
kući, govorili su da je bilo vrlo romantično. Tri osobe 
tvrdile su, da su prodrle do kraja šume i neprestano čule 
divotan zvuk zvona, no činilo im se, da onamo odjekuje 

Jfe 

iz grada. Jedan je napisao dugu pjesmu i kazao, da zvono 
zvuči kao majčin glas u sluhu njezinoga miloga, pamet¬ 
noga djeteta; da nema ljepše melodije od zvuka toga 
zvona. 

I car te zemlje bje upozoren na to i obeća onome, koji 
uzmogne dokazati otkuda dolazi taj zvuk, naslov »svjet¬ 
skoga zvonara«^ pa i onda, ako zvuk ne dopire od zvona. 

Obećanje takvoga probitačnoga naslova, mamilo je 
mnoge u šumu, no samo jedan se je vratio s neke vrsti 
razjašnjenja. Nitko da nije do sada dosta duboko prodro, 
pa ni on sam, ipak je ustvrdio, da ovaj zvuk zvona po¬ 
tječe od neobično velike sove ii jednom šupljem stablu; 
to da je sova mudrosti, koja neprestano udara glavom 
o drvo, no dolazi li zvuk iz njezine glave ili iz šuploga 
stabla, nije mogao do sada stalno Ustanoviti; i radi ovoga 
razjašnjenja bio je imenovan svjetskim zvonarom i pisao 
je svake godine raspravu o sovi. Unatoč tome nije se 
znalo više kao ni prije. 

Sad je upravo bilo posvećenje; svećenik je govorio 
lijepo i srdačno; potvrđenici bili su ganuti. To je za njih 
bio važan dan, od djece postali su ujedared odrasli ljudi, 
i dječja duša imala je sad preletjeti u razboritiju osobu. 
Bio je divan sunčan dan> potvrđenici odlazili su iz grada 
a od šume preko zvučalo je neobično jako nepoznato 
zvono. Odmah ih je obuzela želja^ da posjete šumu i 
samo trojica se isključiše; jedna djevojka morala je kući 
da isproba svoju plesnu haljinu, jer su upravo ples i ha¬ 
ljina skrivili, da je već ovaj put bila potvrdom posvećena, 
jer bi inače još godinu dana produljila nauku. Drugi, 
koji je uskratio svoje sudjelovanje u tom pothvatu, bio 
je siromašan dječak, koji si je posudio kaput i cipele za 
potvrdu od sina svoga gospodara, pa je oba predmeta 
morao u stanoviti čas vratiti. Treći je kazao, da strano 


mjesto posjećuje samo u pratnji svojih roditelja, da je^ 
uvijek bio učtivo dijete a i poslije potvrde želi takovo 
ostati, zbog čega se ne treba rugati; no oni su se ipak 
tomu podrugivali. 

Trojica od njih nisu išli; drugi su jurili naprijed. Sunce 
je sjalo i ptice su pjevale a potvrđenici pjevali su s njima, 
i držali jedan drugoga za ruku, jer ih još nisu mučile 
nikakve brige zvanja te su upravo danas u sasvim po¬ 
sebnom smislu djeca božja. 

No doskora se dvoje najmanjih zamorilo pa se vratilo 
u grad. Dvije male djevojke sjele su i plele vijence. Ni 
one nisu išle dalje, a kad su drugi doprli do vrha, u čijim 
se sjenama smjestiše slastičari, rekoše: sad smo evo ovdje: 
vani, zvono zapravo ne postoji, ono je samo u mašti! 

; U tom trenutku zazvoni u šumi zvono tako zvučno i 

I svečano, da je njih četvero, petero li, odlučilo prodrijeti 

duboko u šumu. Šuma je bila vanredno gusta i sjeno- 
vita pa se je samo s trudom moglo napredovati; lazar- 
kinje i sase preobilno su bujale, cvatuće povijuše i hvoje: 
kupina visjele su poput dugih uresa od stabla do stabla, 
u kojima su pjevali slavulji i titrale sunčane zrake. 0. 
bilo je divno, no za djevojke nije to bila prohodna staza^ 
one bi si poderale haljine. Tu je bilo gromada kamenja, 
obrasloga mahovinom razne boje, svježa voda izvirala je 
iz vrela i neobično je zvučala jednolično: »Kluk, kluk!« 

— Da to možda nije zvono? — progovori jedan od. 
potvrđenika, legne i stane pozorno osluškivati. — To 
moramo temeljito istražiti! — i na to on ostade, a ostale 
pusti dalje. 

Došli su do jedne kuće, sagrađene od kore i granja; 
veliko stablo s divljim jabukama pružalo se povrh kuće, 
kao da hoće te svoj blagoslov strese na krov, na kojem 
su bujno cvale ruže. Duge grane protezale su se uz čitav 

zabat, o kojem je visjelo malo zvono. Možda su čuli ovo 
zvono? Osim jednoga jedinoga svi se složiše u lome. 
Ovaj je tvrdio, da je zvono odveć maleno i odveć fino, 
mo da bi se tako daleko razlijegali njegovi zvuci, pa da 
su sasvim drukčiji zvuci, koji mogu toliko dirati ljudsko 
srce. Mladi govornik bio je kraljev sin, pa su drugi ka¬ 
zali, da ovakovi uvijek hoće da su pametniji. 

Tada ga puste da ide sam i što je dalje koračao, to mu 
se više prsa ispunjavala čuvstvom šumske samoće. No 
još je čuo malo zvono, o kojem su se drugi šalili i po- 
kadšto, kad je vjetar donio glasove od slastičara, mogao 
je čuti, kako žitelji iz grada pjevaju kod čaše medovine. 
No duboki zvuci zvona ozvanjahu još jače i bilo je go¬ 
tovo kao da uz zvono i orgulje sviraju, zvuci su dopirali 
s lijeve strane, od strane srca. 

U to zašušketa u šipragu i jedared stvori se pred kra¬ 
ljevim sinom dječak, mali dječak u drvenim postolama 
i tako kratkim haljincem, da si vrlo dobro mogao vidjeti 
duljinu zglobova njegovih ruku. Poznavali su se; dječak 
je bio upravo onaj potvrdenik, koji nije mogao s njima, 
jer se je vratio kući i natrag dao gospodarevu sinu kapuL 
i cipele. To je učinio pa je sad u drvenoj obući i ubogom 
odijelu pošao u šumu, jer je zvono tako jako ozvanjalo, 
tako duboko, da nije mogao odoljeti. 

— Sad možemo zajedno ići! — progovori kraljev sin. 
No ubogi potvrdenik u drvenim cipelama bio je vrlo 
zbunjen, cupkao je po kratkim rukavima haljinca i reče, 
da se boji te neće moći sustizati, osim toga misli da se 
zvono mora tražiti desno, jer to mjesto obuhvata sve 
veliko i divno. 

— Da, tad se naravno nećemo naći! — rekne kraljev 
sin i kimne ubogomu dječaku. Ovaj zađe u najtamniji i 
najgušći dio šume, gdje mu je trnje deralo haljine i okrv- 




Ijavljivalo lice, ruke i noge. I kraljev sin zadobavio se 
također gdjekoje ogrebine, no sunce je obasjavalo nje¬ 
govu stazu, pa ćemo ga sad slijediti, jer je brz dječak. 

— Zvono hoću i moram naći! — kazao je, — pa morao 
ići i do na kraj svijeta! 

Ružili majmuni sjedjeli su gore po stablima i režali. 

Bili da ga izbijemo? Bili da ga izbijemo? —■ dovikivahu 
si zamjenito, — to je kraljev sin! 

No on je neumorno stupao sve dublje i dublje u šumu, 
gdje raste najneobičnije cvijeće. Tu je bilo liljana sa 
prašnicima crvenim kao krv, tulipana nebesko modre 
boje, što se prelijevahu na vjetru, i jabukovih stabala, 
čiji su plodovi nalikovali potpuno velikim, blistavim 
mjehurima od sapunice. Pomislite samo kako su te voćke 
sjale u sunčanom žaru. Oko sočnih, zelenih livada, gdje 
se jelen i košuta sigrahu u travi, rasli su divni hrastovi 
i bukve, pa gdje je pukla kora kojega stabla, tu je iz na¬ 
pukline izrastavala trava i duge vriježi. Tu je bilo velikih 
šumskih proplanaka s tihim jezercima, po kojima plivahu 
i udarahu krilima bijeli labudovi. Kraljević bi često 
zastao i osluškivao, često mu se činilo da zvono zvuči iz 
kojega od tih jezera, no zatim dpazi opet, da zvuci ne 
dopiru odatle, već dublje iz šume. 

Sad je sunce zapadalo, zrak se vatreno crvenio, sveta 
tišina širila se ponad šume i kraljević klekne, otpjeva 
svoju večernju popijevku i progovori: —. Nikad neću 
naći, što tražim! Sad zalazi sunce, dolazi noć, mračna 
noć; no možda ipak mogu još jednom ugledati okruglu, 
vatrenu sunčanu ploču prije no što se sasvim sakrije za 
zemlju! Popet ću se eno na onu hrid, što se tamo, gdje 
su najviša stabla veličajno diže u zračne visine. 

I on se hvatao za vriježi i korjenje i penjao do vlažnoga 
kamenja gore, kud su gmizale vodene zmije i krastače 
kano ti lajale na njega; no dospio je gore prije, no što 
je sunce, viđeno s te visine, posve zapalo. O, kakav sjaj! 
More, neizmjerno, divno more, što je dugim svojim va¬ 
lovima tutnjavom udaralo o obalu, steralo se ispred njega 
i sunce je stajalo daleko vani kao blistav oltar, tamo, 

gdje si nebo i zemlja pružaju ruke. Sve se splinjivalo u 
žarkim bojama, šuma je pjevala i more je pjevalo i kra- 
Ijevićevo srce je pjevalo. Čitava priroda bila je velika 
sveta crkva, čije stupove sačinjavahu stabla i lebdeći 
oblaci, čiji baršunast pokrov bijaše cvijeće i trava, a 
samo nebo visoko kube. Tamo gore gasnule crvene boje 
dok je sunce lagano iščezavalo, no milijuni zvijezdi za¬ 
sjalo,. milijuni alem svjetiljki zablistale i kraljević ras¬ 
krilio ruke put neba, prema šumi i moru — i u istom se 
trenutku približavao sa postrane staze s desna ubogi 
potvrđenik s kratkim rukavima i drvenim postolama; on 
je isto tako rano došao i svojim putem stigao ovamo i 
oni potrče jedan drugome u susret i uzmu se za ruke u 
velikoj crkvi prirode i pjesništva, i nad njima zamnije 
nevidljivo sveto zvono, okruženo lebdećim dusima u 
slavodobitnom: Aleluja! 

